Tom Vadakkan, key Sonia Gandhi aide, joins BJP | കോണ്‍ഗ്രസിനെ വെട്ടിലാക്കി ടോം വടക്കന്റെ ബിജെപി അരങ്ങേറ്റം; ബിജെപിയിലെത്തിയതിന് പ്രധാന കാരണം സീറ്റ് മോഹത്തിനെതിരായ കോണ്‍ഗ്രസ് അവഗണന - Malayalam Oneindia\n1 hr ago പള്ളിവാസല് എക്സറ്റന്‍ഷന് പദ്ധതിക്ക് പുനരാരംഭം; അടുത്ത മെയില് വൈദ്യുതി ഉല്‍പ്പാദനം തുടങ്ങും\nകോണ്‍ഗ്രസിനെ വെട്ടിലാക്കി ടോം വടക്കന്റെ ബിജെപി അരങ്ങേറ്റം; ബിജെപിയിലെത്തിയതിന് പ്രധാന കാരണം സീറ്റ് മോഹത്തിനെതിരായ കോണ്‍ഗ്രസ് അവഗണന\nUpdated: Thu, Mar 14, 2019, 21:21 [IST]\nഎഐസിസി മാധ്യമവിഭാഗം മുന് സെക്രട്ടറിയും വക്താവുമായിരുന്ന ടോം വടക്കന് ബിജെപിയില് ചേക്കേറിയതാണ് ഇന്നത്തെ ചൂടേറിയ വാര്‍ത്ത. പുല്‍വാമ ഭീകരാക്രമണത്തെ തുടര്‍ന്നുണ്ടായ കോണ്‍ഗ്രസ് നിലപാടാണ് ഈ കൂടുവിട്ട് കൂടുമാറ്റത്തിന് കാരണമെന്ന് വടക്കന് പറയുമ്പോഴും പാര്‍ലമെന്റ് സീറ്റാണ് ലക്ഷ്യമെന്ന് അരിയാഹാരം കഴിക്കുന്ന ആര്‍ക്കും മനസ്സിലാകും.\nകൃപേഷിന്റെ വാക്കുകള് സത്യമായി, അവന്റെ കുടിലില് രാഹുലെത്തി, അൽപ്പനേരം തലകുനിച്ച് നിന്നു!!\nതൃശൂരിലെ ക്രിസ്ത്യന് വോട്ട് ലക്ഷ്യമിട്ടാണ് ബിജെപി വടക്കന് സ്വാഗതമരുളിയതെങ്കിലും ന്യൂസ് റൂമുകളിലെ ചര്‍ച്ചകള് കണ്ടവര്‍ക്കല്ലാതെ തേക്കിന്‍കാട് മൈതാനത്തെ കൊഴിഞ്ഞ ഇലകള്‍ക്ക് പോലും വടക്കനെ അറിയുമോയെന്ന കാര്യം സംശയമാണ്. മൂന്ന് ദിവസം മുന്‍പ് വരെ ബിജെപിയെ വിമര്‍ശിച്ച് പൊതുവേദികളില് പ്രത്യക്ഷപ്പെട്ട ടോം വടക്കന്റെ നിലപാട് മാറ്റം അക്ഷരാര്‍ഥത്തില് കോണ്‍ഗ്രസിനെ വെട്ടിലാക്കിയിരിക്കുകയാണ്. കിട്ടുന്ന അവസരങ്ങളിലെല്ലാം വടക്കന് കോണ്‍ഗ്രസിനെതിരെ ആഞ്ഞടിക്കുകയും ചെയ്യുന്നുണ്ട്.\nകോൺഗ്രസിലെ മലയാളി മുഖം\nരണ്ട് പതിറ്റാണ്ടിലേറെയായി കോണ്‍ഗ്രസിലെ മലയാളി മുഖമാണ് ടോം വടക്കന്. മലയാളിയാണെങ്കിലും ദില്ലിയാണ് അദ്ദേഹത്തിന്റെ പ്രവര്‍ത്തന മണ്ഡലം. കേരളത്തിലെ അണികള്‍ക്ക് അപരിചതനെങ്കിലും ദില്ലിയില് ഹൈക്കമാന്‍ഡില് നിര്‍ണായക സ്വാധീനം വടക്കനുണ്ടായിരുന്നു. ഇംഗ്ലീഷ് സാഹിത്യത്തില് ഡല്‍ഹി യൂണിവേഴ്സിറ്റിയില് നിന്ന് ബിരുദാനന്തര ബിരുദം കരസ്ഥമാക്കിയ ടോം വടക്കന് രാജീവ് ഗാന്ധിയുടെ കാലത്ത് ദേശീയ പരാതി പരിഹാര സെല് കണ്‍വീനറായിരുന്നു. തുടര്‍ച്ചയായി ഏഴു വര്‍ഷം ഡല്‍ഹി യൂണിവേഴ്സിറ്റിയിലെ ഭാസ്‌കരാചാര്യ കോളേജ് ഓഫ് അപ്ലെയ്ഡ് സയന്‍സിന്റെ ചെയര്‍മാനായും വടക്കന് പ്രവര്‍ത്തിച്ചിട്ടുണ്ട്.\nദീന് ദയാല് ഉപാധ്യാ കോളേജ് ചെയര്‍മാൻ\nപിന്നീട് ദീന് ദയാല് ഉപാധ്യാ കോളേജ് ചെയര്‍മാനായും യുഎന് അംഗീകൃതമായ ഓള് ഇന്ത്യ കണ്‍സ്യൂമര് ഫോറത്തിന്റെ മെമ്പര് സെക്രട്ടറിയായും പ്രവര്‍ത്തിച്ചു. സോണിയ കോണ്‍ഗ്രസ് അധ്യക്ഷ സ്ഥാനം ഏറ്റെടുത്ത ശേഷം രൂപീകരിച്ച ആദ്യ മാധ്യമ സമിതിയിലെ അംഗമായിരുന്നു വടക്കന്. മാധ്യമ സെല് സെക്രട്ടറി സ്ഥാനത്ത് നിന്നും എഐസിസി സെക്രട്ടറിയായി. ദേശീയ ഫിലിം സര്‍ട്ടിഫിക്കേഷന് അപ്പലേറ്റ് ട്രൈബ്യൂണല് അംഗമായിരുന്ന ഇദ്ദേഹം ദേശീയ ഫിലിം സെന്‍സര് ബോര്‍ഡില് കേരളത്തിന്റെ ചുമതലയുള്ള അംഗമായിരുന്നു. ഇതിനിടെ വടക്ക് കിഴക്കന് സംസ്ഥാനങ്ങളുടെയും ആന്ധ്രപ്രദേശിന്റെയും സംഘടനാ ചുമതലയും ലഭിച്ചു. ആന്ധ്രപ്രദേശ് മുന് മുഖ്യമന്ത്രി വൈഎസ്ആറുമായും അടുത്ത ബന്ധം പുലര്‍ത്തിയിരുന്നു.\nസോണിയാ ഗാന്ധിയുമായും രാഹുൽഗാന്ധിയുമായി അടുത്ത ബന്ധം\nയുപിഎ അധ്യക്ഷ സോണിയാ ഗാന്ധിയുമായും കോണ്‍ഗ്രസ് പ്രസിഡന്റ് രാഹുല് ഗാന്ധിയുമായും അടുത്ത ബന്ധം അദ്ദേഹത്തിനുണ്ടായിരുന്നു. എന്നാല് ദേശീയ രാഷ്ട്രീയത്തിലേക്ക് അഹമ്മദ് പട്ടേലിന്റെ സ്ഥാനത്തേക്ക് കെ.സി വേണുഗോപാല് ഉയര്‍ന്നപ്പോള് ഇരുവരുമായും അകന്നു. ഒരിക്കലെങ്കിലും കേരളത്തില് മത്സരിക്കാന് അവസരം നല്‍കിയിരുന്നെങ്കില് വടക്കന് കോണ്‍ഗ്രസ് വിട്ട് എങ്ങോട്ടും പോകില്ലായിരുന്നു. നിരവധി തവണ നിരസിക്കപ്പെട്ട സീറ്റ് ലക്ഷ്യമാണ് വടക്കനെ ബിജെപി ക്യാമ്പിലെത്തിച്ചത്.\nസീറ്റിന് വേണ്ടി കടുത്ത ശ്രമം\n2004, 2009, 2014 വര്‍ഷങ്ങളില് കേരളത്തില് ഒരു ലോക്‌സഭാ സീറ്റോ രാജ്യസഭാ സീറ്റോ തരപ്പെടുത്താന് ശക്തമായ നീക്കങ്ങള് ടോം വടക്കന് നടത്തിയിരുന്നു. 2009-ല് തൃശൂര് ആര്‍ച്ച് ബിഷപ്പിനെ മുന്‍നിര്‍ത്തി സീറ്റിന് വേണ്ടി ശ്രമിച്ചു. തൃശ്ശൂരിലോ ചാലക്കുടിയിലോ ടോം വടക്കന് സീറ്റ് നല്‍കാന് ഹൈക്കമാന്‍ഡില് ധാരണയാവുകയും ചെയ്തതാണ്.\nഎന്നാല് കേരളത്തില് നിന്നുള്ള നേതാക്കളുടെ ശക്തമായ എതിര്‍പ്പിനെ തുടര്‍ന്ന് ആ നീക്കം പാളി. 2009ല് പ്രധാനമന്ത്രി മന്‍മോഹന് സിംഗിന്റെ പിന്തുണയോടെ ശശി തരൂര് തിരുവനന്തപുരത്ത് മത്സരിച്ചു. കേരളത്തില് എതിര്‍പ്പുകള് ഉണ്ടായിരുന്നുവെങ്കിലും പ്രധാനമന്ത്രി തന്നെ നേരിട്ട് ഇടപെട്ടതോടെ തിരുവനന്തപുരം ഡിസിസിയുടേയും കെപിസിസിയുടേയും അതൃപ്തി അവഗണിച്ച് ഹൈക്കമാന്‍ഡ് തരൂരിനെ മത്സരിപ്പിച്ചു. എന്നാല് അതോടെ തരൂരിനൊപ്പം മറ്റൊരാളെ കൂടി കേരളത്തില് ഇറക്കാനുള്ള ധൈര്യം ഹൈക്കമാന്‍ഡിന് ഇല്ലാതെയായി.\nകൂടാതെ വടക്കേ ഇന്ത്യയില് നടന്ന കോണ്‍ഗ്രസ് മണ്ഡലം- ബ്ലോക്ക് പ്രസിഡന്റുമാരുടെ നേതൃയോഗത്തില് ഇടുക്കി ജില്ലയിലെ സേനാപതി ബ്ലോക്ക് പ്രസിഡന്റായിരുന്ന സേനാപതി വേണു നടത്തിയ പ്രസംഗം ദീര്‍ഘകാലം വടക്കന് തിരിച്ചടിയായി. എ.ഐ.സി.സി ഓഫീസില് ചായകൊടുക്കാന് വരുന്നവര്‍ക്കും തൂപ്പിനുവരുന്നവര്‍ക്കുമല്ല തിരഞ്ഞെടുപ്പുകളില് സീറ്റുകള് നല്‍കേണ്ടത് എന്നായിരുന്നു വേണുവിന്റെ പ്രസംഗം. അക്കാലത്ത് വന് കൈയ്യടിയോടെയാണ് സദസ് ഹിന്ദിയിലുള്ള ഈ പ്രസംഗം കേട്ടത്. 2008 ലെ ഈ പ്രസംഗമാണ് 2009 ല് തൃശൂരില് യുഡിഎഫ് സ്ഥാനാര്‍ഥിയാകേണ്ടിയിരുന്ന ടോം വടക്കന് തിരിച്ചടിയായത്. പിന്നീട് നടന്ന തിരഞ്ഞെടുപ്പുകളിലും ഒളിഞ്ഞും തെളിഞ്ഞും സ്ഥാനാര്‍ഥിത്വത്തിനായി ടോം വടക്കന് കരുക്കള് നീക്കിത്തുടങ്ങിയെങ്കിലും സേനാപതിയുടെ പ്രസംഗം വിനയാവുകയായിരുന്നു.\nലോക്‌സഭാ സീറ്റിലേക്കോ രാജ്യസഭാ സീറ്റിലേക്കോ പാര്‍ട്ടി പരിഗണിച്ചില്ല\nപിന്നീടൊരിക്കലും ടോം വടക്കനെ ഒരു ലോക്‌സഭാ സീറ്റിലേക്കോ രാജ്യസഭാ സീറ്റിലേക്കോ പാര്‍ട്ടി സജീവമായി പരിഗണിച്ചിട്ടില്ല. 2013-ല് കോണ്‍ഗ്രസ് ഉപാധ്യക്ഷനായി രാഹുല് വന്നതോടെ ടോം വടക്കന് ഹൈക്കമാന്‍ഡിലുള്ള പിടി അയഞ്ഞു. 2017-ല് രാഹുല് പാര്‍ട്ടി അധ്യക്ഷനാവുകയും സോണിയ അണിയറയിലേക്ക് മാറുകയും ചെയ്തതോടെ എഐസിസി വക്താവ് മാത്രമായി ടോം വടക്കന്റെ രാഷ്ട്രീയ സ്വാധീനവും ഒതുങ്ങി.\nമാധ്യമങ്ങളിൽ കോൺഗ്രസിന്റെ ശബ്ദം\nഎങ്കിലും ഈ കാലത്തും അദ്ദേഹം മലയാള മാധ്യമങ്ങളിലടക്കം കോണ്‍ഗ്രസിന്റെ ശബ്ദമായി എത്തി. ദേശീയ വിഷയങ്ങളില് പാര്‍ട്ടിയുടെ നയങ്ങളും നിലപാടുകളും വിശദീകരിക്കാന് വടക്കന് സജീവമായി യത്‌നിച്ചു. മൂന്ന് ദിവസം മുന്‍പ് വരെ സജീവമായി ചാനല് ചര്‍ച്ചകളില് പങ്കെടുക്കുകയും വിവിധ മാധ്യമങ്ങളില് കോണ്‍ഗ്രസ് വക്താവായി പാര്‍ട്ടി നിലപാടുകള് വിശദീകരിക്കുകയും ചെയ്തിരുന്നു.\ntom vadakkan congress കോൺഗ്രസ് bjp ബിജെപി soniya gandhi\nTom Vadakkan, key Sonia Gandhi aide, joins BJP


palakkattettan: ഒരു അത്ഭുതക്കാഴ്ച.\nPosted by keraladasanunni at 1:18 AM\nഅതെന്തായിരുന്നു, ദാസേട്ടാ... ഉൽക്കയോ? കുറെക്കാലത്തിനു ശേഷം ദാസേട്ടന്റെ രസകരമായ ഒരു പോസ്റ്റ് വായിച്ച സന്തോഷം അറിയിക്കുന്നു...\nഉല്‍ക്ക വീഴുന്നത് ഞാന് പലതവണ കണ്ടിട്ടുണ്ട്. ഇത് ആ മട്ടിലല്ല. സാമാന്യം വലുപ്പമുള്ള ഒന്നായിരുന്നു അത്. വലിയ വേഗം ഉണ്ടായിരുന്നില്ല (ഒരു ഹെലികോപ്റ്റര് പോവുന്ന വേഗത്തിലും കുറവ്) കൂടാതെ നേര്‍രേഖയില് കിഴക്കോട്ടായിരുന്നു അതിന്‍റെ പ്രയാണം\nപേടിച്ച് പോയോ??അത് നിങ്ങളുടെ നേരേ വരികയായിരുന്നെങ്കിൽ എന്ത് ചെയ്തനേ???\nഎന്താവുമത്?? വായിച്ചപ്പോള് എനിക്കും ഒരാകാംഷ, അതെന്താണെന്നറിയാന്...\nഉൽക്കയോ മറ്റോ ആകാണേ തരമുള്ളൂ\nവായിച്ചു കഴിഞ്ഞപ്പോൾ " എന്താവും അത് ? " എന്നൊരാകാംക്ഷ?\nപേടിയല്ല, അത്ഭുതമാണ് തോന്നിയത്. മുമ്പൊരിക്കലും അതുപോലൊന്ന് കണ്ടിട്ടില്ല.\nഒരുപിടിയുമില്ല. എനിക്കും ആകാംക്ഷയുണ്ട്.\nവലുപ്പവും വേഗതയും ഉല്‍ക്കയുടേതുപോലെയല്ല. മാത്രമല്ല ഒരേ ദിശയിലാണ് അത് നീങ്ങിയത്. പ്രകാശവും വ്യത്യസ്തമാണ്\nഇനിയും ഇത്തരം പ്രതിഭാസം ഉണ്ടായേക്കാം. രണ്ടു കൊല്ലം മുമ്പ് മദ്ധ്യകേരളത്തില് ഇതുപോലെയെന്തോ കണ്ടതായ വാര്‍ത്ത വന്നിരുന്നു.\nഎന്തായിരിക്കും അത്... !\nഅതൊരു യു എഫ് ഒ ആവാന് ആണ് ചാന്‍സ്


ഭോപ്പാല്: വാഹനപരിശോധനയ്ക്കിടെ വനിതാ പൊലീസ് ഉദ്യോഗസ്ഥയെ അപമാനിച്ച് ബി.ജെ.പി നേതാവ്. ഭോപ്പാലിലെ തികാംഗറില് ഇന്നലെയാണ് സംഭവം.\nഅമിതവേഗതയില് വരികയായിരുന്ന ബി.ജെ.പി നേതാവ് മുബേന്ദ്ര സിംഗിന്റെ വാഹനം ഒരു കുട്ടിയെ ഇടിച്ചിരുന്നു. സമീപത്ത് വാഹനപരിശോധനയ്ക്കായി ഉണ്ടായിരുന്ന സബ് ഇന്‍സ്‌പെക്ടര് വണ്ടി മുന്നോട്ടെടുക്കുന്നതില് തടസം നില്‍ക്കുകയും നേതാവിനെ പോകാന് അനുവദിച്ചുമില്ല.\nALSO READ: അഭിമന്യുവിനെ കൊന്നത് സ്വയം രക്ഷയ്‌ക്കെന്ന് എസ്.ഡി.പി.ഐ സംസ്ഥാന പ്രസിഡന്റ് മജീദ് ഫൈസി\nതുടര്‍ന്ന് അരിശത്തോടെ പൊലീസുകാര്‍ക്ക് നേരെ പാഞ്ഞടുത്ത ഇയാളും കൂടെയുണ്ടായിരുന്ന പങ്കജ് എന്നയാളും ചേര്‍ന്ന് ഡ്യൂട്ടിയിലുണ്ടായിരുന്ന വനിതാ പൊലീസ് ഉദ്യോഗസ്ഥയെ ആക്രമിക്കുകയായിരുന്നു.\nക്രൂരമായ മര്‍ദ്ദനത്തിനുശേഷം ഇയാള് പൊലീസുകാരിയുടെ യൂണിഫോം വലിച്ചുകീറുകയും ചെയ്തു. തുടര്‍ന്ന് ബൈക്കില് കയറി രക്ഷപ്പെടുകയായിരുന്നു.\nALSO READ: മഞ്ജുവാര്യര് ഡബ്ല്യു.സി.സിയില് നിന്നും രാജിവെച്ചെന്ന് റിപ്പോര്‍ട്ട്\nസംഭവത്തിനുശേഷം ഇവര് ഒളിവിലായിരുന്നു.\nഅതേസമയം ഇരുവരെയും അറസ്റ്റ് ചെയ്തിട്ടുണ്ടെന്ന് അഡീഷണല് ജില്ലാ പൊലീസ് സൂപ്രണ്ട് സുരേന്ദ്ര ജെയിന് പറഞ്ഞു.


ക്വട്ടേഷന്‍കാരുമായി ബന്ധമുള്ളത് കോണ്‍ഗ്രസുകാര്‍ക്ക് : പിണറായി\nവൃന്ദകാരാട്ടിനെ പോലീസ് അറസ്റ്റുചെയ്തു വിട്ടയച്ചു\nSaturday 12th September 2009 10:05am\nSaturday 12th September 2009 9:46am\nതിരുവനന്തപുരം: ക്വട്ടേഷന് സംഘങ്ങളുമായി ബന്ധമുള്ളത് കോണ്‍ഗ്രസിനാണെന്നും കേരളത്തിലെ മാധ്യമങ്ങള് ഗുണ്ടകളെ സംരക്ഷിക്കുകയാണെന്നും സി.പി.ഐ.എം സംസ്ഥാന സെക്രട്ടറി പിണറായി വിജയന് പറഞ്ഞു.പോള് മുത്തൂറ്റ് വധക്കേസില് അന്വേഷണം വഴിതിരിച്ചുവിടാന് മാധ്യമങ്ങള് ശ്രമിക്കുകയാണ്. ചങ്ങനാശേരിയിലെ ഗുണ്ടാസംഘത്തെ ആലപ്പുഴയില് എത്തിച്ചത് കോണ്‍ഗ്രസുകാരനാണ്. ജയന് എന്ന ആര് എസ് എസുകാരന്റെ സഹായത്തോടെയാണ് ഇത് ചെയ്തതെന്നും അദ്ദേഹം പറഞ്ഞു.\nഗുണ്ടാനേതാവ് ഓംപ്രകാശ് ഇപ്പോള് എം പിയായ ഒരു കോണ്‍ഗ്രസ് മുന് എം.എല്.എയുടെ മുറിയില് താമസിച്ചതിന് തെളിവുകളുണ്ട്. ഹവാല പണമിടപാടിന്റെ പേരില് പിടിയിലായ കോടാലി ശ്രീധരന് വി.എം സുധീരനടക്കമുള്ള നേതാക്കളുമായാണ് ബന്ധമുള്ളത്. ഇയാള് ഐ.എന്.ടി.യു.സിക്കാരനാണ്.ഇയാളെ അറസ്റ്റു ചെയ്തപ്പോള് വി.എം.സുധീരന് 5000 രൂപ കൈപ്പറ്റിയതായി മൊഴി നല്‍കിയിരുന്നു. മുന്‍പ് കെ.സുധാകരന്റെ നേതൃത്വത്തില് ഗുണ്ടകളെ പൊലീസ് കസ്റ്റഡിയില് നിന്ന് മോചിപ്പിക്കാന് ശ്രമം നടത്തിയിട്ടുണ്ട്.ഇതെല്ലാം കോണ്‍ഗ്രസ്-ഗുണ്ട ബന്ധമല്ലേ വെളിപ്പെടുത്തുന്നത്. ഏതെങ്കിലും സി.പി.ഐ.എം കാര്‍ക്ക് പങ്കുണ്ടെങ്കില് അവര് പാര്‍ട്ടിയിലുണ്ടാകില്ലെന്നും അദ്ദേഹം കൂട്ടിച്ചേര്‍ത്തു.ഓംപ്രകാശിനെ ഗുണ്ടാ ആക്ട് പ്രകാരം അറസ്റ്റു ചെയ്യാന് തീരുമാനിച്ചതും പിടികിട്ടാപ്പുള്ളിയായി പ്രഖ്യാപിച്ച് പാസ്‌പോര്‍ട്ട് കണ്ടുകെട്ടിയതും എല്‍ഡിഎഫ് സര്‍ക്കാരാണ്. ഓംപ്രകാശിന് പാസ്‌പോര്‍ട്ട് അനുവദിച്ചത് യുഡിഎഫ് സര്‍ക്കാരുമാണ്. രാജേഷിനെ ആറു മാസം ജയിലിലിട്ടതും എല്‍ഡിഎഫ് സര്‍ക്കാരാണ്.\nകേസന്വേഷണത്തില് പോലീസിന്റെ സേവനം സ്ത്യുതര്‍ഹമാണ്. അഭിനന്ദിക്കുന്നതിനു പകരം മാധ്യമങ്ങള് പോലീസിനെ നിന്ദിക്കുന്നു.മാധ്യമങ്ങള്‍ക്ക് ഈ കേസില് ചില ദുരുദ്ദേശങ്ങളുണ്ട്. ഉദ്യോഗസ്ഥന്‍മാരുടെ മനോവീര്യം തകര്‍ക്കാനുള്ള നീക്കമാണ് ചില മാധ്യമങ്ങള് നടത്തുന്നത്. നിങ്ങള് എവിടെനിന്നാണ് ഈ വാര്‍ത്തകള് കൊണ്ടുവരുന്നത്. മാധ്യമങ്ങളെക്കുറിച്ചാണ് പോലീസ് അന്വേഷിക്കേണ്ടതെന്നും അദ്ദേഹം ആവശ്യപ്പെട്ടു.യഥാര്‍ഥ വസ്തുതകള് മറച്ചു വയ്ക്കാന് ആഗ്രഹിക്കുന്ന മാധ്യമങ്ങള് കള്ള പ്രചാരണം നടത്തുകയാണ്.സംസ്ഥാനത്തെ ക്രമസമാധാനം തകര്‍ന്നിരിക്കുന്നതായി വരുത്തി തീര്‍ക്കുകയാണ് അതിനു പിന്നിലുള്ള ലക്ഷ്യമെന്നും പിണറായി ആരോപിച്ചു.കേരളത്തിലെ ക്രമസമാധാനത്തിന് ഒരു കുഴപ്പവുമില്ലഅത് ഇന്റലിജന്‍സ് ബ്യൂറോ തന്നെ വ്യക്തമാക്കിയിട്ടുണ്ട്. അല്ലാതെ ഏതെങ്കിലും മാധ്യമങ്ങള് നടത്തിയ പഠനമല്ല. കേസന്വേഷണം നടത്തേണ്ടത് പോലീസാണെന്നും അതില് മാധ്യമങ്ങള് ഇടപെടേണ്ട ആവശ്യമില്ലെന്നും പിണറായി പറഞ്ഞു.


പരാജയ ഭീതി കൊണ്ട് കൊവിഡിനെ മുഖ്യമന്ത്രി രാഷ്ട്രീയനേട്ടത്തിനായി ദുരുപയോഗിക്കുന്നു: മുല്ലപ്പള്ളി രാമചന്ദ്രന് – Jaihind TV\nപരാജയ ഭീതി കൊണ്ട് കൊവിഡിനെ മുഖ്യമന്ത്രി രാഷ്ട്രീയനേട്ടത്തിനായി ദുരുപയോഗിക്കുന്നു: മുല്ലപ്പള്ളി രാമചന്ദ്രന്\nതിരുവനന്തപുരം : തദ്ദേശതെരഞ്ഞെടുപ്പിലെ പരാജയ ഭീതി കൊണ്ടാണ് മുഖ്യമന്ത്രി കൊവിഡിനെപ്പോലും രാഷ്ട്രീയ നേട്ടത്തിനായി ദുരുപയോഗിക്കുകയാണെന്ന് കെപിസിസി പ്രസിഡന്‍റ് മുല്ലപ്പള്ളി രാമചന്ദ്രന്. കൊവിഡ് പ്രതിരോധ വാക്‌സിന് സൗജന്യമായി വിതരണം ചെയ്യുമെന്ന പ്രഖ്യാപനം തെരഞ്ഞെടുപ്പ് പെരുമാറ്റചട്ടങ്ങളുടെ ലംഘനമാണ്.\nവികസന നേട്ടങ്ങളൊന്നും അവകാശപ്പെടാനില്ലാതെ കള്ളക്കടത്ത് കേസില് പ്രതിസ്ഥാനത്ത് നില്‍ക്കുന്ന സര്‍ക്കാരിലും മുഖ്യമന്ത്രിയിലും ജനങ്ങള്‍ക്ക് വിശ്വാസം നഷ്ടമായി. അന്വേഷണം തന്നിലേക്ക് നീങ്ങുന്നെന്ന തിരിച്ചറിവാണ് കേന്ദ്ര അന്വേഷണ ഏജന്‍സികള്‍ക്കെതിരെ മുഖ്യമന്ത്രി വീണ്ടും തിരിയാന് കാരണം. വിശ്വസ്തനായ സിഎം രവീന്ദ്രനെ ഇപ്പോള് തള്ളിപ്പറഞ്ഞാല് കേന്ദ്ര ഏജന്‍സികളുടെ ചോദ്യം ചെയ്യലില് രവീന്ദ്രന് തന്നെ ഒറ്റുക്കൊടുമെന്ന ആശങ്ക മുഖ്യമന്ത്രിക്കുണ്ട്. കുറ്റവാളികളെ സംരക്ഷിക്കില്ലെന്ന് വീമ്പുപറയുന്ന മുഖ്യമന്ത്രി എന്തു കൊണ്ട് രവീന്ദ്രനോട് അന്വേഷണ ഏജന്‍സികളുടെ ചോദ്യം ചെയ്യലിന് ഹജരാകാന് നിര്‍ദ്ദേശിക്കുന്നില്ല. രവീന്ദ്രന്റെ രോഗത്തിന്റെ നിജസ്ഥിതി വ്യക്തമായി അറിയാവുന്ന വൈദ്യന് മുഖ്യമന്ത്രി തന്നെയാണ്. അന്വേഷണ ഏജന്‍സികള് ചോദ്യം ചെയ്യാന് വിളിപ്പിക്കുമ്പോള് ഇത്തരം രോഗാവസ്ഥ പ്രത്യേകിച്ച് കണ്ണൂരിലെ സിപിഎം നേതാക്കള്‍ക്ക് ഉള്ളതാണെന്നും മുല്ലപ്പള്ളി പറഞ്ഞു.\nഅഴിമതിയും കെടുകാര്യസ്ഥതയും മാത്രമായി സര്‍ക്കാരിന്റെ മുഖമുദ്ര. ജനങ്ങളില് നിന്നും പലായനം ചെയ്ത മുഖ്യമന്ത്രി ജനവിധി തിരിച്ചടിയാകുമെന്ന് ഭയക്കുന്നു. സിപിഎം സ്ഥാനാര്‍ത്ഥികള്‍പ്പോലും മുഖ്യമന്ത്രിയെ തെരഞ്ഞെടുപ്പ് പ്രചാരണ പ്രവര്‍ത്തനങ്ങള്‍ക്ക് വിളിക്കുന്നില്ല.സര്‍ക്കാരിന്റെയും സിപിഎമ്മിന്റെയും അവകാശവാദങ്ങള്‍ക്ക് ജനം ചെവികൊടുക്കുന്നില്ലെന്ന തിരിച്ചറിവാണ് ഇത്തരം ഒരു പെരുമാറ്റചട്ട ലംഘനം നടത്താന് മുഖ്യമന്ത്രിയെ പ്രേരിപ്പിച്ച ഘടകം.\nമുഖ്യമന്ത്രി നടത്തിയ പെരുമാറ്റചട്ട ലംഘനം ലഘൂകരിക്കാനുള്ള സിപിഎം ശ്രമം വിലപ്പോകില്ല. കൊവിഡ് രൂക്ഷമായ സംസ്ഥാനമാണ് കേരളം. മരണ നിരക്കും ഉയര്‍ന്നതാണ്. കേരളത്തെ കൊവിഡ് രോഗത്തിന് എറിഞ്ഞു കൊടുത്തതിന് ഉത്തരവാദി ഈ സര്‍ക്കാരാണ്. കൊവിഡ് ടെസ്റ്റുകളുടെ എണ്ണം വര്‍ധിപ്പിച്ച് കൂടുതല് രോഗികളെ കണ്ടെത്തുന്നതില് കേരള സര്‍ക്കാര് ജാഗ്രതക്കുറവ് കാട്ടി. കൊവിഡ് ടെസ്റ്റുകള് പരിമിതപ്പെടുത്തി രോഗികളുടെ എണ്ണം കുറച്ച് കാണിച്ച് രോഗവ്യാപനം നിയന്ത്രിച്ചെന്ന മേനിനടിക്കാനാണ് തെരഞ്ഞെടുപ്പ് കാലത്ത് പോലും സര്‍ക്കാര് ശ്രമിച്ചത്.\nതെരഞ്ഞെടുപ്പ് കഴിയുമ്പോള് രോഗവ്യാപനം തീവ്രമാകുമെന്ന് പറഞ്ഞ് ജനങ്ങളെ ഭയപ്പെടുത്താനാണ് ആരോഗ്യമന്ത്രി ഇപ്പോള് ശ്രമിക്കുന്നത്. ആരോഗ്യമന്ത്രിയുടെ ഈ പ്രസ്താവന ഒരു മുന്‍കൂര് ജാമ്യം എടുക്കല് മാത്രമാണ്. നിലവിലെ കേരളത്തിലെ കൊവിഡ് വ്യാപനം അതീവ ഗുരുതരമാണ്. അത് മറച്ചുവെച്ച് തെരഞ്ഞെടുപ്പാണ് കൊവിഡ് വ്യാപനത്തിന് കാരണമെന്ന് വരുത്തി തീര്‍ക്കാനുള്ള ശ്രമാണ് ഇപ്പോള് ആരോഗ്യമന്ത്രിയും സര്‍ക്കാരും നടത്തുന്നതെന്നും മുല്ലപ്പള്ളി കുറ്റപ്പെടുത്തി.


(Firoz Kunnamparambil): മാറി നിൽക്കുന്നതിൽ അർത്ഥമില്ല, വീണ്ടും ചാരിറ്റിയുമായി വരുന്നുവെന്ന് ഫിറോസ് കുന്നുംപറമ്പിൽ; തെളിവുണ്ടെങ്കിൽ പൊലീസിൽ പരാതി നല്‍കൂ | Firoz Kunnamparambil Restart Charity Works\nമാറി നിൽക്കുന്നതിൽ അർത്ഥമില്ല, വീണ്ടും ചാരിറ്റിയുമായി വരുന്നുവെന്ന് ഫിറോസ് കുന്നുംപറമ്പിൽ; തെളിവുണ്ടെങ്കിൽ പൊലീസിൽ പരാതി നല്‍കൂ\nBy വെബ്ഡെസ്ക് • 02/05/2020 at 2:46PM\nസോഷ്യല്‍മീഡിയ വഴി ജീവകാരുണ്യ പ്രവര്‍ത്തനങ്ങള് നടത്തിയാണ് പാലക്കാട് സ്വദേശിയായ ഫിറോസ് കുന്നുംപറമ്പില് ഏറെ ജനശ്രദ്ധ പിടിച്ചുപറ്റിയത്. മുന് എംഎല്‍എയായ കളത്തില് അബ്ദുള്ളയുടെ ഡ്രൈവറായും ജോലി ചെയ്തിരുന്നു.\nസോഷ്യൽ മീഡിയയിലൂടെയുളള ചാരിറ്റി പ്രവർത്തനം വീണ്ടും തുടങ്ങുകയാണെന്ന് വ്യക്തമാക്കി ഫിറോസ് കുന്നുംപറമ്പിൽ. ഫേസ്ബുക്ക് പോസ്റ്റിലൂടെയാണ് താൻ വീണ്ടും ചാരിറ്റി പ്രവർത്തനത്തിൽ സജീവമാകുന്നുവെന്ന കാര്യം അദ്ദേഹം അറിയിച്ചത്. കള്ള പ്രചരണങ്ങളും എഡിറ്റിങ്ങ് വീഡിയോസ് ഉണ്ടാക്കി വിവാദങ്ങൾ സൃഷ്ടിക്കുന്ന ഫേക്ക് പേജുകളും നിരന്തരം ആക്രമിക്കുന്ന സൈബർ ഗുണ്ടകളും സമാധാനം താരാതായപ്പോഴാണ് എല്ലാം അവസാനിപ്പിച്ചത്. എന്നാൽ ഇപ്പോഴും പിന്തുടർന്ന് ആക്രമിച്ച് കൊണ്ടിരിക്കുന്ന ഇത്തരക്കാർക്ക് മുന്നിൽ ഇനി മാറിനിൽക്കുന്നതിൽ കാര്യമില്ല. അതുകൊണ്ട് വീണ്ടും ചാരിറ്റി തുടങ്ങുകയാണെന്നും അദ്ദേഹം പറയുന്നു. തനിക്കെതിരെ എന്ത് തെളിവുണ്ടെങ്കിലും പൊലീസിൽ പരാതി നൽകണമെന്നും അദ്ദേഹം ഫേസ്ബുക്കിൽ കുറിച്ചു.\nഫേസ്ബുക്കിന്റെ സാധ്യതകൾ ഉപയോഗിച്ച് ചാരിറ്റി പ്രവർത്തനം നടത്തി വന്നവരിൽ കേരളത്തിൽ ഏറെ പ്രശസ്തനാണ് പാലക്കാട്ടെ ഫിറോസ് കുന്നുംപറമ്പിൽ. വിവാദങ്ങളും തുടർച്ചയായി ഉയർന്ന വിമർശനങ്ങളിലും മനംമടുത്ത് 2019 ഡിസംബറിൽ ഫേസ്ബുക്ക് ലൈവ് വഴി വന്നുളള ചാരിറ്റി പ്രവർത്തനങ്ങൾ അവസാനിപ്പിക്കുന്നതായി ഫിറോസ് പ്രഖ്യാപിച്ചിരുന്നു.\nവിവാദങ്ങളും തുടർച്ചയായി ഉയർന്ന വിമർശനങ്ങളിലും മനംമടുത്ത് 2019 ഡിസംബറിൽ ഫേസ്ബുക്ക് ലൈവ് വഴി വന്നുളള ചാരിറ്റി പ്രവർത്തനങ്ങൾ അവസാനിപ്പിക്കുന്നതായി ഫിറോസ് പ്രഖ്യാപിച്ചിരുന്നു.\nഫിറോസ് കുന്നുംപറമ്പിൽ എഴുതിയ പോസ്റ്റ് ഇങ്ങനെ\nഫേസ്ബുക്ക് പോസ്റ്റിന്‍റെ പൂർണ രൂപം:\nകള്ള പ്രചരണങ്ങളും എഡിറ്റിങ്ങ് വീഡിയോസ് ഉണ്ടാക്കി വിവാദങ്ങൾ സൃഷ്ടിക്കുന്ന ഫേക്ക് പേജുകളും,നിരന്തരം ആക്രമിക്കുന്ന സൈബർ ഗുണ്ടകളും,ചെയ്യുന്ന പ്രവർത്തനത്തിന് സമാധാനം താരാതായപ്പോഴാണ് എല്ലാം അവസാനിപ്പിച്ച് കുടുംബത്തോടൊപ്പം കൂടാനാഗ്രഹിച്ച് ചാരിറ്റി അവസാനിപ്പിച്ചത്, പക്ഷെ എല്ലാം അവസാനിപ്പിച്ചിട്ടും പിൻ തുടർന്ന് ആക്രമിച്ച് കൊണ്ടിരിക്കുന്ന ഇത്തരക്കാർക്ക് മുന്നിൽ ഇനി മാറിനിൽക്കുന്നതിൽ അർത്ഥമില്ല അവസാനിപ്പിടത്ത് നിന്നും ഞാൻ തുടരുകയാണ് നാളെ മുതൽ നിങ്ങൾ ആഗ്രഹിച്ചിരുന്ന ഇഷ്ടപ്പെട്ടിരുന്ന ആ പഴയ ഫിറോസ് കുന്നംപറമ്പിൽ നിങ്ങൾക്ക് മുന്നിൽ നിങ്ങളെ തേടിയിറങ്ങുകയാണ് ആ സ്നേഹവും സപ്പോർട്ടും പ്രാർത്ഥനയും തുടർന്നും ഉണ്ടാവണം.\nNB: തെറ്റ് ചെയ്തിട്ടുണ്ടെങ്കിൽ ഉറപ്പായും ശിക്ഷ ലഭിക്കണം എനിക്കെതിരെ ഫേസ്ബുക്കിൽ കുരക്കുന്നവരോട് നിങ്ങളുടെ കയ്യിൽ എനിക്കെതിരെ എന്ത് തെളിവുണ്ടെങ്കിലും പോലിസിൽ ബന്ധപ്പെടു പരാതി നൽകൂ.\nസോഷ്യല്‍മീഡിയ വഴി ജീവകാരുണ്യ പ്രവര്‍ത്തനങ്ങള് നടത്തിയാണ് പാലക്കാട് സ്വദേശിയായ ഫിറോസ് കുന്നുംപറമ്പില് ഏറെ ജനശ്രദ്ധ പിടിച്ചുപറ്റിയത്. മുന് എംഎല്‍എയായ കളത്തില് അബ്ദുള്ളയുടെ ഡ്രൈവറായും ജോലി ചെയ്തിരുന്നു. ആലത്തൂരില് ഒരു മൊബൈല് ഷോപ്പ് നടത്തുന്നതിനിടെയാണ് തെരുവുകളില് അലഞ്ഞുതിരിയുന്നവര്‍ക്ക് ഭക്ഷണം എത്തിച്ച് നല്‍കി ചാരിറ്റിയിലേക്ക് തിരിഞ്ഞത്. മനോരമ ന്യൂസ് 2018ലെ വാര്‍ത്താതാരമായി ഫിറോസിനെയാണ് തിരഞ്ഞെടുത്തിരുന്നു. ഏറെ പ്രമുഖരായവര്‍ക്കൊപ്പം മത്സരിച്ച് ജയിച്ചതും ഫിറോസിന്റെ ജനപ്രീതി ഉയര്‍ത്തി.\nഅവസാനിപ്പിടത്ത് നിന്നും ഞാൻ തുടരുകയാണ് നാളെ മുതൽ നിങ്ങൾ ആഗ്രഹിച്ചിരുന്ന ഇഷ്ടപ്പെട്ടിരുന്ന ആ പഴയ ഫിറോസ് കുന്നംപറമ്പിൽ നിങ്ങൾക്ക് മുന്നിൽ നിങ്ങളെ തേടിയിറങ്ങുകയാണ്.\nവലിയ തുകകള് ചാരിറ്റിക്കായി എത്തുന്നതില് നിന്നും വകമാറ്റുന്നു എന്ന ആരോപണം വിവിധ ഘട്ടങ്ങളില് ഫിറോസിനെതിരെ ഉയര്‍ന്നിരുന്നു. വിദേശത്ത് നിന്നും കോടിക്കണക്കിന് രൂപ സഹായധനമായി എത്തുന്നതില് എന്‍ഫോഴ്‌സ്‌മെന്റ് ഡയറക്ടര്‍ക്ക് പരാതി ലഭിച്ചിരുന്നു. കൂടാതെ സാമൂഹിക സുരക്ഷാമിഷന് ഡയറക്ടര് മുഹമ്മദ് അഷീലും ഫിറോസിനെതിരെ എത്തിയിരുന്നു. കേന്ദ്രസര്‍ക്കാരിന്റെ അനുമതിയില്ലാതെ 200 കോടിയോളം രൂപയുടെ വിദേശ ഫണ്ട് ഫിറോസ് കുന്നുംപറമ്പില് കൈകാര്യം ചെയ്തത് ദേശവിരുദ്ധമാണെന്നായിരുന്നു അഷീലിന്റെ ആരോപണങ്ങള്.


കോവളം സർവീസ് റോഡിൽ മീൻലോറി കുടുങ്ങി; ഗതാഗതം തടസ്സപ്പെട്ടു | 04Mar2021\n• മീൻലോറി വഴിയിലായതിനെത്തുടർന്ന് കോവളത്തുനിന്ന് സർവീസ് റോഡ് വഴി വിഴിഞ്ഞത്തേക്കു പോകേണ്ട വാഹനങ്ങൾ കുടുങ്ങിയപ്പോൾ\nകോവളം : മീനുമായി വന്ന ലോറി സർവീസ് റോഡിൽ കുടുങ്ങി. കോവളം-മുക്കോല ബൈപ്പാസ് റോഡിലെ കോവളം ജങ്ഷനിൽ അരമണിക്കൂറോളം ഗതാഗതക്കുരുക്കുണ്ടായി. കോവളം ബൈപ്പാസിലെ ജങ്ഷനിൽനിന്നു തിരിഞ്ഞ് ആഴാകുളം വഴി വിഴിഞ്ഞത്തേക്കു കടക്കുന്ന സർവീസ് റോഡിൽ ബുധനാഴ്ച വൈകീട്ട് ആറോടെയായിരുന്നു സംഭവം.\nഭാരവും വഹിച്ചുകൊണ്ട് സർവീസ് റോഡിലെ കയറ്റം കയറി ആഴാകുളത്തെ അടിപ്പാത തിരിയാൻ ശ്രമിക്കവേയാണ് ലോറി പിന്നോട്ടുരുണ്ടത്. സമീപത്തുണ്ടായിരുന്ന നാട്ടുകാർ ബഹളംവച്ചതോടെ ഡ്രൈവർ പെട്ടെന്ന് ലോറി ബ്രേക്കുചെയ്ത് നിർത്തി. ലോറി റോഡിൽ കുടുങ്ങിയതോടെ ഇതേ ദിശയിൽ വരികയായിരുന്ന ഇരുചക്രവാഹനങ്ങൾ, കാറുകൾ, ലോറികൾ, കെ.എസ്.ആർ.ടി.സി. ബസടക്കമുള്ളവയ്ക്ക് കടന്നുപോകാനായില്ല. സർവീസ് റോഡ് മുതൽ കോവളം ജങ്ഷനും കഴിഞ്ഞ് വാഹനങ്ങൾ നിർത്തിയിട്ടതോടെ വൻ ഗതാഗതക്കുരുക്കായി. ഇതിനിടയിൽ ജങ്ഷനിൽനിന്നു വലതുഭാഗത്തുള്ള സർവീസ് റോഡ് വഴി ഇരുചക്രവാഹനങ്ങൾ കടക്കാൻ ശ്രമിച്ചതോടെ അവിടെയും ഗതാഗതക്കുരുക്കായി.\nകോവളം പോലീസെത്തി റോഡിൽ കുടുങ്ങിയ ലോറി പിന്നോട്ടെടുപ്പിച്ച് കയറ്റത്തിൽനിന്ന് വിഴിഞ്ഞം ഭാഗത്തേക്കു കടത്തിവിട്ടതോടെയാണ് ഗതാഗതക്കുരുക്കിനു ശമനമായത്. കോവളം ജങ്ഷനിൽനിന്ന് വിഴിഞ്ഞത്തേക്കു പോകുന്ന സർവീസ് റോഡിൽ മിക്കപ്പോഴും ഭാരം കയറ്റി വരുന്ന ലോറികളടക്കമുള്ള വാഹനങ്ങൾ ആഴാകുളം അടിപ്പാതയിലെ വളവു തിരിയാൻ ശ്രമിക്കുമ്പോൾ വഴിയിൽ കുടുങ്ങാറുണ്ട്.\nകഴിഞ്ഞ ദിവസം ഈ റോഡിനു തൊട്ടുമുകളിലുള്ള കയറ്റത്തിൽ ആനയുമായി വന്ന ലോറിയും അപകടത്തിൽപ്പെട്ടു. അഗ്നിരക്ഷാസേനയുടെയും നാട്ടുകാരുടെയും രണ്ടു മണിക്കൂറോളമുള്ള ശ്രമഫലമായാണ് ലോറി പ്രധാന റോഡിലൂടെ കടത്തിവിട്ടത്.


congress planning to issue separate manifesto for madhya pradesh bypoll | മധ്യപ്രദേശില് കിടിലന് നീക്കവുമായി കോണ്‍ഗ്രസ്; ബിജെപിയെ വെല്ലും, വിജയമുറപ്പിക്കും തന്ത്രം ഇങ്ങനെ.. - Malayalam Oneindia\n23 min ago ഹത്രാസ് കൂട്ടബലാത്സംഗം: സ്വമേധയാ കേസെടുത്ത് അലഹാബാദ് ഹൈക്കോടതി, യോഗി സർക്കാരിന് നോട്ടീസ്\n26 min ago ശബരിമല റോഡുകളുടെ പുനര്‍നിര്‍മാണം; 225 കോടി രൂപ അനുവദിച്ചു\nUpdated: Thu, Jul 23, 2020, 20:24 [IST]\nഭോപ്പാല്: 22 എംഎല്‍എമാരുമായി പാര്‍ട്ടി വിട്ട് ബിജെപിയില് ചേര്‍ന്നെങ്കിലും ജ്യോതിരാദിത്യ സിന്ധ്യ വലിയ വെല്ലുവിളിയാണ് മധ്യപ്രദേശില് കോണ്‍ഗ്രസിന് ഇപ്പോഴും സൃഷ്ടിച്ചു കൊണ്ടിരിക്കുന്നത്. കോണ്‍ഗ്രസിനകത്ത് ചില എംഎല്‍എമാര് അടക്കമുള്ളവരെ വരുതിയിലാക്കാന് അദ്ദേഹം ഇപ്പോഴും ശ്രമം തുടരുന്നുണ്ട്. ചില എംഎല്‍എമാരെ അദ്ദേഹത്തിന് ഇത്തരത്തില് അടര്‍ത്തിയെടുക്കാന് സാധിച്ചിട്ടുമുണ്ട്.\nജ്യോതിരാദിത്യ സിന്ധ്യയുടെ ഇത്തരത്തിലുള്ള നീക്കം കോണ്‍ഗ്രസ് മുന്‍കൂട്ടി കണ്ടതുമാണ്. ചില നേതാക്കള് കൂടി പാര്‍ട്ടി വിട്ടേക്കുമെന്ന് നേതൃത്വം നേരത്തെ കണക്കാക്കുയം ചെയ്തിരുന്നു. ആരൊക്കെ പാര്‍ട്ടി വിട്ടാലും ഉപതിരഞ്ഞെടുപ്പില് മികച്ച വിജയം നേടി തങ്ങള് അധികാരത്തില് തിരിച്ചെത്തുമെന്നാണ് കോണ്‍ഗ്രസ് നേതൃത്വം അവകാശപ്പെടുന്നത്.\nകോണ്‍ഗ്രസ് വിട്ട് ബിജെപിയില് ചേര്‍ന്ന 25 എംഎല്‍എമാര് ഉള്‍പ്പടെ 27 മണ്ഡ‍ലങ്ങളിലേക്കാണ് മധ്യപ്രദേശില് ഉപതിരഞ്ഞടുപ്പ് നടക്കാന് പോവുന്നത്. എന്ത് വിലകൊടുത്തും ഉപതിരഞ്ഞെടുപ്പില് ഭൂരിപക്ഷം സീറ്റുകളിലും വിജയിച്ച് അധികാരത്തില് തിരിച്ചെത്താനാണ് കോണ്‍ഗ്രസ് ശ്രമം. കൊവിഡ് വ്യാപനം കാരണം ഉപതിരഞ്ഞെടുപ്പ് വൈകാനാണ് സാധ്യതയെങ്കില് കോണ്‍ഗ്രസ് ഇപ്പോള് തന്നെ വലിയ തയ്യാറെടുപ്പുകളാണ് നടത്തുന്നത്.\n27 മണ്ഡലങ്ങളികേക്ക് നടക്കുന്ന തിരഞ്ഞെടുപ്പില് ഏറ്റവും കുറഞ്ഞത് 20 സീറ്റുകളിലെങ്കിലും വിജയിക്കാന് കഴിയുമെന്നാണ് കോണ്‍ഗ്രസ് അവകാശപ്പെട്ടുകൊണ്ടിരിക്കുന്നത്. പാര്‍ട്ടി നടത്തിയ ആഭ്യന്തര സര്‍വ്വേ പ്രകാരം തിരഞ്ഞെടുപ്പ് നടക്കുന്ന 25 സീറ്റില് 24 ഇടത്തും കോണ്‍ഗ്രസിന് വിജയിക്കാന് കഴിയുമെന്ന പ്രവചിച്ചിരുന്നു.\nഉപതിരഞ്ഞെടുപ്പ് നടക്കുന്ന സീറ്റുകളില് ഒന്നൊഴികെ ബാക്കിയെല്ലാം കോണ്‍ഗ്രസിന്‍റെ സിറ്റിങ് സീറ്റുകളാണ്. ഈ സീറ്റുകളില് എല്ലാം പാര്‍ട്ടി സ്ഥാനാര്‍ത്ഥികള് തന്നെ വീണ്ടും വിജയിക്കുമെന്നും ബിജെപിയുടെ സിറ്റിങ് സീറ്റ് അവര് നിലനിര്‍ത്തുമെന്നുമായിരുന്നു കോണ്‍ഗ്രസ് സര്‍വേയുടെ പ്രവചനം. പല മണ്ഡ‍ലങ്ങളിലും ശക്തമായ മത്സരം നടക്കുമെന്നും സര്‍വേ വ്യക്തമാക്കുന്നുവെന്നും കോണ്‍ഗ്രസ് വൃത്തങ്ങള് അഭിപ്രായപ്പെടുന്നു.\nഉപതിരഞ്ഞെടുപ്പ് നടക്കുന്ന ഒരോ മണ്ഡലങ്ങളും കേന്ദ്രീകരിച്ചുള്ള പ്രവര്‍ത്തനമാണ് കോണ്‍ഗ്രസ് ആവിഷ്കരിക്കുന്നത്. മണ്ഡലങ്ങള്‍ക്കായി പ്രത്യേകം, പ്രത്യേകം പ്രകടനപത്രികയും കോണ്‍ഗ്രസ് രംഗത്ത് ഇറക്കുകയും ചെയ്യുന്നു. തിരഞ്ഞെടുപ്പ് പ്രവര്‍ത്തനങ്ങളില് ബിജെപിയെ മറികടന്ന് മേധാവിത്വം പിടിച്ചെടുക്കാനാണ് പ്രകടനപത്രിക ഉള്‍പ്പടേയുള്ള കാര്യങ്ങള് നേരത്തെ തന്നെ പ്രഖ്യാപിക്കുന്നത്.\nമിനി പ്രകടന പത്രികകളാണ് ഒരോ മണ്ഡ‍ലത്തിനായും കോണ്‍ഗ്രസ് പുറത്തിറക്കുന്നത്. ഈ 26 സീറ്റുകളിലേയും പ്രാദേശിക വിഷയങ്ങള് ഉള്‍ക്കൊള്ളിച്ചുള്ള പ്രകടന പത്രിക സംസ്ഥാന തലത്തിലും, അതത് മണ്ഡ‍ലത്തിലെ വിഷയങ്ങള് മാത്രം ഉള്‍ക്കൊള്ളിക്കുന്ന മണ്ഡലങ്ങള്‍ക്ക് മാത്രമുള്ളത് വേറേയും തയ്യാറാക്കും.\nകമൽനാഥ് സർക്കാർ നിറവേറ്റി\n2018 ലെ തിരഞ്ഞെടുപ്പിന് മുമ്പ് കോൺഗ്രസ് പാർട്ടി നൽകിയ വാഗ്ദാനം കമൽനാഥ് സർക്കാർ നിറവേറ്റി എന്നും കോണ്‍ഗ്രസ് നേതൃത്വം അവകാശപ്പെടുന്നു. ഒന്നര വര്‍ഷം മാത്രമാണ് അധികാരത്തില് ഉണ്ടായിരുന്നതെങ്കിലും നൂറിലധികം വാഗ്ദാനങ്ങള് നടപ്പിലാക്കാന് കമല്‍നാഥ് സര്‍ക്കാറിന് സാധിച്ചു. എന്നാല് ബാക്കിയുള്ളവ പൂര്‍ത്തിയാക്കുന്നതിന് മുമ്പ് ബിജെപി തങ്ങളുടെ സര്‍ക്കാറിനെ അട്ടിമറിച്ചു.\nഎല്ലാ വാഗ്താനങ്ങളും നടപ്പിലാക്കും\nഅധികാരത്തില് വന്ന ബിജെപിയാവട്ടെ കോണ്‍ഗ്രസ് നടപ്പിലാക്കിയ കാര്‍ഷിക വായ്പ എഴുതി തള്ളല് ഉള്‍പ്പടേയുള്ളവ ഉപേക്ഷിച്ചു. എന്നാല് കോണ്‍ഗ്രസ് വീണ്ടും അധികാരത്തിലെത്തിയാല് മുമ്പ് പറഞ്ഞ എല്ലാ വാഗ്താനങ്ങളും നടപ്പിലാക്കും. താല്‍ക്കാലിക അധ്യാപകരെയും മതപണ്ഡിതന്‍മാരേയും മുമ്പത്തെപ്പോലെ നിയമനം നല്‍കുമെന്ന് കോൺഗ്രസ് പാർട്ടി വാഗ്ദാനം ചെയ്യുന്നു. കൂടാതെ റോഡുകൾ, നിർമാണ പ്രവർത്തനങ്ങൾ, കുടിവെള്ളം, ജലസേചനം, സ്കൂളുകൾ, കോളേജുകൾ, പ്രാദേശിക തലത്തിൽ തൊഴിലവസരങ്ങൾ എന്നിവ ഉറപ്പ് നല്‍കുന്നുവെന്നും കോണ്‍ഗ്രസ് വ്യക്തമാക്കുന്നു.\nഎല്ലാ മണ്ഡലങ്ങളിൽ നിന്നും പ്രാദേശിക പ്രശ്നങ്ങളെക്കുറിച്ച് കോൺഗ്രസ് വിവരങ്ങൾ ആവശ്യപ്പെട്ടിട്ടുണ്ടെന്ന് മുൻ മന്ത്രി സഞ്ജൻ സിംഗ് വർമ്മ വ്യക്തമാക്കി. നിരവധി നിയമസഭാ സീറ്റുകളിൽ നിന്ന് കോൺഗ്രസ് കമ്മിറ്റിക്ക് ഇതിനോടകം തന്നെ വിവരം ലഭിച്ചു. അവയുടെ അടിസ്ഥാനത്തിൽ പ്രാദേശിക തലത്തിൽ 26 വ്യത്യസ്ത പ്രകടന പത്രിക തയ്യാറാക്കുന്നുവെന്നും അദ്ദേഹം പറഞ്ഞു.\nഅതേസമയം ഇതിനിടെ വിവിധ കാരണങ്ങളാല് ബിജെപിയില് അസംതൃപ്തി പ്രകടിപ്പിച്ച ബിജെപി നേതാക്കളെ പാര്‍ട്ടിയിലെത്തിക്കാനുള്ള നീക്കവും കോണ്‍ഗ്രസ് സജീവമാക്കുന്നുണ്ട്. മുന് എംപി പ്രേമചന്ദ്ര ഗുഡ്ഡു, ബാലേന്ദു ശുക്ല എന്നീ പ്രമുഖര്‍ക്ക് പുറമെ സംസ്ഥാനത്തെ മുന് മന്ത്രിയും പ്രമുഖ ബിജെപി നേതാവുമായ കൻഹയ്യ ലാൽ അഗർവാളിനെയും കോണ്‍ഗ്രസിന് ഇന്ന് പാര്‍ട്ടിയിലെത്തിക്കാനായി\nഭോപ്പാലിലെ കോണ്‍ഗ്രസ് ഓഫീസില് നടന്ന ചടങ്ങില് അഗര്‍വാളിന് പാര്‍ട്ടി നേതൃത്വം വന് സ്വീകരണം നല്‍കി. മുന് മുഖ്യമന്ത്രിയും പിസിസി അധ്യക്ഷനുമായി കമല്‍നാഥ് അടക്കമുള്ളവരുടെ സാന്നിധ്യത്തിലായിരുന്നു അഗര്‍വാളിനും അനുയായികള്‍ക്കും സ്വീകരണം നല്‍കിയത്. കമല്‍നാഥ്, അഗര്‍വാളിന് പാര്‍ട്ടി അംഗത്വം നല്‍കി. കോണ്‍ഗ്രസിലേക്ക് വന്നതില് വലിയ ആഹ്ളാദം ഉണ്ടെന്നായിരുന്നു അഗര്‍വാളിന്‍റെ പ്രതികരണം.\nബിജെപി തന്നോട് വലിയ അനീതി കാണിച്ചുവെന്നും അദ്ദേഹം ആരോപിച്ചു. ബിജെപി നേതാക്കളെ പോലെ സംസാരത്തിലല്ല, പ്രവര്‍ത്തിയിലാണ് കമല്‍നാഥ് ശ്രദ്ധിക്കുന്നത്. അദ്ദേഹം കുറച്ച് സംസാരിക്കുകയും കൂടുതല് പ്രവര്‍ത്തിക്കുകയും ചെയ്യുന്നു. തിരഞ്ഞെടുപ്പിൽ 26 സീറ്റുകളിൽ വിജയിച്ച് കോണ്‍ഗ്രസ് വീണ്ടും അധികാരത്തിലെത്തുമെന്നും അദ്ദേഹം അവകാശപ്പെട്ടു. ബമോറി മേഖലയില് നിര്‍ണ്ണായക സ്വാധീനം ഉള്ള നേതാവാണ് കൻഹയ്യ ലാൽ അഗർവാള്.\nകോണ്‍ഗ്രസിലാണെങ്കില് മാത്രമാണ് നിങ്ങള് നേതാവ്; സച്ചിന് മുന്നറിയിപ്പുമായി സ്വന്തം വോട്ടര്‍മാര്\ncongress planning to issue separate manifesto for madhya pradesh bypoll


Mamtha Mohandas's Next Is Achayans! - Malayalam Filmibeat\n| Published: Saturday, November 5, 2016, 16:41 [IST]\nവളരെ സെലക്ടീവയാണ് ഇപ്പോള് നടി മംമ്ത പുതിയ ചിത്രങ്ങള് തിരഞ്ഞെടുക്കുന്നത്. മമ്മൂട്ടി കേന്ദ്ര കഥാപാത്രത്തെ അവതരിപ്പിച്ച തോപ്പില് ജോപ്പനാണ് നടി ഒടുവില് അഭിനയിച്ച ചിത്രം. ചിത്രത്തില് ഒരു പ്രധാന വേഷത്തെയാണ് മംമ്ത അവതരിപ്പിച്ചത്. ആന്‍ഡ്രിയയാണ് മറ്റൊരു കഥാപാത്രം.\nഇപ്പോഴിതാ തോപ്പില് ജോപ്പന് ശേഷം നടി പുതിയ ചിത്രത്തിലേക്ക് കടന്നു. കണ്ണന് താമരക്കുളം സംവിധാനം ചെയ്യുന്ന അച്ഛായന്‍സ് എന്ന ചിത്രത്തിന് മംമ്തയുടെ അടുത്ത ചിത്രം. അഞ്ചു മുന്‍നിര താരങ്ങളാണ് ചിത്രത്തില് പ്രധാന വേഷത്തില് പ്രത്യക്ഷപ്പെടുന്നത്.\nജയറാം, പ്രകാശ് രാജ്, ഉണ്ണി മുകുന്ദന്, ആദില് ഇബ്രാഹീം, ജേക്കബ് ഗ്രിഗറി എന്നിവര് പ്രധാന വേഷങ്ങളില് എത്തും.\nപ്രധാനപ്പെട്ട ഒരു വേഷമാണ് ചിത്രത്തില് മംമ്്ത കൈകാര്യം ചെയ്യുന്നത്. മംമ്തയുടെ റോള് പുറത്ത് വിട്ടിട്ടില്ല.\nമംമ്തയ്‌ക്കൊപ്പം ഹാപ്പി വെഡിങിലൂടെ ശ്രദ്ധേയയായ അനു സിത്താര മറ്റൊരു വേഷം അവതരിപ്പിക്കുന്നുണ്ട്.\nകണ്ണന് താമരകുളം സംവിധാനം ചെയ്യുന്ന മൂന്നാമത്തെ ചിത്രമാണ് അച്ചായന്‍സ്. ജയറാമിനെ കേന്ദ്ര കഥാപാത്രമാക്കി ഒരുക്കിയ തിങ്കള് മുതല് വെള്ളി വരെയാണ് കണ്ണന് താമരകുളത്തിന്റെ ആദ്യ ചിത്രം.\nRead more about: malayalam film malayalam cinema malayalam movie news mamtha jayaram kannan thamarakulam മലയാളം സിനിമ ജയറാം കണ്ണന് താമരകുളം


സകല ജാതികളെയും സുവിശേഷം അറിയിക്കേണമെന്നും വിശ്വസിക്കുന്നവരെ സ്‌നാനപ്പെടുത്തേണമെന്നും ഉയര്‍ത്തെഴുന്നേറ്റ കര്‍ത്താവ് ശിഷ്യന്മാരോട് കല്‍പ്പിച്ചതായി നമ്മള് വായിക്കുന്നുണ്‍ടല്ലോ (മത്തായി. 28: 19, 20; മര്‍ക്കോ. 16: 15). കേവലം വ്യക്തികളെ വിശ്വാസത്തിലേക്ക് നയിക്കുക എന്നതു മാത്രമല്ല സുവിശേഷം കൈക്കൊണ്‍ട് വിശ്വസിച്ച് സ്‌നാനപ്പെടുന്നവരെ കര്‍ത്താവ് കല്‍പ്പിച്ചതൊക്കെയും പ്രമാണിക്കുവാന് തക്കവണ്ണം ഉപദേശിച്ചുകൊണ്‍ട് സകല ജാതികളേയും ശിഷ്യരാക്കേണം എന്നതാണ് ആ വാക്യങ്ങളുടെ കാതല്.\nസുവിശേഷം അംഗീകരിച്ച് വിശ്വാസത്തിലേക്ക് വരുന്ന വ്യക്തികളെ ദൈവവചനം ശരിയാംവിധം പ� ിപ്പിച്ച് അവരെ ക്രിസ്‌തുവിന്റെ ശിഷ്യരാക്കേണം എന്നുള്ളത് ഒരു മഹാനിയോഗത്തിന്റെ ഭാഗമാണ്.\nസഭയുടെ ലക്ഷ്യം വിശ്വസിക്കുന്ന ശിഷ്യഗണത്തെ വാര്‍ത്തെടുക്കുക എന്നതാണ്. ആ ദൗത്യം നിറവേറ്റുവാന് ഉപദേശക്കാരെ ദൈവസഭയ്‌ക്ക് ആവശ്യമാണ്. ഈ കാലഘട്ടങ്ങളില് ദൈവസഭയില് വചനം പ� ിപ്പിക്കുന്നത് കുറവായിപ്പോയതുനിമിത്തം കര്‍ത്താവ് ഉപദേശിച്ച ലക്ഷ്യത്തില് നിന്ന് ദൈവസഭ വ്യതിചലിക്കുകയാണ്.\nയേശുക്രിസ്‌തുവിന്റെ ശുശ്രൂഷ സുവിശേഷങ്ങളില് ശ്രദ്ധിച്ചാല് ഉപദേശം ഒരു പ്രധാന ഘടകമായിരുന്നു. ആ കാലഘട്ടത്തിലെ മനുഷ്യര്‍ക്ക് മനസ്സിലാകുന്ന സാധാരണ ഉപമകളിലൂടെ ദൈവരാജ്യത്തിന്റെ ഗൗരവകരമായ സത്യങ്ങള് യേശു തന്റെ അരികില് വരുന്ന ജനത്തിന് കൈമാറി. (മത്താ. 4: 23, 7: 28, 13: 34, 45) ഇന്നും കര്‍ത്താവിന്റെ ശരീരമാകുന്ന സഭയില് ഈ ശുശ്രൂഷ തുടര്‍ന്നു വരുന്നുണ്‍ട്. എഫേസ്യര് 4-ാം അദ്ധ്യായത്തിലെ 11, 12 വാക്യങ്ങളില് പൗലോസ് ഉദ്ധരിച്ചിരിക്കുന്ന മൂലവാക്ക് വെളിപ്പെടുത്തുന്നത് ഇടയന്‍മാരും ഉപദേഷ്‌ടാക്കന്‍മാരും തമ്മില് ബന്ധം ഉണ്‍ട് എന്നാണ്. ഇടയന്‍മാര് ഉപദേശിക്കുവാന് യോഗ്യത ഉള്ളവരായിരിക്കേണം. ഇടയന്‍മാര്- ഉപദേഷ്‌ടാവ് (1 തിമോ. 3: 2; തീത്തോ. 1:9).\nസഭാ അദ്ധ്യക്ഷന്‍മാര് പ� ിപ്പിക്കുവാന് പ്രാപ്‌തരായിക്കേണം എന്ന് പൗലോസ് തന്റെ ലേഖനങ്ങളില് വ്യക്തമാക്കുന്നു. എല്ലാ ഇടയനും ഉപദേഷ്‌ടാവ് ആയിരിക്കേണം എന്നാല് എല്ലാ ഉപദേഷ്‌ടാവും ഇടയന് ആകണമെന്നില്ല. വിശ്വാസികള്‍ക്ക് ആവശ്യമുള്ള ആത്മീയ ആഹാരം വിളമ്പാത്ത ഒരു ഇടയന് തന്നെ നിയമിച്ച ദൈവത്തോട് അവിശ്വസ്‌തതയാണ് കാണിക്കുന്നത്. ഈ ദൗത്യം ശുശ്രൂഷകര് ഏറ്റെടുക്കാത്തതു നിമിത്തം സഭകള് ബലഹീനരായ വിശ്വാസികളെക്കൊണ്‍ട് നിറയുന്നു. ഏതുകാറ്റിനാലും ഉലയുന്ന വിശ്വാസികളായി പലരും മാറാന് കാരണം ഉറപ്പുള്ള അടിസ്ഥാനം ഇല്ലാത്തതിനാലാണ്. കര്‍ത്താവോ അപ്പോസ്‌തലന്‍മാരോ നമുക്ക് കാണിച്ചു തന്ന മാതൃക അങ്ങനെയല്ല. (അപ്പ. പ്രവര്‍ത്തി. 2: 42, 20; 20). ആദ്യ നൂറ്റാണ്‍ടിലെ സഭ ദൈവവചനം പ� ിപ്പിക്കുന്നതിന് പ്രാധാന്യം കൊടുത്തിരുന്നു.\nപ്രായോഗിക ക്രിസ്‌തീയ ജീവിതത്തിന്റെ പത്ഥ്യോപദേശം പ്രാദേശിക സഭകളില് പ� ിപ്പിക്കേണമെന്നുള്ളത് ദൈവത്തിന്റെ ഹിതവും ആലോചനയുമാണ്. ഇത് പലപ്പോഴും ശരിയായവിധം നിറവേറ്റാത്തതുകൊണ്‍ടാണ് ദൈവവചനത്തിനും കര്‍ത്താവിന്റെ നാമത്തിനും ആക്ഷേപം വരുന്ന നിലവാരത്തില് പ്രായോഗിക ജീവിതം നയിക്കുന്ന ധാരാളം വിശ്വാസികള് ഉണ്‍ടാകുന്നത്. സാക്ഷ്യം ഇല്ലാത്ത വിശ്വാസികള് ഒരു യാഥാര്‍ത്ഥ്യം ആണ്. അതിന്റെ പ്രധാന കാരണം വിശ്വാസത്തിലേക്ക് പുതിയതായി വരുന്ന ആളുകളെ തിരുവചന സത്യങ്ങള് പരിശീലിപ്പിക്കുന്നില്ല എന്നതാണ്.\n(തിത്തോ. 2: 2-6, 9,10) വൃദ്ധന്‍മാരെ, വൃദ്ധകളെ, യൗവ്വനക്കാരെ, യൗവ്വനക്കാരത്തികളെ ജോലിക്കാര് തുടങ്ങി എല്ലാവരെയും വചനം പ� ിപ്പിക്കേണം. പ്രായം കൂടിയതുകൊണ്‍ട് ദൈവവചനം അറിയണം എന്നില്ല. പത്ഥ്യോപദേശം പ� ിപ്പിക്കുന്ന ഇടയന്‍മാര്‍ക്ക് കീഴ്‌പ്പെട്ട് ദൈവചനം പ� ിക്കുവാന് ഉത്സാഹിക്കേണം. രക്ഷിക്കപ്പെടുന്നതിന് മുമ്പ് ചിലര് പ്രസംഗകരായിരുന്നിരിക്കാം. പകരം അങ്ങനെ ഉള്ളവര്‍ക്ക് സ്റ്റേജും സ്ഥാനവും കൊടുക്കുന്നതിനു പകരം അവരെ പരിശീലിപ്പിക്കേണം.\nഇന്ന് സഭ അഭിമുഖീകരിക്കുന്ന ഏറ്റവും വലിയ പ്രതിസന്ധി ദുരുപദേശത്തിന്റെ വേലിയേറ്റമാണ്. അന്ത്യകാലഘട്ടത്തില് പത്ഥ്യോപദേശം ഉള്‍ക്കൊള്ളാത്ത ഒരു സമൂഹം ഉണ്‍ടാകുമെന്ന് പൗലോസ് മുന്‍കൂട്ടി പറഞ്ഞിരിക്കുന്നു. എബ്രാ. 13: 9; 1 തിമോ. 4: 1-5;2തിമോ. 4: 3, 4.\nദൈവസഭയെ മലിനമാക്കുവാനുള്ള സാത്താന്റെ തന്ത്രങ്ങളിലൊന്നാണ് ഉപദേശ പിശക് കൊടുത്തു വിടുക എന്നുള്ളത്. ഈ ശത്രുവിന്റെ തന്ത്രത്തെ അതിജീവിക്കുവാന് ദൈവവചനത്തിലേക്ക് ദൈവജനം മടങ്ങിവരേണ്‍ടതാണ്. ദൈവം നിയോഗിച്ച ശുശ്രൂഷകര് ഉപദേശത്തിന്റെ ആവശ്യകത മനസ്സിലാക്കി യേശുക്രിസ്‌തുവിനോട് ചേര്‍ന്ന് നിന്ന് ദൈവരാജ്യത്തിന്റെ കെട്ടുപണിക്കായി സമര്‍പ്പിക്കപ്പെടട്ടെ.


നാടന് പ്രണയകഥ ഒരുങ്ങുന്നു സുരേഷ്‌ഗോപിയെയും ആശാശരത്തിനെയും മുഖ്യകഥാപാത്രങ്ങളാക്കി മേജര് രവി\nPosted by Jeesa Dasan, 17 Sep, 2020\nമേജര് രവി പത്ത് ചിത്രങ്ങള് സംവിധാനം ചെയ്തിട്ടുണ്ട്. അതില് ആറും പട്ടാളചിത്രങ്ങളായിരുന്നു. ഇനി അധികമാര്‍ക്കും അറിയാത്തൊരു സത്യം പറയാം . അദ്ദേഹം ആദ്യം സംവിധാനം ചെയ്തത് ഒരു ഫാമിലി ഡ്രാമയാണ്, പുനര്‍ജനി. പ്രണവ് മോഹന്‍ലാല് അഭിനയിച്ച ചിത്രം. മികച്ച ബാലതാരത്തിനുള്ള സംസ്ഥാന പുരസ്‌കാരം പ്രണവിന് നേടി കൊടുത്ത ചിത്രം. എന്നിട്ടും പട്ടാളചിത്രങ്ങള് ചെയ്യാനായിരുന്നു മേജര്‍ക്ക് നിയോഗം. കര്‍മ്മംകൊണ്ട് പട്ടാളക്കാരനായതുകൊണ്ടാവാം, സിനിമാജീവിതത്തിലും പട്ടാളക്കഥകളോടായിരുന്നു അദ്ദേഹത്തിനു മമത. അവയോട് അദ്ദേഹം നൂറ് ശതമാനം സത്യസന്ധത പുലര്‍ത്തുകയും ചെയ്തു.\nഎന്നാല് സുരേഷ് ഗോപിയെ നായകനാക്കി കൊണ്ടുള്ള മേജറിന്റ്റെ പുതിയ ചിത്രം പട്ടാളക്കഥയല്ല. ഒരു നാടന് പ്രണയകഥയാണ്. കഥ മേജറിൻറ്റേതു തന്നെയാണെന്നുള്ളത് പ്രേക്ഷകരിൽ ആവേശമുണർത്തുന്നു. തിരക്കഥയെഴുതുന്നത് നവാഗതരായ അനീഷും ഉപേഷും. തിരക്കഥ പൂര്‍ത്തിയായി കഥ പറഞ്ഞു കേട്ടപ്പോൾ സുരേഷ്‌ഗോപിയും ആശാശരത്തും ഈ ചിത്രത്തിൽ കമ്മിറ്റ് ചെയ്തു. ഇതാദ്യമായാണ് മേജര്‍രവി ചിത്രത്തില് സുരേഷ്‌ഗോപിയെത്തുന്നത്. മേജർ ഏറ്റവും ഒടുവിലായി സംവിധാനം ചെയ്ത 1971 ബിയോണ്ട് ബോര്‍ഡര്‍സ് എന്ന ചിത്രത്തില് ലാലിന്റ്റെ നായികയായി അഭിനയിച്ചത് ആശാശരത്താണ്. കോവിഡ് തീക്ഷ്ണത കുറഞ്ഞാലുടൻ തന്നെ ഷൂട്ടിംഗ് ആരംഭിക്കും.\nസ്‌ക്കൂള് ജീവിതത്തിലെ രണ്ടുപേരുടെ പ്രണയമാണ് സിനിമയുടെ ഇതിവൃത്തം. 34 വര്‍ഷത്തിനുശേഷം അവര് വീണ്ടും കണ്ടുമുട്ടുന്നതാണ് ക്ലൈമാക്‌സ്. സ്‌ക്കൂള് കാലഘട്ടത്തിലെ കഥാപാത്രങ്ങളെത്തേടി മേജര് ഇതിനോടകം കാസ്റ്റിംഗ്കാള് ചെയ്തുകഴിഞ്ഞു. അനുയോജ്യരെ തെരഞ്ഞെടുക്കാനുള്ള തിരക്കിലാണ് മേജറിപ്പോൾ.\nബി ത്രീ വിഷ്വല് ആര്‍ട്ട്‌സിന്റ്റെ ബാനറില് ബിയോജ്, ബിനോജ്, ബിനോയ് എന്നിവര് ചേര്‍ന്നാണ് ഈ ചിത്രം നിര്‍മ്മിക്കുന്നത്. മേജറിന്റ്റെ മകന് അര്‍ജ്ജുനനാണ് ഛായാഗ്രാഹകന്. പട്ടാള കഥകളിലൂടെ ഹിറ്റുകൾ സമ്പാദിച്ച മേജറിൻറ്റെ ഈ വ്യത്യസ്ത കഥാ ചിത്രം ചലച്ചിത്ര ലോകത്തു മറ്റൊരു വഴിത്തിരിവാകുമെന്ന് പ്രതീക്ഷിക്കുന്നു.\nനടൻ പി. ശ്രീകുമാറിന് കോവിഡ്; ചിത്രാഞ്ജലി സ്റ്റുഡിയോ അടച്ചിട്ടു\nഷൂട്ടിങ് ടീമിൽപ്പെട്ടവർക്ക് കോവിഡ് സ്ഥിരീകരിച്ചതിനെത്തുടർന്ന് ചിത്രാഞ്ജലി സ്റ്റുഡിയോയും ചലച്ചിത്ര വികസന കോർപറേഷന്റ്റെ ആസ്ഥാന ഓഫിസും ഒരാഴ്ചത്തേക്ക് അടച്ചു. നടൻ പി.ശ്രീകുമാർ കോവിഡ് ബാധിച്ച് ആശുപത്രിയിൽ ചികിത്സയിലാണ്.\nകോവിഡ് കാലത്ത് കാരുണ്യത്തിന്റ്റെ കരസ്പർശമായി മമ്മൂക്ക\nപിന്നാലെ മമ്മൂക്കയ്ക്കു നന്ദി പറഞ്ഞുകൊണ്ട് പ്രസാദ് എത്തി. താരത്തെ നേരില് കണ്ട് നന്ദി പറയാന് കാത്തിരിക്കുകയാണെന്ന് പ്രസാദ് പറഞ്ഞു.\nസ്ലേറ്റ് നൊസ്റ്റാള്‍ജിയയുമായി നടി അനുശ്രീ\n?അ ആ ഇ ഈ? പഠിച്ചതൊക്കെ മറന്നു പോയോ എന്ന് ഇടക്ക് റിവിഷന് ചെയ്തു നോക്കുന്നത് നല്ലതാ?.?\nറോഷ്നയും കിച്ചുവും വിവാഹിതരാകുന്നു\nനടി റോഷ്ന ആൻ റോയിയും നടനും തിരക്കഥാകൃത്തുമായ കിച്ചു ടെല്ലസും വിവാഹിതരാകുന്നു.\nസുശാന്തുമായിയുണ്ടായിരുന്ന ബന്ധത്തെക്കുറിച്ച് വെളിപ്പെടുത്തി നടി സാറാ അലി ഖാൻ\nഖുശ്ബുവിന് ഇന്ന് 50ാo പിറന്നാൾ


ഗൂഗിളിന്റെ ഡ്രൈവറില്ലാ കാറിന് ക്രൂയിസിന്റെ ബദല്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഗൂഗിളിന്റെ ഡ്രൈവറില്ലാ കാറിന് ക്രൂയിസിന്റെ ബദല്\n: സ്വന്തം ലേഖകന് in Automobiles, വാഹനപുരാണം on June 24, 2014\nസെര്‍ച്ച് എഞ്ചിന് ഭീമന്മാരായ ഗൂഗിള് അവതരിപ്പിച്ച ഡ്രൈവറില്ലാ കാറിന് ബദലുമായി മറ്റൊരു കമ്പനി രംഗത്ത്. സാന്‍ഫ്രാന്‍സിസ്‌കോ ആസ്ഥാനമായി പ്രവര്‍ത്തിക്കുന്ന ക്രൂയിസ് എന്ന കമ്പനിയാണ് എന്ന കമ്പനിയാണ് ഗൂഗിളിന് പാരയായി രംഗത്ത് വന്നത്. ക്രൂയിസ് വികസിപ്പിച്ച ഒരു സെന്‍സര് കാറിനുള്ളില് ഘടിപ്പിച്ചാല് കാറുകള് ഡ്രൈവറില്ലാതെയും ഓടിക്കാന് കഴിയുമെന്നാണ് ക്രൂൂയിസ് കമ്പനിയുടെ അവകാശവാദം. വെറും ആറ് ലക്ഷം രൂപ ചെലവില് ഈ സെന്‍സര് കാറിനുള്ളില് ഘടിപ്പിക്കാന് കഴിയും.\nഈ സെന്‍സര് വിപണിയില് ഇറങ്ങുന്നതോടെ നിലവില് നിരത്തുകളില് ഓടിക്കൊണ്ടിരിക്കുന്ന കാറുകള് ഡ്രൈവറില്ലാ കാറായി പരിവര്‍ത്തനം ചെയ്യാമെന്നാണ് കമ്പനി വാഗ്ദാനം. ഹൈവേ ഓട്ടോ പൈലറ്റെന്നാണ് ക്രൂയിസ് ഈ സെന്‍സറിനെ വിശേഷിപ്പിക്കുന്നത്. ഈ സെന്‍സര് ഘടിപ്പിച്ച കാര് യാത്രക്കാരുടെ സൌകര്യത്തിന് അനുസരിച്ച് ഓട്ടോ പൈലറ്റ് മോഡിലേക്ക് മാറി തനിയെ സഞ്ചരിക്കും.\nഓഡിയുടെ എ4, എസ്4എന്നീ മോഡലുകളില് ഈ സെന്‍സര് വിജയകരമായി പരീക്ഷിച്ചതായി ക്രൂയിസ് അറിയിച്ചു. മറ്റ് കമ്പനികളുടെ കാറുകളിലും വിജയകരമായി ഘടിപ്പിക്കാവുന്ന രീതിയില് സെന്‍സര് ഉടന് വിപണിയില് എത്തുമെന്നും അധികൃതര് അറിയിച്ചു. ക്രൂയിസിന്റെ പരീക്ഷണം വിജയിച്ചാല് ഗൂഗിളിന്റെ ഡ്രൈവറില്ലാ കാര് എന്ന പരീക്ഷണം ഒരു കുഞ്ഞന് കമ്പനിയുടെ മുന്നില് അടിയറവ് പറയേണ്ടിവരും.


ദൈവങ്ങള്‍ക്കും ക്ഷേത്രപ്രതിഷ്ഠയ്ക്കും തമ്മില് വ്യത്യാസമുണ്ടെന്ന് വ്യക്തമാക്കാന് കടലിലെയും ടാങ്കിലെയും മത്സ്യങ്ങളോട് ഇതിനെ താരതമ്യം ചെയ്ത അമൃതാനന്ദമയിയെ ട്രോളി സന്ദീപാനന്ദഗിരി. ‘അഖിലാണ്ഡകോടി ബ്രഹ്മാണ്ഡ നായകനെ അക്വേറിയത്തിലെ മീനാക്കിയല്ലോ’ എന്നാണ് സന്ദീപാനന്ദ ഗിരി പേര് പരാമര്‍ശിക്കാതെ ഫെയ്‌സ്ബുക്കില് പോസ്റ്റ് ചെയ്തത്. ‘സുച്ചിട്ടാല് ലൈറ്റ് കത്തും ലൈറ്റിട്ടാല് സുച്ച് കത്തൂല മക്കളേ’ എന്ന് പോസ്റ്റിനടിയില് കമന്റായും രേഖപ്പെടുത്തിയിട്ടുണ്ട്.\nശബരിമല കര്‍മ്മസമിതി സംഘടിപ്പിച്ച അയ്യപ്പ ഭക്തി സംഗമത്തില് സംസാരിക്കവെ ദൈവങ്ങള്‍ക്കും ക്ഷേത്രപ്രതിഷ്ഠയ്ക്കും തമ്മില് വ്യത്യാസമുണ്ടെന്ന് പറഞ്ഞ അമൃതാനന്ദമയി കടലിലെയും ടാങ്കിലെയും മത്സ്യങ്ങളോടാണ് ഇതിനെ താരതമ്യം ചെയ്തത്. സമുദ്രത്തിലെ മത്സ്യത്തിന് പരിചരണം വേണ്ട. എന്നാല് ടാങ്കിലെ മത്സ്യങ്ങള്‍ക്ക് വെള്ളം മാറ്റിക്കൊടുക്കുയും ഭക്ഷണം നല്‍കുകയും വേണം. ഓക്‌സിജന് ലഭിക്കാനുള്ള സംവിധാനം ഒരുക്കണം. ആര്‍ക്കു വേണെമെങ്കിലും നദിയില് കുളിക്കാം. എന്നാല് സ്വിമ്മിംഗ് പൂളില് കുളിക്കുന്നതിന് അതിന്റേതായ നിയമങ്ങള് ഉണ്ട്. സ്വിമ്മിംഗ് പൂളില് ഇറങ്ങുന്നതിന് മുന്‍പ് കുളിക്കണം എന്നുമായിരുന്നു ദൈവങ്ങളും ക്ഷേത്ര പ്രതിഷ്ഠയും തമ്മിലുള്ള വ്യത്യാസം വ്യക്തമാക്കാന് ഉദാഹരണം വിവരിച്ചത്.\n‘ആചാര അനുഷ്ഠാനങ്ങള് കളയരുത്. ശബരിമല സീസണ് സമയത്ത് അമ്മ ഒരു റിസേര്‍ച്ച് പോലെ നടത്തി. പത്ത് പതിനഞ്ച് വര്‍ഷം കണ്ടിന്യൂസ് ആയിട്ട് എല്ലാ ആശുപത്രികളിലും ആള്‍ക്കാരെ അയക്കും. ആ മാസങ്ങളില് 30-40 ശതമാനം രോഗികള് കുറവാണ്. കാരണം ഈ സമയത്ത് അവര് കുടിക്കുന്നില്ല. മാംസാഹാരം കഴിക്കുന്നില്ല. ഭാര്യമാരെ ചീത്തവിളിക്കുന്നില്ല. കുടുംബത്തോടൊപ്പം തന്നെ വ്രതമനുഷ്ഠിക്കുന്നുണ്ട്. അങ്ങനെ സമൂഹത്തില് ശരീരവും മനസ്സുമായി താളലയം കൊണ്ടുവരുന്നതാണ് ക്ഷേത്രം. അതുകൊണ്ട് ഈ സംസ്‌കാരത്തെ നിലനിര്‍ത്തേണ്ടത് ആവശ്യമാണ്’ എന്നുമാണ് അമൃതാന്ദമയി ഇന്നലെ പറഞ്ഞത്.


ദിലീപ് ബിജു മേനോന്റെ ഭാര്യയാവുന്നു\nWednesday 10th August 2011 10:37am\nസ്വര്‍ണം ഗ്രാമിന് 30 രൂപ കുറഞ്ഞു\nWednesday 10th August 2011 10:28am\nകൊച്ചി: പവന് വില റെക്കോഡ് നിരക്കില് നിന്നും കുറഞ്ഞ് 19,280രൂപയിലെത്തി. സ്വര്‍ണം ഗ്രാമിന് 2,410രൂപയാണ് ഇന്നത്തെ വില. പവന് 240രൂപയും ഗ്രാമിന് 30രൂപയുമാണ് ഇന്ന് കുറഞ്ഞത്.\nഇന്നലെ 880രൂപയുടെ വര്‍ധനവോടെ 19,520രൂപയിലെത്തി സ്വര്‍ണം പുതിയ റെക്കോഡിട്ടിരുന്നു.\nആഗോള വിപണിയിലെ വില ബുധനാഴ്ച ട്രോയ് ഔണ്‍സിന്(31.1ഗ്രാം) 1,778 ഡോളര് നിരക്കിലെത്തിയിരുന്നു. എന്നാല്, അമേരിക്കന് ഫെഡറല് റിസര്‍വ് വായ്പാ നിരക്കുകള് പൂജ്യത്തിനടുത്ത് നിലനിര്‍ത്തിയേക്കുമെന്ന റിപ്പോര്‍ട്ടുകള്‍ക്ക് പിന്നാലെ വില നേരിയ തോതില് കുറഞ്ഞു.\nആറ് ദിവസത്തിനുശേഷം ഓഹരി വിപണി ഉണര്‍ന്നതും സ്വര്‍ണവില കുറയാന് കാരണമായി.\nതെരഞ്ഞെടുപ്പിന് ദിവസങ്ങൾ ബാക്കി നിൽക്കെ ടി.ആർ.എസ്. എം.എൽ.എ കോൺഗ്രസിലേക്ക്


ഡോ: സി.പി.മാത്യു: ചികിത്സാ രംഗത്ത് സ്വന്തമായി ശൈലി രൂപപ്പെടുത്തിയ വ്യത്യസ്തനായ ഭിഷഗ്വരൻ| Obituary of Dr CP Mathew first oncologist in Kerala and the one learned various streams of medicine for treating patients – News18 Malayalam\nകവിളു വാർപ്പ് എന്നറിയപ്പെട്ടിരുന്ന വായിലെ കാൻസറിനും(oral cancer) ഗർഭാശയഗള കാൻസറി (cervical cancer) നുമെതിരായ ബോധവത്കരണത്തിനും ചികിത്സയ്ക്കും വലിയ പങ്കുവഹിച്ചു\nഡോ. സി പി മാത്യു\nആധുനിക കാലത്തെ ഭിഷഗ്വരന്മാരുടെ നിരയിൽ രാജ്യത്തെ പ്രഥമ ശ്രേണീയനായ ഡോക്ടർ സി.പി.മാത്യു (92) (CP Mathew) വിടവാങ്ങി. കേരളത്തിലെ ആദ്യ കാൻസർ ചികിത്സക (ഓങ്കോളജിസ്റ്റ്) (Kerala's first Oncologist) നും ആദ്യത്തെ എംബിബിഎസ് ഡോക്ടർമാരിൽ (First MBBS Doctor) ഒരാളുമായിരുന്നു. പ്രായാധിക്യംമറന്ന് അവസാനനാളിലും രോഗികള്‍ക്ക് പ്രതീക്ഷയും പുതുജീവനും നല്‍കി മണര്‍കാട് ചെറിയാന് ആശ്രമത്തില് സജീവമായിരുന്നു അദ്ദേഹം. റിട്ടയർമെന്റിന് ശേഷം സിദ്ധ, ആയുര്‍വേദ തുടങ്ങിയ ഭാരതീയ ചികിത്സാ സമ്പ്രദായങ്ങളും ഹോമിയോയും ഉള്‍പ്പെടുത്തിയ സംയോജിത ചികിത്സയിലൂടെയാണ് കാന്‍സര് ചികിത്സിച്ചത്.\n1960 മുതൽ 1986 വരെ കേരളത്തിലെ വിവിധ സർക്കാർ മെഡിക്കൽ കോളജുകളിലായി പതിനായിരത്തിലധികം കാൻസർ രോഗികളെ ചികിത്സിച്ചു. 1954ൽ തൃശൂർ സിവിൽ ആശുപത്രിയിൽ ജോലിയിൽ പ്രവേശിച്ചു. പിന്നീട് വിയ്യൂർ സെൻട്രൽ ജയിലിൽ മെഡിക്കൽ ഓഫീസർ ആയി. അവിടെ ജോലിയിലിരിക്കുമ്പോൾ9പേരുടെ വധശിക്ഷ നടപ്പാക്കിയതിന് സാക്ഷിയായി. മദ്രാസ് സർവകലാശാലയിൽ നിന്ന് റേഡിയോളജി പഠനത്തിന് ശേഷം കേരളത്തിലെ ആദ്യ കാൻസർ സ്പെഷ്യലിസ്റ്റ് എന്ന വിശേഷണത്തോടെ 1960ൽ തിരുവനന്തപുരം മെഡിക്കൽ കോളജിൽ എത്തി.\n1986ൽ ഓങ്കോളജി പ്രൊഫസറായി കോട്ടയം മെഡിക്കൽ കോളജിൽ നിന്ന് വിരമിച്ചതിനെ തുടർന്ന് ഹോമിയോ, സിദ്ധ വൈദ്യം തുടങ്ങിയ ചികിത്സാ രീതികൾ സമന്വയിപ്പിച്ച് സ്വന്തമായി വികസിപ്പിച്ചെടുത്ത രീതിയിലൂടെ കാൻസർ ചികിത്സയിൽ സജീവമായി. കോട്ടയം മെഡിക്കൽ കോളജിൽ ജോലി ചെയ്യുന്നതനിടെ, ഇനി ജീവിതത്തിലേക്ക് തിരിച്ചുവരാൻ സാധ്യതയില്ലെന്ന് വിധിയെഴുതിയ ഒരു രോഗി ആഴ്ചകൾക്ക് ശേഷം സുഖം പ്രാപിച്ച് തന്നെ കാണാൻ എത്തിയതോടെയാണ് മറ്റ് ചികിത്സാരീതികളെ കുരിച്ച് പഠിക്കാനും അറിയാനും ശ്രമിച്ചതെന്ന് ഡോ. മാത്യു പറഞ്ഞിട്ടുണ്ട്.\nഈ രോഗിയെ ചികിത്സിച്ച വൈദ്യനെ കണ്ടെത്തുകയും അദ്ദേഹത്തോടൊപ്പം ശിവഗംഗവരെ യാത്ര ചെയ്യുകയും ചെയ്തു. വൈദ്യനിൽ നിന്നും കിട്ടിയ അറിവിന്റെ അടിസ്ഥാനത്തിലാണ് മറ്റ് ചികിത്സാ രീതികൾ സമന്വയിപ്പിച്ച് പുതിയ രീതി പരീക്ഷിച്ച് തുടങ്ങിയത്. ഭക്ഷണ രീതി ക്രമീകരിച്ചാൽ ഒരു പരിധിവരെ കാൻസർ ഉൾപ്പെടെയുള്ള രോഗങ്ങളെ അകറ്റാനാകുമെന്നും രോഗപ്രതിരോധ ശേഷി കുറവാണ് പല പ്രശ്നങ്ങൾക്കും കാരണമെന്നുമായിരുന്നു ഡോക്ടറുടെ നിലപാട്. താൻ നടത്തിയിരുന്ന ചികിത്സാ രീതികളെ കുറിച്ച് വിവാദങ്ങളും ചർച്ചകളും ഉണ്ടായപ്പോൾ 'ഫലപ്രാപ്തിയിൽ മാത്രം വിശ്വസിക്കൂ' എന്ന നിലപാടായിരുന്നു അദ്ദേഹം സ്വീകരിച്ചത്.\nചങ്ങനാശ്ശേരി തുരുത്തിയില് സി എം പോളിന്റെയും കാതറിന്റെയും മകനാണ്. മദ്രാസ് മെഡിക്കല് കോളേജില്‍നിന്നാണ് വൈദ്യശാസ്ത്രത്തില് ബിരുദം നേടിയത്. 1954-ല് സര്‍വീസില് പ്രവേശിച്ചു. 92 വയസിൽ പത്തു ദിവസം മുമ്പുവരെ രോഗികളെ ചികിത്സിച്ചു. ക്ഷീണം തോന്നിയപ്പോൾ കിടന്നു. ആശുപത്രിയിൽ പോകണ്ട എന്ന് ബന്ധുക്കളോട് പറഞ്ഞു. മരണത്തെ കാത്തിരുന്ന പോലെ ശാന്തമായി സ്വീകരിച്ചു.\nഭാര്യ: പരേതയായ റോസി ജേക്കബ് ബി.സി.എം. കോളജ് മുന് അധ്യാപിക (വായ്പൂര് അടിപുഴ കുടുംബാംഗം). മക്കള്: മോഹന്, ജീവന്, സന്തോഷ്. മരുമക്കള്: അന്ന, നിമ്മി, ആനി. മൃതദേഹം ബുധനാഴ്ച രാവിലെ എട്ടിന് വസതിയിലെത്തിക്കും. സംസ്‌കാരം വൈകീട്ട് മൂന്നിന് വീട്ടുവളപ്പില്.\nFirst published: October 20, 2021, 14:24 IST


Lokayukta | ലോകായുക്ത ഭേദഗതി ഓര്‍ഡിനന്‍സ് രാഷ്ട്രപതിക്ക് അയയ്ക്കണം; ഗവര്‍ണറോട് UDF | Lokayukta Amendment Ordinance should be sent to the President says opposition leader VD Satheesan – News18 Malayalam\nലോകായുക്ത നിയമത്തിന്റെ പതിനാലാം വകുപ്പിലാണ് സര്‍ക്കാര് ഭേദഗതി ഓര്‍ഡിനന്‍സ് കൊണ്ടുവന്നിരിക്കുന്നത്\nLast Updated : January 27, 2022, 15:04 IST\nതിരുവനന്തപുരം: ലോകായുക്ത ഭേദഗതി ഓര്‍ഡിനന്‍സില് ഒപ്പിടരുതെന്ന് ഗവര്‍ണറോട് ആവശ്യപ്പെട്ട് UDF. അതു സംബന്ധിച്ച നിയമപരമായ വിശദാംശങ്ങളും ഗവര്‍ണര്‍ക്ക് നല്‍കിയിട്ടുണ്ടെന്നും അടിസ്ഥാനരഹിതവും വസ്താവിരുദ്ധവുമായ മറുപടിയാണ് ഇന്നലെ നിയമ മന്ത്രി പി രാജീവ് നല്‍കിയതെന്നും പ്രതിപക്ഷ നേതാവ് വി.ഡി സതീശന് പറഞ്ഞു.\nലോകായുക്ത നിയമത്തിന്റെ പതിനാലാം വകുപ്പിലാണ് സര്‍ക്കാര് ഭേദഗതി ഓര്‍ഡിനന്‍സ് കൊണ്ടുവന്നിരിക്കുന്നത്. ലോകായുക്ത നിയമത്തിന്റെ പല്ലും നഖവും കൊഴിച്ചുകളയുന്ന ഓര്‍ഡിനന്‍സാണിത്. പതിനാലാം വകുപ്പ് കെ.ടി ജലീലില് കേസില് മാത്രമാണ് ലോകായുക്ത ചര്‍ച്ച ചെയ്തിട്ടുള്ളത്. അവിടെ ഭരണഘടനാ വിരുദ്ധമാണെന്ന നിലപാട് സര്‍ക്കാര് സ്വീകരിച്ചിട്ടില്ല.\n999-ല് നായനാര് സര്‍ക്കാര് കൊണ്ടു വന്ന നിയമം 22 വര്‍ഷങ്ങള്‍ക്കു ശേഷം നിയമവിരുദ്ധമാണെന്ന് പറയുന്നത് വിചിത്രമാണ്. ഒരു കോടതിയും പതിനാലാം വകുപ്പ് ഭരണഘടനാ വിരുദ്ധമാണെന്ന് പറഞ്ഞിട്ടില്ല. പാര്‍ലമെന്റോ നിയമസഭയോ പാസാക്കിയ നിയമം ഭരണഘടനാ വിരുദ്ധമെന്ന് പറയാന് കോടതിക്ക് മാത്രമെ സാധിക്കൂവെന്ന് ജസ്റ്റിസ് പട്നായിക്കിന്റെ അധ്യക്ഷതയിലുള്ള സുപ്രീം കോടതി ബെഞ്ച് വ്യക്തമാക്കിയിട്ടുണ്ട്. ലോകായുക്ത നിയമം ഭരണഘടനാ വിരുദ്ധമാണെന്ന നിയമന്ത്രിയുടെ വാദം തന്നെ സുപ്രീം കോടതി വിധിക്ക് എതിരാണെന്നും വി.ഡി സതീശന് പറഞ്ഞു.\nഭരണഘടനയുടെ 164-ാം വകുപ്പ് അനുസരിച്ച് ലോകായുക്തയല്ല ഗവര്‍ണറാണ് മന്ത്രിയെ മാറ്റണോ വേണ്ടയോ എന്നു തീരുമാനിക്കേണ്ടതെന്നും നിയമ മന്ത്രി പറഞ്ഞിരുന്നു. ഈ വാദവും ജയലളിതാ കേസില് സുപ്രീം കോടതി വ്യക്തമായി ചര്‍ച്ച ചെയ്തിട്ടുണ്ട്. 164-ാം വകുപ്പ് അനുസരിച്ച് ഗവര്‍ണറുടെ അധികാരം പരിമിതമാണെന്നാണ് സുപ്രീം കോടതി പറഞ്ഞതെന്നും അദ്ദേഹം കൂട്ടിച്ചേര്‍ത്തു.\nമന്ത്രിമാര്‍ക്കെതിരെ ക്വോ വാറണ്ടോ ഹര്‍ജി നിലനില്‍ക്കില്ലെന്ന നിയമ മന്ത്രിയുടെ വാദവും തെറ്റാണ്. തമിഴ്നാട് മുഖ്യമന്ത്രിയായിരുന്നപ്പോള് ജയലളിതയ്ക്കെതിരെ ക്വോ വാറണ്ടോ റിട്ടാണ് കോടതിയുടെ പരിഗണനയ്ക്ക് വന്നത്. ഈ കേസില് ജസ്റ്റിസ് ബെറൂച്ചയുടെ വിധിപ്രസ്താവം നിയമ മന്ത്രി വായിച്ചു നോക്കണം. സര്‍ക്കാരിന്റെ വാദമുഖങ്ങളെല്ലാം ദുര്‍ബലമാണ്. ജലീലിന്റെ കേസില് ഭരണഘടനാ വിരുദ്ധമെന്നു പറയാത്ത നിയമത്തെ ഇപ്പോള് ഭരണഘടനാ വിരുദ്ധമെന്നു പറയുന്നത് മുഖ്യമന്ത്രിക്കും ഉന്നത വിദ്യാഭ്യാസ മന്ത്രിക്കും എതിരായ കേസുകള് നിലനില്‍ക്കുന്നത് കൊണ്ട് മാത്രമാണെന്നും പ്രതിപക്ഷ നേതാവ് വ്യക്തമാക്കി,\nഇപ്പോള് ഓര്‍ഡിനന്‍സായി കൊണ്ടു വരുന്ന ഈ ഭേദഗതി 1999 -ല് ബില് അവതരിപ്പിച്ചപ്പോഴും ഉണ്ടായിരുന്നു. അത് നിയമസഭ വിശദമായി ചര്‍ച്ച ചെയ്തു. ഇത്തരമൊരു വകുപ്പ് നിയമത്തില് ഉണ്ടെങ്കില് ലോകായുക്തയ്ക്ക് പല്ലും നഖവും നഷ്ടപ്പെട്ട് വെറുമൊരു സര്‍ക്കാര് വകുപ്പായി മാറുമെന്ന് ഭരണ പ്രതിപക്ഷാംഗങ്ങള് ചൂണ്ടിക്കാട്ടിയിരുന്നു.\nഇതേത്തുടര്‍ന്ന് നിയമമന്ത്രിയായിരുന്ന ഇ ചന്ദ്രശേഖരന് നായര് ആ വകുപ്പ് പിന്‍വലിച്ചു. അതേ വകുപ്പാണ് മുഖ്യമന്ത്രിക്കെതിരെ ലോകായുക്തയില് കേസ് വന്നപ്പോള് പിന്‍വാതിലിലൂടെ കുത്തിക്കയറ്റാന് ശ്രമിക്കുന്നത്. ഇ.കെ നായനാരെയും പരിണിതപ്രജ്ഞനായ ഇ ചന്ദ്രശേഖരന് നായരെയും അപമാനിക്കുന്നതിന് തുല്യമാണ് സര്‍ക്കാര് ഇപ്പോള് കൊണ്ടു വന്നിരിക്കുന്ന ഓര്‍ഡിനന്‍സെന്നും പ്രതിപക്ഷ നേതാവ് ചൂണ്ടിക്കാണിച്ചു.\nലോകായുക്തയെ സംബന്ധിച്ച് സി.പി.എം കേന്ദ്ര നേതൃത്വവും 2019-ല് ചിന്ത വാരികയില് എഴുതിയ ലേഖനത്തില് പിണറായി വിജയന് സ്വീകരിച്ച നിലപാടിനും വിരുദ്ധമാണ് ഈ ഓര്‍ഡിനന്‍സ്. കുരയ്ക്കുക മാത്രമല്ല കടിയ്ക്കാന് അറിയുന്ന കാവല് നായയാണ് കേരളത്തിലെ ലോകായുക്തയെന്ന് രണ്ട് വര്‍ഷം മുന്‍പ് അഭിമാനിച്ചിരുന്നയാണ് മുഖ്യമന്ത്രി പിണറായി വിജയന്. എന്നാല് തനിക്കെതിരെ ലോകായുക്തയില് ഒരു കേസ് വന്നപ്പോള് ഓര്‍ഡിനന്‍സിലൂടെ ആ നായയുടെ പല്ല് ഊരിയെടുക്കാനാണ് പിണറായി ശ്രമിക്കുന്നത് എന്ന് വി.ഡി സതീശന് പറഞ്ഞു.\nപ്രതിപക്ഷം ചൂണ്ടിക്കാട്ടിയ നിയമപ്രശ്നങ്ങള് വിശദമായി പരിശോധിക്കുമെന്ന് ഗവര്‍ണര് അറിയിച്ചിട്ടുണ്ട്. ബില് അവതരിപ്പിച്ച കാലത്ത് രാഷ്ട്രപതിയുടെ അനുമതി തേടിയ സാഹചര്യത്തില് ഓര്‍ഡിനന്‍സും രാഷ്ട്രപതിയുടെ അനുമതിക്ക് അയയ്ക്കണമെന്ന് ഗവര്‍ണറോട് ആവശ്യപ്പെട്ടിട്ടുണ്ട് എന്നും അദ്ദേഹം വ്യക്തമാക്കി.\nപുതിയ ഭേദഗതി പാര്‍ലമെന്റ് പാസാക്കിയ ലോക്പാല് നിയമത്തിന് എതിരാണോയെന്ന് പരിശോധിക്കേണ്ടതും രാഷ്ട്രപതിയാണ്. ഇക്കാര്യങ്ങളൊക്കെ പരിശോധിച്ച ശേഷമെ തുടര് നടപടികള് സ്വീകരിക്കൂവെന്ന് ഗവര്‍ണര് യു.ഡി.എഫ് നേതാക്കള്‍ക്ക് ഉറപ്പ് നല്‍കിയിട്ടുണ്ട്. നിയമപരമായ കാര്യങ്ങള് പരിശോധിച്ചാല് ഈ ഓര്‍ഡിനന്‍സില് ഗവര്‍ണര്‍ക്ക് ഒരിക്കലും ഒപ്പുവയ്ക്കാനാകില്ലെന്നും അദ്ദേഹം പറഞ്ഞു.\nചാന്‍സലര് പദവി ഏറ്റെടുത്ത് ഗവര്‍ണര് പ്രവര്‍ത്തിക്കണമെന്നു തന്നെയാണ് പ്രതിപക്ഷവും ആവശ്യപ്പെട്ടത്. കണ്ണൂര് വി.സി നിയമനത്തില് ഉന്നത വിദ്യാഭ്യാസ വകുപ്പ് മന്ത്രി അനധികൃതമായി ഇടപെട്ടു. ആദ്യം ഗവര്‍ണര് അതിന് കൂട്ടു നിന്നു. പിന്നീട് ബോധ്യപ്പെട്ടു. സര്‍ക്കാരിന്റെ സമ്മര്‍ദ്ദത്തിനു വഴങ്ങി ചെയ്യേണ്ടി വന്നെന്നാണ് പറഞ്ഞത്. അങ്ങനെ നിയമവിരുദ്ധമായി ചെയ്തത് നിയമവിധേയമാക്കണം. ചാന്‍സലര് പദവി ഏറ്റെടുക്കുന്ന ഗവര്‍ണര് കണ്ണൂര് വി.സിയോട് രാജിവയ്ക്കാന് ആവശ്യപ്പെടുകയോ അതിനു തയാറായില്ലെങ്കില് പുറത്താക്കുകയോ ചെയ്യുമെന്നാണ് പ്രതിപക്ഷം ഇപ്പോഴും വിശ്വസിക്കുന്നത്. ചാന്‍സലര് പദവി ഏറ്റെടുത്ത് പ്രവര്‍ത്തിക്കാത്തതിനെയാണ് പ്രതിപക്ഷം വിമര്‍ശിച്ചതെന്നും വി.ഡി.സതീശന് പറഞ്ഞു.\nFirst published: January 27, 2022, 15:02 IST\nGoverner Arif Muhammed KhanlokayukthaLokayuktha Billopposition leader VD Satheesanudf


'ഇതെല്ലാം കെട്ടുകഥകളാണ്, ബോളിവുഡ് പ്രണയ സിനിമകള്‍ക്ക് ജീവിതവുമായി ബന്ധമില്ല'; നവാസുദ്ദീന് സിദ്ദിഖി\n2 March 2019 8:06 AM GMT\nബോളിവുഡ് പ്രണയ ചിത്രങ്ങൾക്ക് ജീവിതവുമായി യാതൊരു ബന്ധവുമില്ലെന്ന് ബോളിവുഡ് താരം നവാസുദ്ദീന് സിദ്ദിഖി. താരത്തിന്റെ പുതിയ ചിത്രമായ ഫോട്ടോഗ്രാഫറിനെക്കുറിച്ച് സംസാരിക്കുന്നതിനിടെയാണ് ബോളിവുഡ് സിനിമകളിലെ പ്രണയത്തെക്കുറിച്ച് നവാസുദ്ദീന് പറഞ്ഞത്.\nനിരവധി പ്രണയ സിനിമകള് നമ്മള് കാണാറുണ്ട്. എന്നാല് പ്രണയ സിനിമകളേക്കാള് വ്യത്യസതത നിറഞ്ഞ മനോഹരമായ പ്രണയ കഥകള് നമുക്ക് ചുറ്റുമുണ്ട്. ബോളിവുഡ് സിനിമകളിലേത് പോലെയാണ് പ്രണയം സംഭവിക്കുന്നതെന്നാണ് പലരും വിചാരിക്കുന്നത്. എന്നാല് ഇത്തരം പ്രണയങ്ങളല്ല യഥാര്‍ത്ഥ ജവിതത്തിലുള്ളത്. ഇതെല്ലാം കെട്ടുകഥകളാണെന്നും നവാസുദ്ദീന് സിദ്ദിഖി പറയുന്നു.\n‘ദി ലഞ്ച് ബോക്സ്’, ‘സെൻസ് ഓഫ് എൻ എൻഡിംഗ്’ എന്നീ ചിത്രങ്ങൾക്ക് ശേഷം റിതേഷ് ബത്ര സംവിധാനം ചെയ്യുന്ന ചിത്രമാണ് ഫോട്ടോഗ്രാഫ് .വിവാഹം പോലും ഒഴിവാക്കി മുബൈ ഗെയിറ്റ് വേ ഓഫ് ഇന്ത്യക്ക് മുന്നില് ഫോട്ടോഗ്രഫി ജോലി ചെയ്യുന്നയാളായാണ് നവാസുദ്ദീൻ സിദ്ദിഖി ചിത്രത്തില് അഭിനയിക്കുന്നത്. പതിവായി ആ വഴി യാത്ര ചെയ്യുന്ന യുവതിയായി വരുന്ന സാന്യ മൽഹോത്രയുമായി നവാവുദ്ദീൻ സിദ്ദിഖിക്കുണ്ടാകുന്ന പ്രണയമാണ് ചിത്രത്തിന്റെ മുന്നോട്ടുള്ള ഇതിവൃത്തം. ഫാറൂക്ക് ജാഫർ, ഗീതാഞ്ജലി കുൽക്കർണി, വിജയ് റാസ്, ജിം സർബ്, ആകാശ് സിൻഹ, സഹർഷ് കുമാർ ശുക്ല തുടങ്ങിയവരാണ് ചിത്രത്തിലെ മറ്റു പ്രധാന താരങ്ങളെ അവതരിപ്പിക്കുന്നത്. ആമസോൺ സ്റ്റുഡിയോസാണ് നിര്‍മ്മാണം. ചിത്രം മേയ് 17 ന് തീയേറ്ററിൽ എത്തും.\nAmazon Studios BollywoodMovie Nawazuddin Siddiqui PhotographMovie


West Bengal: BJP workers clash with police over bike rallies, 300 arrested | 300 ബിജെപി പ്രവര്‍ത്തകരെ പൂട്ടി മമത സര്‍ക്കാര്..ബംഗാളില് സംഘര്‍ഷം.. അറസ്റ്റ് - Malayalam Oneindia\n8 min ago വീട്ടില് കേക്കുണ്ടാക്കി വില്‍ക്കുന്നവർ സൂക്ഷിക്കുക, ലൈസൻസ് ഇല്ലെങ്കിൽ പണി പാളും;5ലക്ഷം വരെ പിഴ\n11 min ago ഭാഗ്യലക്ഷ്മിയുടെ അറസ്റ്റ് തടഞ്ഞ് ഹൈക്കോടതി, നിയമം കയ്യിലെടുക്കാൻ ആരാണ് അധികാരം തന്നതെന്ന് കോടതി\n15 min ago കണ്ണെരിയിച്ച് ഉള്ളി വില കുതിക്കുന്നു; വില കുത്തനെ ഉയർന്ന് ഉരുളകിഴങ്ങും,അടിയന്തര നടപടിയുമായി സർക്കാർ\n300 ബിജെപി പ്രവര്‍ത്തകരെ പൂട്ടി മമത സര്‍ക്കാര്..ബംഗാളില് സംഘര്‍ഷം.. അറസ്റ്റ്\nPublished: March42019, 10:32 [IST]\nബിജെപി പ്രവര്‍ത്തകരെ പൂട്ടി മമത സര്‍ക്കാര് | Oneindia Malayalam\nസ്കൂളുകളില് വാര്‍ഷിക പരീക്ഷ നടക്കുന്നതിനാല് ഞായറാഴ്ച ബിജെപിയുടെ മോട്ടോര് സൈക്കിള് റാലിക്ക് സംസ്ഥാനത്ത് അനുമതി നിഷേധിച്ചിരുന്നു. എന്നാല് ഗോല്‍ട്ടോറില് ബിജെപി പ്രവര്‍ത്തകര് പോലീസ് തീര്‍ത്ത ബാരിക്കേഡുകള് തകര്‍ത്തു. ഇതോടെ ബിജെപി പ്രവര്‍ത്തകരും പോലീസും തമ്മില് ഏറ്റുമുട്ടി. സംഘര്‍ഷത്തില് പോലീസിനും പരിക്കേറ്റു.\nഅസ്നോളില് പോലീസിന് നേരെ കല്ലെറിഞ്ഞ ബിജെപി പ്രവര്‍ത്തകരെ പിന്തിരിപ്പിക്കാനായി പോലീസ് ലാത്തി വീശി. സംഭവത്തില് 10 ബിജെപി പ്രവര്‍ത്തകര്‍ക്ക് പരിക്കേറ്റു. അര്‍മബാഗ്, കൊല്‍ക്കത്ത എന്നിവിടങ്ങളിലും ബിജെപി പ്രവര്‍ത്തകരും പോലീസും തമ്മില് ഏറ്റുമുട്ടിയിരുന്നു.\nനേരത്തേയും സംസ്ഥാനത്ത് റാലി നടത്താനുള്ള ബിജെപി നീക്കത്തെ മുഖ്യമന്ത്രി മമതാ ബാനര്‍ജി തടഞ്ഞിരുന്നു. ആദ്യം രഥയാത്ര നടത്താനിരുന്ന അമിത് ഷാ പദ്ധതിയെ കലാപമുണ്ടാകുമെന്ന് ചൂണ്ടിക്കാണിച്ചാണ് മമത് സര്‍ക്കാര് പൊളിച്ചത്. ഇത് കോടതി കയറിയെങ്കിലും കാര്യമുണ്ടായില്ല. പിന്നീട് യുപി മുഖ്യമന്ത്രി യോഗി ആദിത്യനാഥ് റാലി നടത്താന് ഒരുങ്ങിയപ്പോഴും തൃണമൂല് സര്‍ക്കാര് അനുമതി നിഷേധിച്ചിരുന്നു.\nbengal bjp arrest ബംഗാള് ബിജെപി അറസ്റ്റ്\nWest Bengal: BJP workers clash with police over bike rallies, 300 arrested\nStory first published: Monday, March 4, 2019, 10:32 [IST]


വഴിയോരത്ത് അറവു മാലിന്യങ്ങള് തള്ളുന്നു; ജനം ദുരിതത്തില്\nFri Mar 22 2019 21:45:33 GMT+0530 (IST)\nമുള്ളേരിയ: കോഴിക്കടകളില് നിന്നുള്ള അറവ് മാലിന്യങ്ങള് വഴിയോരത്ത് തള്ളുന്നത് നാട്ടുകാര്‍ക്കും യാത്രക്കാര്‍ക്കും ദുരിതമാകുന്നു. ബെള്ളൂര് പഞ്ചായത്തിലെ ഒന്നാം വാര്‍ഡില്‍പെടുന്ന ഈന്തുമൂലയിലെ റോഡരികിലാണ് ചാക്കില് നിറച്ച നിലയില് കഴിഞ്ഞ ദിവസം രാത്രി മാലിന്യം തള്ളിയത്.\nഇത് മൂലം ദുര്‍ഗന്ധം വമിച്ച് മൂക്ക് പൊത്തിയാണ് ഇതുവഴി പോകുന്നത്. ജില്ലയുടെ വിവിധ ഭാഗങ്ങളില് നിന്ന് വാഹനങ്ങളില് ചാക്കില് നിറച്ച് കൊണ്ടു വന്ന് ചെര്‍ക്കള മുതല് പെര്‍ള വരേയും ഗ്രാമീണ പ്രദേശങ്ങളിലെ പാതയോരങ്ങളിലും ജനവാസ കേന്ദ്രങ്ങളിലും ആളൊഴിഞ്ഞ പറമ്പുകളിലുമാണ് മാലിന്യം തള്ളുന്നത്. ഇത് സംബന്ധിച്ച് ബെള്ളൂര് പഞ്ചായത്ത് ഭരണ സമിതി ആദൂര് പോലിസില് നല്‍കിയ പരാതിയുടെ അടിസ്ഥാനത്തില് കേസെടുത്തിരുന്നു.\nപഞ്ചായത്ത് പ്രസിഡന്റ് ലതയുടെ നേതൃത്വത്തില് എക്‌സ്‌കവേറ്റര് ഉപയോഗിച്ച് മാലിന്യം മണ്ണിട്ട് മൂടി. സമാനമായ രീതിയില് ഒരു മാസം മുമ്പ് പെര്‍ളയിലെ ഗാളിഗോപുരയിലും ബദിയടുക്ക വിദ്യാഗിരിയിലെ ജനവാസ കേന്ദ്രത്തിലും മാലിന്യം തള്ളിയിരുന്നു.


പുതിയ തന്ത്രങ്ങളുമായി ഇന്ത്യ; ഓസ്ട്രേലിയക്ക് തിരിച്ചടി India with new strategies; A setback for Australia\npersonSJ access_timeThursday November 19, 2020\nമുഹമ്മദ് ഷമിയെയും ജസ്പ്രീത് ബുമ്രയെയും ഇന്ത്യ ഒരുമിച്ച് കളിപ്പിക്കില്ല. ഓസ്ട്രേലിയന് ഫാസ്റ്റ് ബൗളര് കെയ്ന് റിച്ചാര്‍ഡ്‌സണ് പിന്‍മാറി.\nസിഡ്നി: ഓസ്ട്രേലിയന് പര്യടനത്തില് പുതിയ തന്ത്രങ്ങളുമായി ടീം ഇന്ത്യ. ഏകദിന, ട്വന്റി 20 പരമമ്പരയില് മുഹമ്മദ് ഷമിയെയും ജസ്പ്രീത് ബുമ്രയെയും ഇന്ത്യ ഒരുമിച്ച് കളിപ്പിക്കില്ല. ടീം ഇന്ത്യയുടെ സ്ട്രൈക്ക് ബൗളര്‍മാരാണ് ജസ്പ്രീത് ബുമ്രയും മുഹമ്മദ് ഷമിയും. ഇതുകൊണ്ടുതന്നെ ഇരുവരും നിര്‍ണായകമായ ടെസ്റ്റ് പരമ്ബരയില് കളിക്കേണ്ടത് അത്യാവശ്യം\nനിലവില് ബുമ്രയേയും ഷമിയേയും റൊട്ടേഷന് രീതിയില് കളിപ്പിക്കാനാണ് ക്യാപ്റ്റന് വിരാട് കോലിയും കോച്ച് രവി ശാസ്ത്രിയും ബൗളിംഗ് പരിശീലകന് ഭരത് അരുണും തീരുമാനിച്ചിരിക്കുന്നത്. ഈമാസം 27നാണ് ഏകദിന പരമ്ബരയ്ക്ക് തുടക്കമാവും. ഇതിന് പിന്നാലെ മൂന്ന് ട്വന്റി 20യിലും ഇന്ത്യ കളിക്കും. അതേസമയം പരിക്കിന്റെ പിടിയിലായിരുന്ന ഇശാന്ത് ശര്‍മ്മയും വൃദ്ധിമാന് സാഹയും പരിശീലനം തുടങ്ങി.\nഅതേസമയം ഇന്ത്യക്കെതിരായ ഏകദിന, ട്വന്റി 20 പരമ്പരയില് നിന്ന് ഓസ്ട്രേലിയന് ഫാസ്റ്റ് ബൗളര് കെയ്ന് റിച്ചാര്‍ഡ്‌സണ് പിന്‍മാറി. കുടുംബ കാരണങ്ങളാല് ടീമില് നിന്ന് പിന്‍മാറുകയാണെന്ന് റിച്ചാര്‍ഡ്‌സണ് ക്രിക്കറ്റ് ഓസ്ട്രേലിയയെ അറിയിച്ചു. റിച്ചാര്‍ഡ്‌സണ് പകരം ആന്‍ഡ്രു ടൈയെ ടീമില് ഉള്‍പ്പെടുത്തി.\nAustralian teamindian cricket teamjaswant bumrahmohammed shami\n‘അദാനിക്ക് ലോണ് കൊടുക്കരുത്’; ഇന്ത്യ ഓസ്ട്രേലിയ മത്സരത്തിനിടെ പ്രതിഷേധം


കെ.എസ്.ആർ.ടി.സി.യിലെ 100 കോടിയുടെ ക്രമക്കേട്: വിജിലൻസ് അന്വേഷണത്തിന് അനുമതി | 100 crore irregularities in KSRTC: Vigilance probe allowed\nതിരുവനന്തപുരം: കെ.എസ്.ആർ.ടി.സി.യിൽ 100.75 കോടി രൂപയുടെ ക്രമക്കേട് നടന്ന സംഭവത്തിൽ വിജിലൻസ് അന്വേഷണത്തിന് അനുമതി. മന്ത്രി ആന്റണി രാജുവിന്റെ ശുപാർശ മുഖ്യമന്ത്രി അംഗീകരിച്ചു.\nപണം കൈകാര്യം ചെയ്യുന്നതിലുണ്ടായ ഗുരുതര ക്രമക്കേട് 2010-ൽ തുടങ്ങിയതാണെന്ന് കെ.എസ്.ആർ.ടി.സി.യുടെ ഓഡിറ്റ് റിപ്പോർട്ടിൽ കണ്ടെത്തിയിട്ടുണ്ട്. അക്കൗണ്ട്സ് ഓഫീസർ ഉൾപ്പെടെയുള്ള ഉദ്യോഗസ്ഥർക്കു വീഴ്ചയുണ്ടായതായാണ് റിപ്പോർട്ട്.\nയു.ഡി.എഫ്. ഭരണകാലത്ത്, 2013 വരെയുള്ള കണക്കുകളിലാണ് ക്രമക്കേട് ഉണ്ടായിരിക്കുന്നത്. കെ.എസ്.ആർ.ടി.സി. തങ്ങളുടെ ബാങ്ക്, ട്രഷറി ഇടപാടുകളുടെ രേഖകളൊന്നും സൂക്ഷിച്ചിട്ടില്ലെന്നാണ് ആരോപണം. രേഖകൾ സൂക്ഷിക്കാതെ ഫണ്ട് മാനേജ്‌മെന്റിൽ ഉദ്യോഗസ്ഥർ ആശയക്കുഴപ്പം സൃഷ്ടിച്ചുവെന്ന് ധനകാര്യ വകുപ്പിലെ അഡീഷണൽ സെക്രട്ടറിയുടെ നേതൃത്വത്തിൽ നടത്തിയ അന്വേഷണത്തിൽ ബോധ്യപ്പെട്ടിരുന്നു.\nകാരണക്കാരായ ഉദ്യോഗസ്ഥരെയും ഈ അന്വേഷണത്തിൽ കണ്ടെത്തിയിരുന്നു. ഉദ്യോഗസ്ഥരിൽ ഒരാൾ ഇപ്പോഴും സർവീസിലുണ്ട്. ഒരാൾ പിരിഞ്ഞുപോയി. രണ്ടുപേർ മറ്റു വകുപ്പുകളിൽനിന്ന് െഡപ്യൂട്ടേഷനിൽ എത്തിയവരാണ്. ഉദ്യോഗസ്ഥർക്കുണ്ടായ വീഴ്ച ഗുരുതരസ്വഭാവമുള്ളതാണെന്ന് റിപ്പോർട്ടിൽ പറയുന്നു.\nഇതിന്റെ അടിസ്ഥാനത്തിലാണ് വിജിലൻസ് അന്വേഷണം നടത്താൻ ഗതാഗതമന്ത്രി ശുപാർശ ചെയ്തത്.\nഅന്വേഷണം ആവശ്യപ്പെട്ട ഹർജി തള്ളി\nകൊച്ചി: കെ.എസ്.ആർ.ടി.സിയിലെ സാമ്പത്തിക ക്രമക്കേടിനെക്കുറിച്ചുള്ള പരാതികളിൽ കേസെടുത്ത് അന്വേഷിക്കാൻ പോലീസിനോടു നിർദേശിക്കണമെന്നാവശ്യപ്പെട്ടുള്ള ഹർജി ഹൈക്കോടതി തള്ളി. ശാസ്തമംഗലം സ്വദേശി ജൂഡ് ജോസഫ് നൽകിയ ഹർജിയാണ് ജസ്റ്റിസ് വി.ജി. അരുൺ തള്ളിയത്. വിഴിഞ്ഞം ഡിപ്പോയിലെ വെഹിക്കിൾ സൂപ്പർവൈസറാണ് ഹർജിക്കാരൻ.


‘കുഞ്ഞപ്പനു വേണ്ടി നീ എടുത്ത പ്രയത്‌നത്തിനു അഭിനന്ദങ്ങൾ’; സൂരജിനെ അഭിനന്ദിച്ച് ഗിന്നസ് പക്രു | PravasiExpress\nHome Movies Malayalam ‘കുഞ്ഞപ്പനു വേണ്ടി നീ എടുത്ത പ്രയത്‌നത്തിനു അഭിനന്ദങ്ങൾ’; സൂരജിനെ അഭിനന്ദിച്ച് ഗിന്നസ് പക്രു\n”ഈ ചിത്രത്തില് നിന്റെ മുഖമില്ല ….ശരീരം മാത്രം…. കുഞ്ഞപ്പന് എന്ന റോബര്‍ട്ടിന് വേണ്ടി നീ എടുത്ത പ്രയത്നം…. പ്രിയ സൂരജ് അഭിനന്ദനങ്ങള്” പക്രു ഫേസ്ബുക്കില് കുറിച്ചു. നവാഗതനായ രതീഷ് ബാലകൃഷ്ണ പൊതുവാള് ആണ് ആന്‍ഡ്രോയ്ഡ് കുഞ്ഞപ്പന് സംവിധാനം ചെയ്തത്. സുരാജിനൊപ്പം സൗബിന് ഷാഹിര്, സൈജു കുറുപ്പ് എന്നിവരും ചിത്രത്തിൽ പ്രധാന കഥാപാത്രങ്ങളെ അവതരിപ്പിച്ചിട്ടുണ്ട്.\nആരാണീ റോബോട്ട്? ഇത് മനുഷ്യനോ അതോ യന്ത്രമോ…? തുടങ്ങിയ സംശയങ്ങള് സിനിമ കണ്ടിറങ്ങിയ പ്രേക്ഷകരുടെ മനസ്സിലും ഉണ്ടായിരുന്നു. കഴിഞ്ഞ ദിവസമാണ് ചിത്രത്തിന്റെ അണിയറ പ്രവര്‍ത്തകര് കുഞ്ഞപ്പനെക്കുറിച്ചുള്ള വിവരങ്ങള് പുറത്തുവിട്ടത്. മിനിസ്‌ക്രീനിലെ കോമഡി ഷോകളിലൂടെയും സിനിമകളിലൂടെയും പ്രേക്ഷകര്‍ക്ക് സുപരിചിതനായ നടനാണ് സൂരജ്.\nPrevious articleപ്രവാസി ചാനൽ ഗ്ലോബൽ മുഖ്യമന്ത്രി ഉദ്ഘാടനം നിർവഹിച്ചു. കേരളമിപ്പോൾ നിക്ഷേപക പ്രോൽസാഹന കേന്ദ്രമെന്ന് മുഖ്യമന്ത്രി\nNext articleഫിലിപ്പീൻസില് ‘താൽ’ അഗ്നിപര്‍വതം പൊട്ടിത്തെറിച്ചു; വിമാന സര്‍വീസുകള് റദ്ദാക്കി


ജൂഹി വീണ്ടും ഉപ്പും മുളകിലൂടെ ജീവിതത്തിലേക്ക് തിരികെയെത്തുന്നു; ചിത്രങ്ങൾ ഏറ്റെടുത്ത് മലയാളികൾ...!! - Oman Job Vacancy ജൂഹി വീണ്ടും ഉപ്പും മുളകിലൂടെ ജീവിതത്തിലേക്ക് തിരികെയെത്തുന്നു; ചിത്രങ്ങൾ ഏറ്റെടുത്ത് മലയാളികൾ...!! - Oman Job Vacancy\nജൂഹി വീണ്ടും ഉപ്പും മുളകിലൂടെ ജീവിതത്തിലേക്ക് തിരികെയെത്തുന്നു; ചിത്രങ്ങൾ ഏറ്റെടുത്ത് മലയാളികൾ…!! വളരെക്കുറഞ്ഞ സമയം കൊണ്ടു തന്നെ നിരവധി ആരാധകരെ നേടിയെടുത്ത പരമ്പരയാണ് ഫ്ലവേഴ്സ് ടിവിയിൽ സംപ്രേഷണം ചെയ്തിരുന്ന ഉപ്പും മുളകും. ഇന്നുവരെ കണ്ടതിൽ നിന്നും വ്യത്യസ്തമായ ഒരു പ്രമേയം കാഴ്ച്ചവെച്ചതു കൊണ്ടുത്തന്നെ പ്രായമായവർ മുതൽ ചെറിയ കുട്ടികൾ വരെ നിരവധി ആരാധകർ ഷോയ്ക്ക് ഉണ്ടായിരുന്നു. എന്നാൽ അവിചാരിതമായാണ് ഷോ നിർത്തിവെച്ചത്. എന്തുകൊണ്ടാണ് പരമ്പര അവസാനിപ്പിച്ചത് എന്ന് ചോദിച്ചുകൊണ്ട് ആരാധകർ എത്തിയതോടെ ഉടൻ വൈകാതെ പരമ്പര വീണ്ടും ആരംഭിക്കും എന്നായിരുന്നു അണിയറ പ്രവർത്തകർ അറിയിച്ചത്.\nഎന്നാൽ അതിന് ശേഷം അവിചാരിതമായാണ് ജൂഹിയുടെ ജീവിതത്തിലെ അവിചാരിതമായ പ്രയാസങ്ങൾ പുറം ലോകം അറിഞ്ഞത്. സഹോദരനൊപ്പം യാത്രചെയ്തിരുന്ന ജൂഹിയെന്ന ലച്ചുവിന്റെ അമ്മയുടെ വിയോഗം വളരെയധികം ഞെട്ടലോടെയാണ് മലയാളികൾ കേട്ടത്.പക്ഷെ അപ്പോഴും താരത്തിന് പൂർണ്ണ പിന്തുണയുമായി ഉപ്പും മുളകും അണിയറ പ്രവർത്തകരും ആരാധകരും ഉണ്ടായിരുന്നു എന്നതാണ് സത്യം.\nഏറ്റവും ഒടുവിലായി എല്ലാവരെയും സന്തോഷത്തിലാഴ്ത്തുന്ന ഒരു വാർത്തയാണ് സൈബർ ഇടങ്ങളിൽ നിറയുന്നത്. ഉപ്പും മുളകും ടീം ഒന്നിച്ചു നിൽക്കുന്ന ഒരു ചിത്രമാണ് ഇപ്പോൾ സോഷ്യൽ മീഡിയയിൽ നിറയുന്നത്. ബാലു പാൻറും ഷർട്ടുമാണ് ധരിച്ചെത്തിയപ്പോൾ നീലു മദാമ്മയുടെ ഗെറ്റപ്പിൽ ആണ് ചിത്രത്തിൽ പ്രത്യക്ഷപ്പെട്ടിരിക്കുന്നത്. കേശുവും ലച്ചുവും മുടിയനും പാറുക്കുട്ടിയും ശിവാനിയും ഒക്കെ ചിത്രത്തിൽ എത്തിയിട്ടുണ്ട്. തങ്ങളുടെ പ്രിയ പരമ്പര വീണ്ടും സംപ്രേക്ഷണം ചെയ്യുവാൻ തുടങ്ങുന്നുവോ എന്ന ആകാംഷയിലാണ് ആരാധകർ.\nഅപ്പോഴും തങ്ങളുടെ പ്രിയ ലച്ചു പഴയ ജീവിതത്തിലേക്ക് വീണ്ടും തിരിച്ചു വരുന്നു എന്ന സന്തോഷം പങ്കു വെക്കുന്ന ഒരു കൂട്ടം ആരാധകരും ഉണ്ട്. ഇതിനു മുൻപ് ഓണത്തിന് ഒരു സ്വകാര്യ പരിപാടിയിൽ ആണ് ഉപ്പും മുളകും ടീം ഒന്നിച്ചെത്തിയത്. അന്ന് പരമ്പര വീണ്ടും തുടങ്ങുന്നു എന്ന സന്തോഷകരമായ വാർത്തയും അവർ പങ്കുവച്ചിരുന്നു. ഇപ്പോൾ പങ്കുവെക്കുന്ന ചിത്രം ആ വാർത്തയ്ക്ക് തുടക്കമാണോ എന്നാണ് ആരാധകർക്ക് ഇപ്പോൾ അറിയേണ്ടത്. എന്തുതന്നെയായാലും ഉപ്പും മുളകും ടീമിൻറെ ഏറ്റവും പുതിയ ചിത്രം മലയാളികൾ ഏറ്റെടുത്തിരിക്കുകയാണ്.


എം സുകുമാരന് സ്മാരക സാഹിത്യ പുരസ്‌കാരം എസ് ഹരീഷിന്റെ ‘മീശ’യ്ക്ക്\nഡിസി ബുക്‌സാണ് പുസ്തകം പ്രസിദ്ധീകരിച്ചിരിക്കുന്നത്\nഅന്തരിച്ച പ്രശസ്ത എഴുത്തുകാരന് എം.സുകുമാരന്റെ സ്മരണാര്‍ത്ഥം ഏര്‍പ്പെടുത്തിയ എം സുകുമാരന് സ്മാരക സാഹിത്യ പുരസ്‌കാരം എസ് ഹരീഷിന്റെ ‘മീശ’യ്ക്ക്. ഡിസി ബുക്‌സാണ് പുസ്തകം പ്രസിദ്ധീകരിച്ചിരിക്കുന്നത്.\nഏജീസ് ഓഫീസിലെ ജീവനക്കാരുടെയും പെന്‍ഷന്‍കാരുടേയും സംഘടനകളായ ഓഡിറ്റ് ആന്‍ഡ് അക്കൗണ്ട്‌സ് അസോസിയേഷനും ഓഡിറ്റ് ആന്‍ഡ് അക്കൗണ്ട്‌സ് പെന്‍ഷനേഴ്‌സ് അസോസിയേഷനും എം.സുകുമാരന്റെ കുടുംബാംഗങ്ങളും ചേര്‍ന്ന് രൂപീകരിച്ച എം.സുകുമാരന് ഫൗണ്ടേഷന് ട്രസ്റ്റാണ് പുരസ്‌കാരം ഏര്‍പ്പെടുത്തിയിരിക്കുന്നത്. അമ്പതിനായിരം രൂപയും പ്രശസ്തിപത്രവുമടങ്ങുന്നതാണ് പുരസ്‌കാരം.\nസെപ്തംബർ 14, ചൊവ്വാഴ്ച, വൈകിട്ട് 5-ന് തിരുവനന്തപുരത്ത് ചേരുന്ന യോഗത്തിൽ ഫൗണ്ടേഷന്റെ ഉദ്ഘാടനവും പുരസ്‌കാരദാനവും കേരള സാംസ്കാരിക, ഫിഷറീസ് വകുപ്പ് മന്ത്രി സജി ചെറിയാൻ നിര്‍വ്വഹിക്കും. കോവിഡ് മാനദണ്ഡങ്ങൾക്കനുസരിച്ച് നടത്തുന്ന യോഗത്തിൽ ഫൗണ്ടേഷൻ പ്രസിഡന്റ് ബേബിജോൺ, രക്ഷാധികാരിയും മുൻ വിദ്യാഭ്യാസ, സാംസ്കാരിക വകുപ്പ് മന്ത്രിയുമായ എം.എ. ബേബി, മറ്റൊരു രക്ഷാധികാരിയും സിനിമാ സംവിധായകനും കെ.എസ്.എഫ്.ഡി.സി. ചെയർമാനും പുരോഗമന കലാസാഹിത്യ സംഘം അദ്ധ്യക്ഷനുമായ ഷാജി എൻ. കരുൺ തുടങ്ങിയവർ പങ്കെടുക്കും.\nഅരനൂറ്റാണ്ട് മുൻപുള്ള കേരളീയ ജാതിജീവിതത്തെ കുട്ടനാടിന്റെ പശ്ചാത്തലത്തിൽ ആവിഷ്‌കരിക്കുന്ന നോവലാണ് മീശ. തീവ്രഹിന്ദുത്വവാദികളുടെ ഭീഷണിയെത്തുടർന്ന് വാരികയിൽനിന്ന് പിൻവലിക്കപ്പെട്ട നോവൽ പിന്നീട് ഡി സി ബുക്‌സാണ് 2018ൽ പുസ്തകരൂപത്തിൽ പ്രസിദ്ധീകരിച്ചത്. എഴുത്തുകാരന്റെ ആവിഷ്‌കാരസ്വാതന്ത്ര്യത്തെക്കുറിച്ചുള്ള സജീവ ചർച്ചകൾക്ക് വഴിതെളിച്ച മീശ, മലയാള നോവൽ സാഹിത്യചരിത്രത്തിൽ നാഴികക്കല്ലായി മാറുകയായിരുന്നു.\nഇന്ത്യയിലെ ഏറ്റവും വലിയ സാഹിത്യപുരസ്‌കാരങ്ങളിലൊന്നായ ജെ.സി.ബി സാഹിത്യ പുരസ്‌കാരമുള്‍പ്പെടെ നിരവധി പുരസ്‌കാരങ്ങള് ഇതിനോടകം മീശയ്ക്ക് ലഭിച്ചു.


Thrills and spills in Co. Kildare are not just confined to equestrian sports – the county is also home to several of Ireland’s best adventure centres to keep the adrenalin junkies happy. From channelling your inner Lewis Hamilton at മൊണ്ടെല്ലോ to archery and paintball at റെഡ്ഹിൽസ്, Kildare is the perfect place to keep the teenage sulks at bay (and no screens in sight!).\n20 ഫലം (കൾ)\nപരമ്പരാഗത കനാൽ ബാർജിൽ കിൽ‌ഡെയർ ഗ്രാമപ്രദേശങ്ങളിലൂടെ വിശ്രമിക്കുന്ന ഒരു യാത്ര ചെയ്യുക, ജലപാതകളുടെ കഥകൾ കണ്ടെത്തുക.\nമെയ്‌നൂത്തിൽ സ്ഥിതിചെയ്യുന്ന കാർട്ടൺ ഹൗസ് ഗോൾഫ് രണ്ട് ചാമ്പ്യൻഷിപ്പ് ഗോൾഫ് കോഴ്സുകൾ വാഗ്ദാനം ചെയ്യുന്നു, മോണ്ട്ഗോമറി ലിങ്ക്സ് ഗോൾഫ് കോഴ്സ്, ഒ'മെറ പാർക്ക്ലാൻഡ് ഗോൾഫ് കോഴ്സ്.\n10-1000+ ആളുകളുടെ ഗ്രൂപ്പുകൾക്കായി അവാർഡ് നേടിയ കോർപ്പറേറ്റ് ഇവന്റുകളും ടീം ബിൽഡിംഗ് പ്രവർത്തനങ്ങളും.\nകെ ലഷെർ നാസ്\nഎല്ലാവർക്കുമായി 25 മീറ്റർ നീന്തൽക്കുളം, സ്പാ, ഫിറ്റ്നസ് ക്ലാസുകൾ, ആസ്ട്രോ-പിച്ചുകൾ എന്നിവയുൾപ്പെടെ നിരവധി അവാർഡ് നേടിയ വിശ്രമ ക്ലബ്ബുകളും ജിമ്മുകളും.\nകെ.ബ ow ൾ നാസ്\nമണിക്കൂറുകളോളം വിനോദത്തിനായി KBowl ആണ് ബൗളിംഗ്, വാക്കി വേൾഡ് -കുട്ടികളുടെ കളിസ്ഥലം, KZone, KDiner എന്നിവയ്ക്കൊപ്പം.\nമജസ്റ്റിക് അയർലൻഡ് റോഡ് ട്രിപ്പുകൾ\nഅയർലണ്ടിലൂടെ തയ്യൽ നിർമ്മിച്ച ആഡംബര റോഡ് യാത്രകൾ.\nഡാരൻ ക്ലാർക്ക് രൂപകൽപന ചെയ്ത മൊയ്വല്ലി ഗോൾഫ് ക്ലബ് എല്ലാ തലത്തിലുള്ള ഗോൾഫ് കളിക്കാർക്കും അനുയോജ്യമായ 72 കോഴ്സുകളാണ്.\nനാസിലെ മൽസരങ്ങളിൽ പകലിന്റെ ആവേശത്തെ മറികടക്കാൻ ഒന്നുമില്ല. മികച്ച ഭക്ഷണം, വിനോദം, റേസിംഗ്!\nഐറിഷ് ജമ്പ് റേസിംഗിന്റെ ഹോം, പ്രശസ്തമായ അഞ്ച് ദിവസത്തെ പഞ്ചെസ്റ്റൗൺ ഫെസ്റ്റിവലിന് ആതിഥേയത്വം വഹിക്കുന്നു. ലോകോത്തര ഇവന്റ് വേദി.\nദി കറാഗ് റേസ്‌കോഴ്‌സ്\nഅയർലണ്ടിലെ പ്രധാന അന്താരാഷ്ട്ര ഫ്ലാറ്റ് ഹോഴ്സ് റേസിംഗ് വേദിയും ലോകത്തിലെ ഏറ്റവും മികച്ച കായിക വേദികളിലൊന്നാണ്.\nധാരാളം തമാശകളും അതിശയകരമായ ചില ഫോട്ടോ, വീഡിയോ അവസരങ്ങളും ഉപയോഗിച്ച് എറിയുന്ന കായികം ആഘോഷിക്കുന്ന ഒരു അതുല്യമായ സാംസ്കാരിക അനുഭവം.\n5 സ്റ്റാർ കെ ക്ലബ് ഹോട്ടൽ & ഗോൾഫ് റിസോർട്ട് അയർലണ്ടിലെ മികച്ച ഗോൾഫ് ഹോട്ടലുകളിൽ ഒന്നാണ്, അയർലണ്ടിലെ മികച്ച ഗോൾഫ് കോഴ്സുകളിലൊന്ന്, കായിക ചരിത്രത്തിലെ മികച്ച കളിക്കാരിലൊരാളായ ആർനോൾഡ് പാമർ രൂപകൽപ്പന ചെയ്തതാണ്.


ഷുഹൈബ് വധക്കേസില് കോണ്‍ഗ്രസിനെ കണ്ടു പഠിക്കാന് ബിജെപി നേതാക്കളോട് അണികള് | Gramajyothi News\nFebruary 23, 2018 1:35 pm Published by : Web Desk\nപത്തനംതിട്ട: ബലിദാനികള്‍ക്ക് പട്ടുപുതപ്പിക്കല് മാത്രം നടത്തുന്ന നേതാക്കള് ഷുഹൈബ് വധക്കേസില് കോണ്‍ഗ്രസിനെ കണ്ടു പഠിക്കാന് ബിജെപി, ആര്‍എസ്‌എസ് നേതാക്കളോട് അണികള്. രാഷ്ട്രീയ കൊലക്കേസുകളില് കടുത്ത വിമര്‍ശനം നടത്തിയിരിക്കുന്നത് ഫേസ്ബുക്ക് പോസ്റ്റ് വഴിയാണ്. ബലിദാനികളുടെ കാര്യത്തില് നിയമ, രാഷ്ട്രീയ പോരാട്ടം സംഘപരിവാറിന് നടത്താന് കഴിയാതെ വരുന്നെന്നാണ് ആരോപണം. കേസുകളില് വന്ന വീഴ്ചകള് എണ്ണിപ്പറഞ്ഞാണ് പോസ്റ്റ്.\nഇടതു സര്‍ക്കാര് അധികാരത്തില് വന്ന ശേഷം കണ്ണൂരില് നിന്നു മാത്രം ആറു പേര് ഉള്‍പ്പെടെ 18 സംഘപരിവാര് പ്രവര്‍ത്തകര് കൊല്ലപ്പെട്ടിട്ടും നേതാക്കള് നിയമപരമായോ രാഷ്ട്രീയ പരമായോ പോരാട്ടങ്ങള് കൃത്യമായി നടത്തിയിട്ടില്ല. രാഷ്ട്രീയമായോ നിയമപരമായ ഇരകള്‍ക്ക് നീതി കിട്ടാന് ആവശ്യമായ കാര്യങ്ങള് ചെയ്യാതെ രണ്ടു സംഭവങ്ങളില് ഹര്‍ത്താല് നടത്തുക മാത്രമാണ് ഉണ്ടായത്. ചിലതില് കേന്ദ്രമന്ത്രിമാര് വരികയും ആശ്വസിപ്പിക്കുകയും ചെയ്തു. എന്നാല് ഷുഹൈബ് വധക്കേസില് കോണ്‍ഗ്രസ് പ്രവര്‍ത്തകര് കാണിക്കുന്നത് മാതൃകാപരമാണ്. ഒരു പ്രവര്‍ത്തകന് വേണ്ടി എല്ലാവരും ഒരു മനസ്സായി പോരാടി. ഇങ്ങിനെ കേസുകള് എണ്ണിപ്പറഞ്ഞു കൊണ്ടാണ് പോസ്റ്റില് നേതാക്കളെ വിമര്‍ശിച്ചിരിക്കുന്നത്. ഷുഹൈബ് വധക്കേസില് കോണ്‍ഗ്രസ് നടത്തുന്ന രാഷ്ട്രീയപോരാട്ടം സംഘ പരിവാര് നേതാക്കള് കണ്ടു പഠിക്കുക തന്നെ വേണമെന്നും പോസ്റ്റില് പറയുന്നു.\nഇത് പ്രവര്‍ത്തകര്‍ക്ക് ആത്മവിശ്വാസം പകരും. എന്നാല് സംഘപരിവാറില് ഇതില്ല. പരുമല കോളേജില് മൂന്ന് എബിവിപി പ്രവര്‍ത്തകര് മരിച്ച സംഭവത്തില് ഹൈക്കോടതിയില് കേസ് അവസാനിപ്പിച്ചു. ചെങ്ങന്നൂര് കോട്ടയിലെ വിശാല് വധക്കേസില് നാലര വര്‍ഷം കഴിഞ്ഞാണ് കുറ്റപത്രം നല്‍കിയത്. ഇത് നോക്കാന് നേതാക്കള് ശ്രമിച്ചില്ല. ജയകൃഷ്ണന് വധക്കേസില് അമ്മ തന്നെ അതൃപ്തി രേഖപ്പെടുത്തി. പയ്യോളി മനോജ് വധക്കേസില് കൂട്ടുകാരന് നല്‍കിയ സ്വകാര്യ അന്യായമാണ് സിബിഐ അന്വേഷണത്തില് കൊണ്ടെത്തിച്ചത്.


പരിക്ക് വില്ലനായി; രവീന്ദ്ര ജഡേജ രണ്ട് മാസം പുറത്ത് - Newscom - Malayalam News\nപരിക്ക് വില്ലനായി; രവീന്ദ്ര ജഡേജ രണ്ട് മാസം പുറത്ത്\nഇന്ത്യൻ ഓൾറൗണ്ടർ രവീന്ദ്ര ജഡേജയ്ക്ക് ദക്ഷിണാഫ്രിക്കൻ പര്യടനം നഷ്ടമായേക്കും. പരിക്ക് കാരണം താരം രണ്ടു മാസത്തോളം പുറത്തിരിക്കും. ന്യൂസിലൻഡിനെതിരായ രണ്ടാം ടെസ്റ്റും ഇതേ പരിക്ക് കാരണം ജഡേജക്ക് നഷ്ടമായിരുന്നു. ജഡേജയെ കൂടാതെ, ശുഭ്മാൻ ഗില്ലിനും പരിക്കേറ്റതിനാൽ ദക്ഷിണാഫ്രിക്ക പരമ്പര നഷ്ടമാകും. കൂടുതൽ പരിശോധനകൾക്ക് ശേഷം ജഡേജയ്ക്ക് ശസ്ത്രക്രിയ വേണമോ എന്നത് ഡോക്ടർമാർ തീരുമാനിക്കും.\nസംസ്ഥാനത്ത് കാലവർഷം വീണ്ടും സജീവമായി; ചിലയിടങ്ങളിൽ അതിതീവ്ര മഴയ്ക്ക് സാധ്യതയുണ്ടെന്ന് മുഖ്യമന്ത്രി\nമൊബൈൽ ഉപയോഗിച്ചതിന് അമ്മ വഴക്കുപറഞ്ഞു; 11കാരി തൂങ്ങി മരിച്ചു


സത്യജിത്ത് റായുടെ ഫലൂദ കഥകള് ഒരിക്കല്‍ക്കൂടി വെള്ളിത്തിരയിലെത്തുന്നു.\nHome Entertainment Film സത്യജിത്ത് റായുടെ ഫലൂദ കഥകള് ഒരിക്കല്‍ക്കൂടി വെള്ളിത്തിരയിലെത്തുന്നു.\nസത്യജിത്ത് റായിയുടെ കുറ്റാന്വേഷണ കഥകളായ ഫലൂദ വീണ്ടും പ്രത്യക്ഷപ്പെടുന്നു. മകനും ബംഗാളി സംവിധായകനുമായ സന്ദീപ് റായ് ആണ് രണ്ട് കഥകളായി പ്രസിദ്ധീകരിച്ച ഫലൂദയെ ചേര്‍ത്ത് വെച്ച് ഒറ്റ ചിത്രമായി പുറത്തിറക്കുന്നത്. 2016 ല് ആയിരിക്കും ഫലൂദ വെള്ളിത്തിരയിലെത്തുക. മുംബൈ കേന്ദമായ ഇറോസ് ഇന്റര്‍നാഷണല് ആണ് ചിത്രം നിര്‍മ്മിക്കുന്നത്.\nസന്ദീപ് റായുടെ ആദ്യ ഫലൂദ ചിത്രം 2003 ല് പുറത്തിറങ്ങിയ ‘ബോംബെയര് ബോംബെറ്റ്’ ആയിരുന്നു. മറ്റൊന്ന് 2014 ല് പുറത്തിറങ്ങിയ ‘ബദ്ഷാഹി അങ്തി’യും. സത്യജിത്ത് റായുടെ ഫലൂദ കഥകള് പറയുന്ന ചിത്രങ്ങള് കോര്‍ത്തിണക്കിയായിരിക്കും പുതിയ ചിത്രം പുറത്തിറങ്ങുക.\nഫലൂദ സീരീസിലെ നായകനായ ഡിറ്റക്ടീവ് പ്രദോഷ് സി. മിത്തറിന്റെ വിളിപ്പേരാണ് ഫലൂദ. ഫലൂദ വീണ്ടും എത്തുമ്പോള് ബദ്ഷാഹി അങ്തിയിലെ നായകന് ആബിര് ചാറ്റര്‍ജി തന്നെയായിരിക്കും ഫലൂദയെ അവതരിപ്പിക്കുക എന്ന് സന്ദീപ് റായ് ഇതിനോടകം പറഞ്ഞു കഴിഞ്ഞു. ആബിര് ചാറ്റര്‍ജിയെ കേന്ദ്ര കഥാപാത്രമാക്കിയുള്ള റായുടെ പുതിയ ചിത്രം മൊഞ്ചോറ ഈ ക്രിസ്മസിന് റിലീസ് ചെയ്യാനിരിക്കുകയാണ്. ഇറോസ് ഇന്റര്‍നാഷണല് തന്നെയാണ് ഈ ചിത്രവും നിര്‍മ്മിക്കുന്നത്.\n1965 ല് കുട്ടികള്‍ക്കായുള്ള ബംഗാളി മാസിക സന്ദേശിലാണ് ഫലൂദ ആദ്യമായി പ്രത്യക്ഷപ്പെടുന്നത്.2ഫലൂദ ചിത്രങ്ങള് സത്യജിത്ത് റായ് സംവിധാനം ചെയ്തിരുന്നു. റായ് ചിത്രങ്ങളിലെ സ്ഥിരം സാന്നിദ്ധ്യമായ സൗമിത്ര ചാറ്റര്‍ജിയായിരുന്നു ഫലൂദയെ അവതരിപ്പിച്ചിരുന്നത്.\nPrevious articleഅമേരിക്കയ്ക്ക് ഭീഷണിയാകുന്ന എല്ലാ ഭീകരസംഘടനകളെയും ഇല്ലാതാക്കുമെന്ന് ബരാക് ഒബാമ\nNext articleക്വാറി ലൈസന്‍സിന് പാരിസ്ഥിതികാനുമതി നിര്‍ബന്ധം


Janmabhumi| മാനം കാക്കണം; മൂന്നാം ഏകദിനം ഇന്ന്\nമാനം കാക്കണം; മൂന്നാം ഏകദിനം ഇന്ന്\nJanuary 22, 2022, 10:27 p.m.\nഓപ്പണര് ശിഖര് ധവാന്, ഋഷഭ് പന്ത്, ഷാര്‍ദുല് താക്കുര് എന്നിവരൊക്കെ ഫോമിലാണ്. മറ്റ് ബാറ്റ്‌സ്മാന്മാര് കൂടി അവസരത്തിനൊത്തുയര്‍ന്നാല് നാണംകെടാതെ ഇന്ത്യക്ക് ദക്ഷിണാഫ്രിക്കയില് നിന്ന് മടങ്ങാം.\nകേപ്ടൗണ്: ആദ്യ രണ്ട് ഏകദിനങ്ങളിലും തോറ്റ് പരമ്പര ദക്ഷിണാഫ്രിക്കയ്ക്ക് അടിയറവെച്ച ഇന്ത്യ മൂന്നാം ഏകദിനത്തില് കൂടുതല് നാണക്കേട് ഒഴിവാക്കാന് പുത്തന് തന്ത്രങ്ങളുമായി ഇറങ്ങുന്നു .മൂന്ന് മത്സരങ്ങളുള്ള പരമ്പരയിലെ അവസാന മത്സരം ഇന്ന് കേപ്ടൗണില് നടക്കും. മാനം കാക്കാന് ഇന്ത്യക്ക് വിജയം തന്നെ നേടണം. തോറ്റാല് പരമ്പര ആതിഥേയര് തൂത്തുവാരും. ഉച്ചകഴിഞ്ഞ് രണ്ടിന് കളി തുടങ്ങും. സ്റ്റാര് സ്‌പോര്‍ട്‌സില് തത്സമയം കാണാം.\nആദ്യ രണ്ട് മത്സരങ്ങളിലും ഇന്ത്യന് തന്ത്രങ്ങള് വിജയിച്ചില്ല. മധ്യ ഓവറുകളില് റണ്‍സ് നേടുന്നതില് ബാറ്റ്‌സ്മാന്മാര് പരാജയപ്പെട്ടു. ബൗളിങ്ങിലെ കുന്തമുനയായ ജസ്പ്രീത് ബുംറയ്ക്ക് നിര്‍ണായക ഘട്ടങ്ങളില് വിക്കറ്റുകള് വീഴ്ത്താനായില്ല. പരിചയ സമ്പന്നരായ സ്പിന്നര് രവിചന്ദ്ര അശ്വിനും പേസര് ഭുവനേശ്വര് കുമാറിനും ശോഭിക്കാനായില്ല. രണ്ട് മത്സരങ്ങളിലായി ഇന്ത്യ വീഴ്ത്തിയത് ഏഴു വിക്കറ്റുകളാണ്. ആദ്യ മത്സരത്തില് നാലും. രണ്ടാം മത്സരത്തില് മൂന്നും. ഇന്ത്യന് ബൗളിങ് നിരയെ അനായാസം നേരിട്ട് ദക്ഷിണാഫ്രിക്കന് ബാറ്റ്‌സ്മാന്മാരായ റാസി വാന് ഡെര് ഡുസന്, ജാനെമന് മലാന് എന്നിവരൊക്കെ റണ്‍സ് നേടി.\nമൂന്നാം മത്സരത്തില് ആശ്വാസ വിജയം നേടാമെന്ന പ്രതീക്ഷയിലാണ് ഇന്ത്യന് പരിശീലകന് രാഹുല് ദ്രാവിഡും ക്യാപ്റ്റന് കെ.എല്. രാഹുലും. ടീമിനെ ശക്തമാക്കാന് ചില മാറ്റങ്ങള് വരുത്താന് സാധ്യതയുണ്ട്. ആദ്യ മത്സരങ്ങളില് പരാജയപ്പെട്ട രവിചന്ദ്രന് അശ്വിനെയും ഭുവനേശ്വര് കുമാറിനെയും തഴഞ്ഞേക്കും. ഇവര്‍ക്ക് പകരം ജയന്ത് യാദവിനും ദീപക് ചഹാറിനും അവസരം നല്‍കുമെന്നാണ് സൂചന.\nകേപ്ടൗണിലെ പിച്ച് പേസും ബൗണ്‍സുമുളളതാണ്. ഇത് ഇന്ത്യക്ക് പ്രശ്‌നങ്ങള് സൃഷ്ടിച്ചേക്കും. ഭംഗിയായി പന്തെറിയുന്ന ദക്ഷിണാഫ്രിക്കന് പേസിന് മുന്നില് ഇന്ത്യന് ബാറ്റ്‌സ്മാന്മാര് റണ്‍സ് നേടാന് വിഷമിക്കുകയാണ്. പേസിന് മുന്നില് തകര്‍ന്നടിഞ്ഞാല് പമ്പര 0-3 ന് തോറ്റെന്ന നാണക്കേടുമായി ഇന്ത്യക്ക്് നാട്ടിലേക്ക്് മടങ്ങേണ്ടിവരും.


സൗദിയില് പ്രവാസികളെ കാത്തിരിക്കുന്നത് വന് സന്തോഷ വാര്‍ത്ത – Malayalam today news\nസൗദിയില് പ്രവാസികളെ കാത്തിരിക്കുന്നത് വന് സന്തോഷ വാര്‍ത്ത\nസൗദി അറേബ്യ : ഒരു ലക്ഷത്തോളം തൊഴിലവസരങ്ങള് സൃഷ്ടിക്കുന്ന വമ്പന് പദ്ധതിയുമായി സൗദി അറേബ്യ. പെട്രോളിയം ഉത്പന്നങ്ങളില് നിന്നുള്ള വരുമാനത്തില് ഗണ്യമായ ഇടിവ് വന്നതോടെയാണ് ഈ പുതിയ അടവുമാറ്റം. ലോകത്തെ ഏറ്റവും വലിയ എണ്ണ ഉത്പാദകരായ സൗദി ഈ മേഖലയില് നിന്നുള്ള തിരിച്ചടികളില് നിന്ന കരകയറാനുള്ള ശ്രമത്തിന്റെ ഭാഗമായി സൗരോര്‍ജ പദ്ധതിയിലേയ്ക്കാണ് നൂതന ചുവടുമാറ്റം.\nഅടുത്ത അഞ്ച് വര്‍ഷത്തിനുള്ളില് വൈദ്യുതി ഉപയോഗത്തിന്റെ പത്തു ശതമാനം സൗരോര്‍ജത്തില് നിന്നാക്കുകയാണ് സൗദി ലക്ഷ്യമിടുന്നത്. കിരീടവകാശി സല്‍മാന് ബിന് മുഹമ്മദ് രാജകുമാരന്റെ നേതൃത്വത്തിലാണ് പുതിയ പദ്ധതിക്കു തുടക്കം കുറിക്കുന്നത്. സൗരോര്‍ജത്തിലൂടെ 300 മെഗാവാട്ട് വൈദ്യുതിയാണ് ഇത്തരത്തില് ലക്ഷ്യമിടുന്നത്.\nസോളാറുള്‍പ്പടെയുള്ള പാരമ്ബര്യേതര ഊര്‍ജം ഉല്‍പാദിപ്പിക്കുന്നതില് സൗദിക്ക് ആഗോള ശക്തിയാകാന് സാധിക്കുമെന്ന വിലയിരുത്തലിനെ തുടര്‍ന്നാണ് ഈ നീക്കം. ഇതിന്റെ ഭാഗമായി രണ്ടു ലക്ഷം വീടുകള്‍ക്ക് വൈദ്യുതി വിതരണം ചെയ്യാനാവുന്ന സൗരോര്‍ജ ഫാമിന് ഇതിനോടകം തുടക്കം കുറിച്ചിട്ടുണ്ട്.\nസൗദിയില് പ്രവാസികളെ കാത്തിരിക്കുന്നത് വന് സന്തോഷ വാര്‍ത്ത added by Mtoday on February 7, 2018


യു.പി.ഐ വഴി എ.ടി.എമ്മില് നിന്നും പണം പിന്‍വലിക്കാം- നിങ്ങള് ചെയ്യേണ്ടത് | Southlive\nയു.പി.ഐ വഴി എ.ടി.എമ്മില് നിന്നും പണം പിന്‍വലിക്കാം- നിങ്ങള് ചെയ്യേണ്ടത്\nSaturday, 4th June 2022, 9:16 pm\nലോകം ഡിജിറ്റലായി മാറിക്കൊണ്ടിരിക്കുകയാണ്. പ്രത്യേകിച്ച് കോവിഡ് മഹാമാരിക്കുശേഷം. പണമിടപാടുകളുടെ കാര്യത്തിലും ആ മാറ്റം കാണാം. യുണൈറ്റഡ് പെയ്മെന്റ് ഇന്റര്‍ഫെയ്സ് അഥവാ യു.പി.ഐ പണമിടപാടുകള് ഇക്കാലത്തിനിടെ ഇന്ത്യയില് വലിയ തോതില് വ്യാപകമാകുയും ചെയ്തിട്ടുണ്ട്.\n2016ലാണ് യു.പി.ഐ ആദ്യമായി ലോഞ്ച് ചെയ്തത്. ഒന്നിലധികം ബാങ്ക് അക്കൗണ്ടുകളെ ഒരു ആപ്ലിക്കേഷന് കീഴില് ഉപയോഗിക്കാന് യു.പി.ഐ വഴി സാധിക്കും. പണം ട്രാന്‍സ്ഫര് ചെയ്യാനും ഓണ്‍ലൈന് വഴി പണം അടയ്ക്കാനും സാധനങ്ങള്‍ക്കായി പേ ചെയ്യാനുമെല്ലാം ഇതുവഴി സാധിക്കും. നാഷണല് പെയ്മെന്റ് കോര്‍പ്പറേഷന് ഓഫ് ഇന്ത്യ (എന്.സി.ആര് കോര്‍പ്പറേഷന്) കീഴിലാണ് യു.പി.ഐ വരുന്നത്.\nഇപ്പോള് എന്.സി.ആര് കോര്‍പ്പറേഷന് പുതിയൊരു സംവിധാനം കൊണ്ടുവന്നിരിക്കുകയാണ്. യു.പി.ഐ ഉപയോഗിച്ച് എ.ടി.എം വഴി പണം പിന്‍വലിക്കാമെന്നതാണ് ഈ സംവിധാനത്തിന്റെ പ്രത്യേകത. ഗൂഗിള് പേ, ഫോണ്‍പേ, പേടിഎം തുടങ്ങിയ യു.പി.ഐ ആപ്പുകള് വഴി പണം പിന്‍വലിക്കാന് സഹായിക്കുന്ന ഈ രീതി ഐ.സി.സി.ഡബ്ല്യു (Interoperable Cardless Cash Withdrawal) എന്നാണ് അറിയപ്പെടുന്നത്.\nഎ.ടി.എമ്മും നെറ്റ് കണക്ഷനുമുണ്ടെങ്കില് കാര്‍ഡ് ഇല്ലാതെ തന്നെ നിങ്ങള്‍ക്ക് പണം പിന്‍വലിക്കാം. പക്ഷേ 5000 രൂപവരെ മാത്രമേ ഈ രീതിയില് പിന്‍വലിക്കാനാവൂ.\nഅടുത്തുള്ള എ.ടി.എം കൗണ്ടറിലെത്തി ‘പണം പിന്‍വലിക്കല്’ എന്ന ഓപ്ഷന് തെരഞ്ഞെടുക്കുക.\nയു.പി.ഐ ഓപ്ഷന് തെരഞ്ഞെടുക്കുക.\nഎ.ടി.എം സ്‌ക്രീനില് ഒരു ക്യു.ആര് കോഡ് ഡിസ്പ്ലേ ആവും\nഫോണില് യു.പി.ഐ പെയ്മെന്റ് ആപ്പ് തുറന്ന് ക്യു.ആര് കോഡ് സ്‌കാന് ചെയ്യുക\nകോഡ് സ്‌കാന് ചെയ്തുകഴിഞ്ഞാല് എത്ര തുകയാണ് പിന്‍വലിക്കേണ്ടതെന്ന് എന്റര് ചെയ്യാം.\nശേഷം യു.പി.ഐ പിന് എന്റര് ചെയ്യുക.\nശേഷം ‘Hit Proceed’ ക്ലിക്ക് ചെയ്യുക


നിയന്ത്രണം ഫലം കണ്ട് തുടങ്ങി: നിലവിലെ നിയന്ത്രണത്തിൽ അയവ് വരുത്താൻ സമയമായിട്ടില്ല: ജാഗ്രത തുടരുക തന്നെ വേണം – Kairali News | Kairali News Live l Latest Malayalam News\nക്വാറന്റൈന് ലംഘിക്കുന്നവരെ കണ്ടെത്താന് മൊബൈല് ആപ്പ്\nതിരുവനന്തപുരം, എറണാകുളം മലപ്പുറം തൃശ്ശൂർ ജില്ലകളിലെ ട്രിപ്പിൾ ലോക്ഡൗൺ ഫലപ്രദമാണെന്ന് മുഖ്യമന്ത്രി പിണറായി വിജയന്. അവശ്യ സർവീസുകൾക്ക് മാത്രമാണ് ഈ ജില്ലകളിൽ അനുമതിയുള്ളത്.\nപൊലീസ് നിയന്ത്രണത്തോട് ജനം സഹകരിക്കുന്നു. സംസ്ഥാനത്ത് നിയന്ത്രണം നടപ്പാക്കുന്നതിന് 40000 പൊലീസുകാരെ നിയോഗിച്ചു. പരിശീലനത്തിലുള്ള മൂവായിരത്തോളം പൊലീസുകാർ വിവിധ പൊലീസ് സ്റ്റേഷനുകളിൽ വാളണ്ടിയർമാരാണ്.\nഹോം ക്വാറന്റൈനിൽ കഴിയുന്നവർ വീടിന് പുറത്തിറങ്ങുന്നില്ലെന്ന് പൊലീസ് ഉറപ്പാക്കുന്നുണ്ട്. ഇതിനായി 3000 മൊബൈൽ പട്രോൾ സംഘങ്ങളെ നിയോഗിച്ചു.ഇതുവരെ 1,78,808 വീടുകള് പൊലീസ് സംഘം നേരിട്ട് സന്ദര്‍ശിച്ച് കൊവിഡ് ബാധിതരും പ്രൈമറി കോണ്‍ടാക്ട് ആയവരും വീടുകളില് തന്നെ കഴിയുന്നുണ്ടോയെന്ന് പരിശോധിച്ചിട്ടുണ്ട്.\nക്വാറന്‍റൈന് ലംഘിച്ച് പുറത്തിറങ്ങുന്നവരെ കണ്ടെത്താനായി മൊബൈല് ആപ്പ് സംവിധാനവും ഉപയോഗിക്കുന്നു. കൊവിഡ് വ്യാപനത്തിന്‍റെ രണ്ടാംഘട്ടത്തില് ഹോം ക്വാറന്‍റൈന് ലംഘിച്ചതിന് 597 കേസുകളാണ് സംസ്ഥാനത്ത് രജിസ്റ്റര് ചെയ്തത്.\nലോക്ക്ഡൗണും ട്രിപ്പിള് ലോക്ക്ഡൗണും ഏര്‍പ്പെടുത്തിയതോടെ കൊവിഡ് രോഗവ്യാപനത്തില് കുറവുണ്ടായതായാണ് കണക്കുകള് സൂചിപ്പിക്കുന്നത്.ട്രിപ്പിള് ലോക്ക്ഡൗണ് നടപ്പാക്കിയ നാല് ജില്ലകളില് ടിപിആര് റേറ്റ് കുറഞ്ഞുവരുന്നുണ്ട്. മൊത്തം രോഗികളുടെ എണ്ണത്തില് കുറവ് സംഭവിക്കുന്നുണ്ടെങ്കിലും പുതുതായി രോഗം ബാധിച്ചവരുടെ എണ്ണത്തില് കാര്യമായി കുറവുണ്ടെങ്കില് മാത്രമേ ലോക്ക്ഡൗണില് ഇളവ് എന്ന കാര്യത്തില് ആലോചിക്കാന് കഴിയൂ.\nസ്ഥിരീകരിച്ച കേസുകളുടെയും ടെസ്റ്റ് പോസിറ്റിവിറ്റി നിരക്കിന്‍റെയും ആഴ്ചവെച്ചുള്ള കണക്കെടുത്താല് രോഗവ്യാപനം ഗണ്യമായി കുറഞ്ഞുവരികയാണ്. ഏപ്രില് 14 മുതല് 20 വരെയുള്ള ആഴ്ചയില് ആകെ റിപ്പോര്‍ട്ട് ചെയ്യപ്പെട്ടത് 92,248 കേസുകളായിരുന്നു. ആ ആഴ്ചയിലെ ടിപിആര് 15.5 ശതമാനം. ടിപിആറിലെ വളര്‍ച്ചാനിരക്ക് തൊട്ടുമുമ്പത്തെ ആഴ്ചയേക്കാള് 69.2 ശതമാനമായിരുന്നു.\nകേസുകളുടെ എണ്ണത്തില് 134.7 ശതമാനം വര്‍ധനയാണുണ്ടായത്.\n28 മുതല് മെയ് നാലുവരെയുള്ള ആഴ്ചയിലെ കേസുകളുടെ എണ്ണം 2,41,615. ടിപിആര് 25.79. ടിപിആറിലെ വര്‍ധന 21.23 ശതമാനം. കേസുകളുടെ എണ്ണത്തിലെ വര്‍ധന 28.71 ശതമാനം.\nഇക്കഴിഞ്ഞ ആഴ്ച സ്ഥിരീകരിച്ച കേസുകള് 2,33,301. ആഴ്ചയിലെ ടിപിആര് 26.44 ശതമാനം. മുന് ആഴ്ചയില്‍നിന്ന് ടിപിആര് വര്‍ധനയില് -3.15 ശതമാനം കുറവാണ് രേഖപ്പെടുത്തിയത്. കേസുകളുടെ എണ്ണത്തില് 12.1 ശതമാനം കുറവും രേഖപ്പെടുത്തി. അതായത് കഴിഞ്ഞയാഴ്ചയുമായി താരതമ്യം ചെയ്യുമ്പോള് ആകെ റിപ്പോര്‍ട്ട് ചെയ്ത കേസുകളുടെ എണ്ണം 12.1 ശതമാനം കുറഞ്ഞു.\nഇന്ന് തിരുവനന്തപുരം ജില്ലയില് ഇന്ന് 3600 കേസുകളാണ് സ്ഥിരീകരിച്ചത്. എറണാകുളും ജില്ലയില് 4282ഉം തൃശൂര് ജില്ലയില് 2888ഉം മലപ്പുറം ജില്ലയില് 4212ഉം കേസുകളാണുള്ളത്. നിയന്ത്രണങ്ങള് ഫലം കണ്ടുതുടങ്ങിയെന്നു വേണം കേസുകളുടെ എണ്ണം കുറയുന്നതില്‍നിന്ന് അനുമാനിക്കാന്. എന്നാല്, നിലവിലുള്ള നിയന്ത്രണങ്ങള്‍ക്ക് അയവുവരുത്താന് സമയമായിട്ടില്ല. ഇപ്പോള് പുലര്‍ത്തിവരുന്ന ജാഗ്രത ഇതുപോലെ തുടരുക തന്നെ വേണമെന്നും മുഖ്യമന്ത്രി വാര്‍ത്താസമ്മേളനത്തില് അറിയിച്ചു.\nTags: CMdistrictslock downMobile AppPress Meet


പരിക്ക്: ജുണൈദ് ലോകകപ്പിനില്ല\nഇസ്ലാമാബാദ്: പാകിസ്താന് ഫാസ്റ്റ്ബൗളര് ജുണൈദ് ഖാന് ലോകകപ്പില് നിന്ന് പിന്മാറി. കളിക്കാനുള്ള ശാരീരികസ്ഥിതി ഇല്ലാത്തതാണ് കാരണം. പരിശീലനത്തിനിടെ ജുണൈദിന് പരിക്കേറ്റിരുന്നു. ഇതുകാരണം ന്യൂസീലന്‍ഡിനെതിരെയുള്ള ഏകദിന പരമ്പരയില്‍നിന്ന് ജുണൈദ് വിട്ടുനിന്നിര\nരഞ്ജി:കേരളത്തിന്9വിക്കറ്റ് ജയം\nതലശ്ശേരി:രഞ്ജി ട്രോഫി സി ഗ്രൂപ്പ് മത്സരത്തില് കേരളം സര്‍വീസസ്സിനെ9വിക്കറ്റിന് തോല്പ്പിച്ചു.രണ്ടാം ഇന്നിംഗ്‌സില് സര്‍വീസസ്സ് ഇന്ന് 174 റണ്‍സിന് പുറത്തായി.ജയിക്കാന്9റണ്‍സ് മാത്രം വേണ്ടിയിരുന്ന കേരളത്തിന് അഭിഷേക് ഹെഗ്‌ഡെയുടെ (0) വിക്കറ്റ് നഷ്ടപ\nപേസ് -ഹിംഗിസ് സഖ്യത്തിന് മിക്‌സ്ഡ് ഡബിള്‍സ് കിരീടം\nമെല്‍ബണ്: ഓസ്‌ട്രേല്യന് ഓപ്പണ് ടെന്നീസ് ടൂര്‍ണമെന്റിന്റെ മിക്‌സ്ഡ് ഡബിള്‍സ് കിരീടം ലിയാന്‍ഡര് പേസ് -മാര്‍ട്ടിന ഹിംഗിസ് സഖ്യം കരസ്ഥമാക്കി.ഫൈനലില് ഇവര് ക്രിസ്റ്റീന മ്ലാഡനോവിച്ച് -ഡാനിയല് നെസ്‌തോര് കൂട്ടുകെട്ടിനെ 6-4,6-3 എന്ന സ്‌കോറിന് തോല്പ്പിച\nമെല്‍ബണ്: സെറീന വില്യംസ് ഓസ്‌ട്രേല്യന് ഓപ്പണ് ടെന്നീസ് ടൂര്‍ണമെന്റിന്റെ വനിത വിഭാഗം ചാമ്പ്യനായി. ഫൈനലില് മരിയ ഷറപ്പോവയെ 6-3, 7-6ന് തോല്പ്പിച്ച സെറീന ആറാം തവണയാണ് ഓസ്‌ട്രേല്യന് ചാമ്പ്യനാവുന്നത്. സെറീനയുടെ 19ാം ഗ്രാന്‍ഡ്സ്ലാം കിരീടമാണിത്. 22 കിരീട\nരാഹുലിന് ട്രിപ്പിള്; കര്‍ണാടകക്ക് 719\nബംഗളൂരു: രഞ്ജിട്രോഫി ക്രിക്കറ്റ് മത്സരത്തില് കര്‍ണാടകക്ക് വേണ്ടി ടെസ്റ്റ് താരം ലോകേശ് രാഹുല് 337 റണ്‍സ് നേടി.രണ്ടാം ദിവസം കളി നിര്‍ത്തുമ്പോള് കര്‍ണാടക9വിക്കറ്റിന് 719 റണ്‍സ് എടുത്തിട്ടുണ്ട്.അബ്രര് കാസി 117 റണ്‍സെടുത്ത് ബാറ്റു ചെയ്യുന്നു.ശ്രേയസ\nതലശ്ശേരി: സര്‍വീസസ്സുമായുള്ള രഞ്ജി ട്രോഫി മത്സരത്തില് കേരളത്തിനു വേണ്ടി സഞ്ജു സാംസണ് ഇരട്ട സെഞ്ച്വറി നേടി. 264 പന്ത് നേരിട്ട സഞ്ജു 27 ഫോറും നാല് സിക്‌സറുമുള്‍പ്പെടെ 207 റണ്‍സ് നേടി പുറത്തായി.രണ്ടാം ദിവസം കേരളം 483 റണ്‍സിന് പുറത്തായി. കളി നിര്‍ത്\nപെര്‍ത്ത്: ത്രിരാഷ്ട്ര ക്രിക്കറ്റ് ടൂര്‍ണമെന്റില് ഇന്ത്യയെ മൂന്നു വിക്കറ്റിന് പരാജയപ്പെടുത്തി ഇംഗ്ലണ്ട് ഫൈനലില് കടന്നു. ഒറ്റ കളിയും ജയിക്കാതെയാണ് ഇന്ത്യ പുറത്താവുന്നത്. ഇന്നത്തെ കളി ജയിച്ചിരുന്നുവെങ്കില് ഇന്ത്യക്ക് ഫൈനലില് കടക്കാമായിരുന്നു. വിജയല\nലണ്ടന്: കളിക്കിടെ തത്സമയം ഒത്തുകളി നടത്തിയതിന് ശിക്ഷിക്കപ്പെട്ട പാകിസ്താന് ഫാസ്റ്റ്ബൗളര് മുഹമ്മദ് ആമിറിന് ഉടനെ കളിയിലേക്ക് തിരിച്ചുവരാം. കളിക്കാരന് ഏര്‍പ്പെടുത്തിയ വിലക്ക് അന്താരാഷ്ട്ര ക്രിക്കറ്റ് കൗണ്‍സില്(ഐസിസി) ഇളവ് ചെയ്തതിനെ തുടര്‍ന്നാണ് ഇത്.\nലണ്ടന്: ലോകത്തെമ്പാടുമുള്ള ക്ലബ്ബുകളില് ഏറ്റവും സമ്പന്നര് ഇംഗ്ലീഷ് ടീമുകള് തന്നെ. കളിക്കാരെ സമ്പാദിക്കുന്നതിന് അവര് ചെലവഴിച്ച പണം മറ്റുള്ളവരേക്കാള് എത്രയോ കുടുതലാണ്. ഇന്ത്യക്കും ഈ കണക്കുകളില് ഒരു ഒന്നാം സ്ഥാനമുണ്ട്. ഏറ്റവും പ്രായം കൂടിയ കളിക\nലോകകപ്പ് ആപ്പ് പുറത്തിറക്കി\nന്യൂഡല്‍ഹി:ഐസിസി ലോക കപ്പിന്റെ ഔദ്യോഗിക ആപ്പ് പുറത്തിറക്കി. അന്താരാഷ്ട്ര ക്രിക്കറ്റ് കൗണ്‍സിലും (ഐസിസി) റിലയന്‍സ് കമ്യൂണിക്കേഷനും ചേര്‍ന്നാണ് ഇത് പുറത്തിറിക്കിയിട്ടുള്ളത്. ആപ്പ് സ്റ്റോറില് നിന്നും ഗൂഗിള് പ്ലേയില്‍നിന്നും ഇത് സൗജന്യമായി സ്മാര്‍ട്ട്


കൊറോണയുടെ അന്ത്യം ഡിസംബറില്; മെയ് മാസത്തോടെ സ്ഥിതി മാറും. | Daily Indian Herald\nApril 26, 2020 3:18 pm By : Indian Herald Staff\nദില്ലി: ലോകത്ത് കോവിഡ് മരണം 202,873 കടന്നു.ഇറ്റലിയിൽ 26,384 മരണങ്ങൾ .യുഎസിൽ മരിച്ചവരുടെ 54,057 എണ്ണം.സ്പെയിനിൽ മരണം 22,902 എണ്ണം.ഒരുലക്ഷം പേർ മരിച്ചത് 15 ദിവസത്തിനിടെയാണ് അതേസമയം ആഗോള തലത്തില് ഇന്ത്യയടക്കമുള്ള രാജ്യങ്ങളില് അധികം വൈകാതെ കൊറോണ വൈറസ് വ്യാപനം നിലയ്ക്കുമെന്ന് റിപ്പോർട്ട് . സിംഗപ്പൂര് യൂണിവേഴ്‌സിറ്റി ഓഫ് ടെക്‌നോളജി ആന്‍ഡ് ഡിസൈനിലെ ഗവേഷകരാണ് ഇത്തരമൊരു വാദം മുന്നോട്ട് വെക്കുന്നത്. വിവിധ രാജ്യങ്ങളില് നിന്നുള്ള ഡാറ്റയെ അടിസ്ഥാനപ്പെടുത്തിയാണ് എസ്.യു.ടി.ഡി ഇത്തരത്തില് ഒരു പഠനം നടത്തിയത്.ഇവര് തയ്യാറാക്കിയ പഠന റിപ്പാര്‍ട്ട് പ്രകാരം മെയ് 21 ആവുമ്പോഴേക്കും ഇന്ത്യയിലെ കൊറോണ വൈറസ് രോഗ വ്യാപനം 97 ശതമാനം കുറയും. ഒപ്പം മെയ് 29 ആവുമ്പോഴേക്കും ലോകത്താകമാനം 97 ശതമാനവും 2020 ഡിസംബര് എട്ടോടെ രോഗം പൂര്‍ണ്ണമായും ഇല്ലാതാവുമെന്നും പറയുന്നു.\nലോകത്ത് ഏറ്റവും കൂടുതല് പേര്‍ക്ക് കൊറോണ സ്ഥിരീകരിച്ചിരിക്കുന്നത് അമേരിക്കയിലാണ് അവിടെ ഇന്നലേയും രണ്ടായിരത്തിലേറെ പേര് മരണപ്പെട്ടിരുന്നു. ഇവിടെ രോഗബാധിതരുടെ എണ്ണം പത്ത് ലക്ഷത്തോട് അടുക്കുകയാണ്. എസ്‌യുടിഡി യുടെ പഠനത്തില് പറയുന്നത് പ്രകാരം അമേരിക്കയില് മെയ് 11 ഓട് കൂടി കൊറോണ വ്യാപനം 97 ശതമാനം കുറയുമെന്നാണ്. ഇറ്റലിയില് മെയ് ഏഴ് ഓട് കൂടിയും രോഗ വ്യാപനം 97 ശതമാനം കുറയും.\nലോകത്തിലെ മറ്റ് രാഷ്ട്രങ്ങളിലേയും കൊറോണ വ്യാപനം കുറയുന്നതിന്റെ കാലയളവ് ഇവര് പ്രവചിക്കുന്നുണ്ട്. ഇറാനില് മെയ് പതിനൊന്നോട് കൂടിയും, തുര്‍ക്കിയില് ംെയ് 15, ബ്രിട്ടണില് മെയ് 9, സ്‌പെയിനില് മെയ് ആദ്യം തന്നെയും കൊറോണ പ്രതിസന്ധി അവസാനിക്കും. ജര്‍മനിയില് ഏപ്രില് 30, കാനഡയില് മെയ് പതിനാറോടുകൂടിയും കൊറോണ പ്രതിസന്ധി അവസാനിക്കും.\nവിവിധ രാജ്യങ്ങളില് നിന്നുള്ള രോഗ ബാധ സംശയിക്കുന്നവര്, രോഗം ബാധിച്ചവര്, രോഗമുക്തരായവര് തുടങ്ങിയവരുടെ വിവിരങ്ങള്‍ക്കൊപ്പം കൊറോണ വൈറസിന്റെ കാലയളവ് കൂടി ശേഖരിച്ച നിര്‍മിത ബുദ്ധിയുടെ സഹായത്തോടെ അപഗ്രഥിച്ചാണ് ഗവേഷകര് ഈയൊരു നിഗമനത്തിലെത്തിയത്. എന്നാല് ദിവസവും പുതിയ വിവരങ്ങള്‍ക്കനുസരിച്ച് ഈ പ്രവചനത്തില് മാറ്റം വരാറുണ്ട്.\nഗവേഷണ, വിദ്യഭ്യാസ ആവശ്യങ്ങള്‍ക്ക് മാത്രമായാണ് ഇത്തരം പ്രവചനങ്ങള് നടത്താറുള്ളത്. നേരത്തെ മെയ് 16 വരെ ലോക്ക്ഡൗണ് നീട്ടിയാല് ഇന്ത്യയില് കൊറോണ രോഗികള് പുതുതായി ഉണ്ടാവില്ലെന്ന് ഇവര് നടത്തിയ പഠനത്തില് പറഞ്ഞിരുന്നു. നിലവിലെ സാഹചര്യത്തില് മെയ് മൂന്ന് വരെയാണ് രാജ്യത്ത് ലോക്ക്ഡൗണ് പ്രഖ്യാപിച്ചത്.\nആഗോളതലത്തില് കൊറോണ വൈറസ് രോഗം പടര്‍ന്നുപിടിക്കുകയാണ്. രോഗ ബാധിതരുടെ എണ്ണം മുപ്പത് ലക്ഷത്തോടടുക്കുകയാണ്. ഒപ്പം മരണസംഖ്യ രണ്ട് ലക്ഷം കടന്നു. 203289 പേരാണ് ഇതുവരേയും കൊറോണ വൈറസ് രോഗം പിടിപെട്ട് മരണപ്പെട്ടിട്ടുള്ളത്. അമേരിക്കയില് മാത്രം കൊറോണ ബാധിച്ച് മരണപ്പെട്ടവരുടെ എണ്ണം 54,268 ആണ്. ഇന്ത്യയിലും കടുത്ത നിയന്ത്രണങ്ങള് നടപ്പിലാക്കി വരുമ്പോഴും കൊറോണ പോസിറ്റീവ് കേസുകളുടെ എണ്ണം കാല് ലക്ഷം കടന്നിരിക്കുകയാണ്. കേന്ദ്ര ആരോഗ്യമന്ത്രാലയം ഇന്ന് രാവിലെ പുറത്തുവിട്ട കണക്ക് പ്രകാരം 26496 പേര്‍ക്ക് കൊറോണ സ്ഥിരീകരിച്ചിട്ടുണ്ട്. എന്നാല് ഇതില് നിന്നെല്ലാം ആശ്വാസം തരുന്നൊരു വാര്‍ത്തയാണ് സിംഗപ്പൂരില് നിന്നും പഠനം വ്യക്തമാക്കുന്നത്. ഇത് പകാരം മെയ് 21 ഓടെ ഇന്ത്യയുള്‍പ്പെടെയുള്ള രാജ്യങ്ങളിലെ കൊറോണ വ്യാപനം കുറയുമെന്നാണ്.


ലാറ്റിനമേരിക്കൻ ഫുട്‌ബോളിന്റെ സൗന്ദര്യവും സൗഹൃദവും…! പരാജയത്തിൽ പൊട്ടിക്കരഞ്ഞ് നെയ്മർ, ആഘോഷം നിർത്തി കെട്ടിപ്പിടിച്ച് മെസി; ഏറ്റെടുത്തു ആരാധകർ….\nകോപ്പ അമേരിക്ക െൈഫനലിൽ ബ്രസീലിനെ പരാജയപ്പെടുത്തി സ്വപ്‌ന കിരീടം സ്വന്തമാക്കിയ അർജന്റീനയ്ക്ക് ലോകമെമ്പാടുനിന്നും അഭിനന്ദനപ്രവാഹമാണ്. ഇതിനിടെ ഫുട്‌ബോളിന്റെ കളിയഴകിനെ പോലെ തന്നെ മനോഹരമായ മനുഷ്യത്വത്തിന്റെ മുഖം കൂടി വ്യക്തമാക്കിയിരിക്കുകയാണ് ഈ മത്സരം. തോൽവി ഭാരത്താൽ പൊട്ടിക്കരഞ്ഞ ബ്രസീൽ താരം നെയ്മറെ ആശ്വസിപ്പിച്ച് അർജന്റീന താരം ലയണൽ മെസി ഫട്‌ബോൾ ആരാധകരുടെ മനം കവർന്നിരിക്കുകയാണ്. നെയ്മറെ ഏറെ നേരം ചേർത്ത് കെട്ടിപ്പിടിച്ചാണ് മെസി ആശ്വസിപ്പിച്ചത്.\nകോപ്പ ഫൈനലിൽ ഏയ്ഞ്ചൽ ഡി മരിയ നേടിയ ഒരൊറ്റ ഗോളിന് ബ്രസീലിനെ തോൽപ്പിച്ചാണ് അർജന്റീന കോപ്പയിൽ മുത്തമിട്ടത്. അർജന്റീന ജഴ്‌സിയിൽ മെസ്സിയുടെ കരിയറിലെ ആദ്യ കിരീടനേട്ടം കൂടിയാണിത്.\nമത്സരശേഷം ഗ്രൗണ്ടിൽ ആഘോഷിക്കുകയായിരുന്ന അർജന്റീന ടീമിനരികിലേക്ക് നെയ്മർ വരികയായിരുന്നു. മെസിയെ അന്വേഷിച്ചാണ് നെയ്മർ വന്നത്. നെയ്മറെ കണ്ടയുടനെ ആഘോഷം നിർത്തി അടുത്തെത്തി മെസി കെട്ടിപ്പിടിച്ചു.\nഈ സമയത്ത് പരിശീലകനെ എടുത്തുയർത്തി ആഘോഷിക്കുകയായിരുന്നു അർജന്റീനൻ ടീമംഗങ്ങൾ. സ്പാനിഷ് ക്ലബ്ബ് ബാഴ്‌സലോണയിൽ ഒരുമിച്ചുണ്ടായിരുന്ന കാലത്ത് മെസിയുടേയും നെയ്മറിന്റേയും സൗഹൃദം ഏറെ ചർച്ചയായിരുന്നു. ഇപ്പോൾ വീഴ്ചയിൽ സുഹൃത്തിനെ ആശ്വസിപ്പിക്കുന്ന മെസിയുടെ വീഡിയോയും ചിത്രങ്ങളും സോഷ്യൽമീഡിയയിൽ വൈറലാണ്.\nചരിത്രം പിറന്ന നിമിഷം…! നീണ്ട 28 വർഷത്തെ കാത്തിരിപ്പ്; കോപ്പയിൽ മുത്തമിട്ടു മിശിഹായുടെ അർജന്റീന\nലോകമെമ്പാടുമുള്ള ഫുട്ബോൾ പ്രേമികകളുടെ വർഷങ്ങളായുള്ള കാത്തിരിപ്പിന് മാറക്കാനയിൽ വിരാമമായിരിക്കുന്നു. ഫുട്ബോളിൻെറ മിശിഹ അർജൻറീനയുടെ നായകൻ ലയണൽ മെസ്സി അന്താരാഷ്ട്ര ഫുട്ബോളിൽ ഇതാദ്യമായി കിരീടമുയർത്തിയിരിക്കുന്നു. ഡീഗോ മറഡോണയുടെ പിൻഗാമിക്ക് മാറക്കാനയിൽ നിന്ന് തലയുയർത്തി മടങ്ങാം.\nഏയ്ഞ്ചൽ ഡി മരിയ നേടിയ ഒന്നാം പകുതിയിലെ ഗോളിലാണ് അർജൻറീന കപ്പുയർത്തിയത്. രണ്ടാം പകുതിയിൽ ബ്രസീൽ മികച്ച മുന്നേറ്റങ്ങൾ നടത്തിയെങ്കിലും അർജൻറീന പ്രതിരോധം കോട്ടകെട്ടി അതിനെയെല്ലാം തടഞ്ഞിട്ടു. മത്സരത്തിൻെറ അവസാനഘട്ടത്തിൽ മെസ്സിക്ക് ഒരു ഗോളടിക്കാൻ അവസരം ലഭിച്ചെങ്കിലും അത് മുതലാക്കാൻ സാധിച്ചില്ല.\nമൂന്നു പതിറ്റാണ്ടോളമെത്തുന്ന കിരീട വരൾച്ചയ്ക്ക് വിരാമമിട്ടാണ് അർജന്റീനയുടെ കിരീടധാരണം. അത് ബദ്ധവൈരികളായ ബ്രസീലിന്റെ മണ്ണിൽ, അതും ബ്രസീൽ ഫുട്ബോൾ അഭിമാന വേദിയായി കാണുന്ന മാറക്കാനയിൽ അവരെത്തന്നെ തോൽപ്പിച്ചാകുമ്പോൾ ഈ കിരീടനേട്ടത്തിന് ഇരട്ടിമധുരം. ആദ്യ പകുതിയിൽ ബ്രസീൽ പ്രതിരോധം വരുത്തിയ പിഴവ് മുതലെടുത്ത എയ്ഞ്ചൽ ഡി മരിയ നേടിയ ഗോളാണ് അർജന്റീനയ്ക്ക് വിജയവും കിരീടവും സമ്മാനിച്ചത്. രണ്ടാം പകുതിയിൽ അലകടലായെത്തിയ ബ്രസീൽ ആക്രമണങ്ങളെ ഗോൾകീപ്പർ എമിലിയാനോ മാർട്ടിനസിന്റെ നേതൃത്വത്തിൽ വിജയകരമായി പ്രതിരോധിച്ചാണ് അർജന്റീന കിരീടം തൊട്ടത്.\n1993നുശേഷം അർജന്റീന നേടുന്ന ആദ്യത്തെ പ്രധാന കിരീടമാണിത്. ലോക ഫുട്ബോളിലെ ഇതിഹാസമായി വളർന്നപ്പോഴും സൂപ്പർ താരം ലയണൽ മെസ്സിയുടെ പേരിൽ അർജന്റീന ജഴ്സിയിൽ കിരീടങ്ങളില്ലെന്ന പരിഹാസത്തിനും ഇതോടെ മുനയൊടിഞ്ഞു. 1916ൽ തുടക്കമായ കോപ്പ അമേരിക്ക ടൂർണമെന്റിൽ 15–ാം കിരീടവുമായി യുറഗ്വായുടെ പേരിലുള്ള റെക്കോർഡിനൊപ്പമെത്താനും അർജന്റീനയ്ക്കായി. മത്സരത്തിന്റെ അവസാന നിമിഷങ്ങളിൽ ബ്രസീൽ ബോക്സിനു സമീപം ലഭിച്ച സുവർണാവസരം മെസ്സി തുലച്ചിരുന്നില്ലെങ്കിൽ ഈ കിരീടനേട്ടത്തിൽ ‘ഗോളൊപ്പ്’ ചാർത്താനും സൂപ്പർ താരത്തിന് കഴിയുമായിരുന്നു.\nകിക്കോഫ് മുതൽ ആവേശത്തിനൊപ്പം പലപ്പോഴും പരുക്കനായും മാറിയ മത്സരത്തിലാണ് എയ്ഞ്ചൽ ഡി മരിയയുടെ തകർപ്പൻ ഗോൾ ഫലം നിർണയിച്ചത്. മത്സരത്തിനിടെ ഇരു ടീമുകളിലെയും താരങ്ങൾ ചേരിതിരിഞ്ഞ് കയ്യാങ്കളിക്കു മുതിർന്നു. മത്സരത്തിലാകെ റഫറി ഒൻപത് മഞ്ഞക്കാർഡുകളാണ് പുറത്തെടുത്തത്. ആദ്യ മിനിറ്റു മുതൽ പരുക്കൻ സ്വഭാവത്തിലേക്കു മാറിയ കലാശപ്പോരാട്ടത്തിൽ ബ്രസീൽ പ്രതിരോധത്തിന്റെ പിഴവിൽനിന്നാണ് എയ്ഞ്ചൽ ഡി മരിയ അർജന്റീനയ്ക്ക് ലീഡ് സമ്മാനിച്ചത്. ബ്രസീലിന്റെ മുന്നേറ്റത്തിന്റെ മുനയൊടിച്ച് അർജന്റീന താരങ്ങൾ പ്രത്യാക്രമണത്തിലേക്കു കടക്കുമ്പോൾ സ്വന്തം ബോക്സിൽ പന്ത് റോഡ്രിഗോ ഡി പോളിന്. അപകടങ്ങളൊന്നും ഒളിച്ചിരുപ്പില്ലാത്തൊരു നീക്കം.\nഎന്നാൽ, ഡിപോളിന്റെ അപാരമായ വിഷനും കിറുകൃത്യം പാസിങ്ങും ഒത്തുചേർന്നതോടെ ആ നീക്കം അപകടകരമായത് ഞൊടിയിടയിൽ. അർജന്റീന ബോക്സിനുള്ളിൽ പന്തു ലഭിച്ച ഡി പോൾ രണ്ടു ചുവടു മുന്നോട്ടുവച്ച് ബ്രസീൽ ബോക്സിനു സമീപം വലതുവിങ്ങിൽ എയ്ഞ്ചൽ ഡി മരിയയ്ക്ക് മറിച്ചു. മാർക്ക് ചെയ്യാൻ നിന്ന റെനാൻ ലോധിയുടെ പിഴവ് മുതലെടുത്ത് ഓഫ്സൈഡ് കെണിയിൽ പെടാതെ പന്ത് നിയന്ത്രിച്ച് മരിയയുടെ മുന്നേറ്റം. ബ്രസീൽ പ്രതിരോധം ഒരുനിമിഷം കാഴ്ചക്കാരായതോടെ മരിയയുടെ മുന്നേറ്റം തടയാൻ ഗോൾകീപ്പർ എഡേഴ്സൻ മുന്നോട്ട്. എന്നാൽ, എഡേഴ്സനെ കാഴ്ചക്കാരനാക്കി മരിയ ലോബ് ചെയ്ത പന്ത് വലയിൽ. സ്കോർ 1–0.\nരണ്ടാം പകുതിയിൽ ബ്രസീലിനായിരുന്നു മേധാവിത്തമെങ്കിലും അർജന്റീനയ്ക്ക് മെസ്സിക്കായി ഒരു കിരീടം വളരെ ‘അർജന്റാ’യതിനാൽ അവരുടെ പ്രതിരോധം ഉറച്ചുനിന്നു. രണ്ടാം പകുതി ആരംഭിച്ച് അധികം വൈകാതെ റിച്ചാർലിസൻ അർജന്റീന വലയിൽ പന്തെത്തിച്ചെങ്കിലും ഓഫ്സൈഡ് കെണിയിൽ കുരുങ്ങി. ഇതിനുശേഷം റിച്ചാർലിസൻ ഒരിക്കൽക്കൂടി ഗോളിന് തൊട്ടടുത്തെത്തിയെങ്കിലും അർജന്റീന ഗോൾകീപ്പർ എമിലിയാനോ മാർട്ടിനസിന്റെ തകർപ്പൻ സേവ് അർജന്റീനയെ കാത്തു. 55–ാം മിനിറ്റിൽ നെയ്മറിന്റെ പാസിൽ ക്ലോസ് റേഞ്ചിൽനിന്ന് റിച്ചാർലിസൻ തൊടുത്ത ബുള്ളറ്റ് ഷോട്ട് മാർട്ടിനസ് കുത്തിയകറ്റി. 87–ാം മിനിറ്റിൽ നെയ്മറിന്റെ തന്നെ പാസിൽനിന്ന് ഗബ്രിയേൽ ബാർബോസയുടെ ഹാഫ് വോളിയും മാർട്ടിനസ് രക്ഷപ്പെടുത്തി. തൊട്ടടുത്ത മിനിറ്റിൽ ലയണൽ മെസ്സി ബ്രസീൽ ഗോൾകീപ്പർ എഡേഴ്സൻ മാത്രം മുന്നിൽ നിൽക്കെ ലീഡ് വർധിപ്പിക്കാനുള്ള സുവർണാവസരം അവിശ്വസനീയമായി പാഴാക്കി.\nനേരത്തെ, സെമിഫൈനലിൽ കൊളംബിയയെ പെനൽറ്റി ഷൂട്ടൗട്ടിൽ തോൽപ്പിച്ച ടീമിൽ അഞ്ച് മാറ്റങ്ങൾ വരുത്തിയാണ് പരിശീലകൻ ലയണൽ സ്കലോനി അർജന്റീന ടീമിനെ ഫൈനലിൽ വിന്യസിച്ചത്. ആ മാറ്റങ്ങളുടെ കൂട്ടത്തിലാണ് എയ്ഞ്ചൽ ഡി മരിയ ആദ്യ ഇലവനിൽ ഇടംപിടിച്ചത്. മറുവശത്ത് പെറുവിനെ തോൽപ്പിച്ച ടീമിൽ മാറ്റങ്ങളൊന്നുമില്ലാതെയാണ് ബ്രസീൽ കളത്തിലിറങ്ങിയത്. ക്വാർട്ടർ ഫൈനലിൽ ചുവപ്പുകാർഡ് കണ്ട സ്ട്രൈക്കർ ഗബ്രിയേൽ ജെസ്യൂസ് പുറത്തിരുന്നു.\nവിജയഗോൾ നേടിയ ഡി മരിയ തന്നെയാണ് ഫൈനലിലെ മാൻ ഓഫ് ദി മാച്ച്. കോപ്പ അമേരിക്കയിലെ മികച്ച താരമായത് ലയണൽ മെസ്സിയാണ്. ടോപ് ഗോൾ സ്കോറർ പുരസ്കാരവും മെസ്സി സ്വന്തമാക്കി.\nമഹാമാരിയിലും ആവേശം ഒട്ടും ചോരാതെ കോപ്പ യൂറോ കപ്പ് സ്വപ്ന ഫൈനലുകൾ; കൊച്ചു കേരളത്തിലും കാൽപന്തുകളിയുടെ ആഘോഷം….\nകാസർകോട് ജില്ലയിൽ കോപ്പ എന്നറിയപ്പെടുന്നൊരു സ്ഥലമുണ്ട്. ഒരു ഫുട്ബോൾ ഗ്രാമം തന്നെയാണ് കാസർകോട് വിദ്യാനഗറിനടുത്തുള്ള കോപ്പ എന്ന പ്രദേശം. കോപ്പ അമേരിക്ക സീസണിൽ നാട്ടിൽ കോപ്പ ചാംപ്യൻസ് ലീഗ് നടത്തുന്നവരാണ് ഇവിടുത്തെ ഫുട്ബോൾ പ്രേമികൾ.കോപ്പ അമേരിക്ക ആവേശത്തിലാണ് കൊച്ചി ചെല്ലാനത്തെ അർജന്റീന ഫാൻസ്. മെസ്സിയുടെ കയ്യൊപ്പോടുകൂടിയുള്ള ഫുട്ബോൾ സ്വന്തമായുള്ള ഇവർ. ഇത്തവണ മെസ്സിയും സംഘവും വിജയക്കൊടിപാറിക്കും എന്ന ഉറച്ച പ്രതീക്ഷയിലാണ്.\nവർഷങ്ങളായി ഫുട്ബാൾ ലോകം കാത്തിരുന്നത് ഈയൊരു ദിവസത്തിന് വേണ്ടിയാണ്. റിയോ ഡീ ജനീറോയിലെ മാറക്കാന സ്റ്റേഡിയത്തിൽ ജൂലൈ 10ന് കോപ്പ അമേരിക്കയുടെ കലാശക്കളിയിൽ ഇറങ്ങുന്നു ലയണൽ മെസ്സിയുടെ അർജൻറീനയും നെയ്മറിെൻറ ബ്രസീലും. മുൻ ലോക ചാമ്പ്യൻമാരായ ഇറ്റലി മാറ്റുരക്കുന്ന യൂറോ കപ്പ് ഫൈനൽ കൂടി സമാഗതമാവുമ്പോൾ മലപ്പുറത്ത് കല്യാണവും വീടുകൂടലും ഒരുമിച്ച് വന്ന പ്രതീതി. ഒരുമാസം ഉറക്കമിളച്ച് കളി കണ്ടതിെൻറ അവസാനം ഇതിൽപരം ആവേശം ഇനി വരാനില്ല.\nലോകത്തുതന്നെ ഏറ്റവുമധികം ഇഷ്ടക്കാരുള്ള രണ്ട് ടീമുകൾ. നേർപ്പതിപ്പാണ് മലപ്പുറം. ഇവിടെ മഞ്ഞയോടാണോ നീലയോടാണോ പ്രിയം കൂടുതലെന്ന് ചോദിച്ചാൽ രണ്ടഭിപ്രായം ഉറപ്പ്. പെറുവിനെ തോൽപിച്ച് ബ്രസീൽ ഫൈനലിലെത്തിയതോടെ അധികം വീമ്പിളക്കണ്ട എന്ന് പറഞ്ഞവരാണ് അർജൻറീന ഫാൻസ്. കൊളംബിയക്കെതിരെ നിശ്ചിത സമയം 1-1 സമനില കടന്ന് ഷൂട്ടൗട്ടിൽ ഗോൾ കീപ്പർ എമിലിയാനോ മാർട്ടിനസിെൻറ മികവിൽ അർജൻറീന കലാശപ്പോരിന് ടിക്കറ്റെടുത്തതോടെ കാണിച്ചുതരാം എന്ന മട്ടിൽ ബ്രസീലുകാരും.\nമറ്റു ടീമുകളെ പിന്തുണക്കുന്നവരും ഇനി അർജൻറീനയോ ബ്രസീലോ ആയി മാറും. ഒരു പക്ഷത്തും നിൽക്കാതെ ‘ഗാലറിയിൽ ഇരുന്ന് കളികാണുന്ന’ മട്ടിൽ കുറേപ്പേരും. ആര് കപ്പ് നേടിയാലും ജയിക്കുന്നത് ഫുട്ബാളാവും.\nടീം അംഗങ്ങളിൽ കൂടുതൽ പേർക്ക് കോവിഡ്; ഇന്ത്യ-ശ്രീലങ്ക പരമ്പര മാറ്റിവെച്ചു\nശ്രീലങ്കന് ക്യാമ്പിലെ കൂടുതല് പേര്‍ക്ക് കോവിഡ് സ്ഥിരീകരിച്ചതോടെ ഈ മാസം 13-ന് ആരംഭിക്കേണ്ട ഇന്ത്യയുടെ ശ്രീലങ്കന് പര്യടനം നീട്ടി. പുതുക്കിയ തിയതി അനുസരിച്ച് ഏകദിനങ്ങള് ജൂലൈ 17, 19, 21 തിയതികളിലും ടി20 പരമ്പര 24, 25, 27 തിയതികളിലും നടക്കും.\nലങ്കന് ബാറ്റിംഗ് കോച്ച് ഗ്രാന്‍ഡ് ഫ്‌ളവറിന് കോവിഡ് സ്ഥിരീകരിച്ചതിന് പിന്നാലെ ടീമിലെ മറ്റൊരു സപ്പോര്‍ട്ട് സ്റ്റാഫിനും രോഗം സ്ഥിരീകരിച്ചു. ഇതോടെ ടീമിന്റെ ഐസൊലേഷന് കാലാവധി നീട്ടേണ്ടി വരും. ഈ സാഹചര്യത്തിലാണ് പരമ്പര നീട്ടിവെച്ചത്.\nലങ്കയ്ക്കെതിരായ പരമ്പരയില് ഇംഗണ്ട് ടീമിലുണ്ടായിരുന്ന മൂന്ന് താരങ്ങള്‍ക്കും നാല് സ്റ്റാഫിനും കോവിഡ് സ്ഥിരീകരിച്ചിരുന്നു. ഇതിനു പിന്നാലെയാണ് ലങ്കന് ടീമിലും കോവിഡ് കടന്നു കൂടിയത്. അതിനാല് തന്നെ ക്വാറന്റൈനില് യാതൊരു ഇളവും ശ്രീലങ്കന് താരങ്ങള്‍ക്ക് ലഭിക്കില്ല. സര്‍ക്കാര് ക്വാറന്റൈന് നിയമങ്ങള് ടീം ശക്തമായി പാലിക്കേണ്ടതുണ്ട്.\nഇംഗ്ലണ്ടില് സമ്പൂര്‍ണ തോല്‍വി ഏറ്റുവാങ്ങിയാണ് ശ്രീലങ്ക നാട്ടിലേക്ക് തിരിച്ചെത്തിയിരിക്കുന്നത്. മൂന്നു വീതം ഏകദിന-ടി20 മത്സരങ്ങളാണ് ഇന്ത്യ ലങ്കയില് കളിക്കുക. ഏകദിന പരമ്പരയോടെയാണ് പര്യടനം ആരംഭിക്കുക.\nചരിത്രത്തിൽ ആദ്യമായി ഇംഗ്ലണ്ട് യൂറോ കപ്പ് ഫൈനലിൽ; എക്‌സ്ട്രാ ടൈമിൽ ഡെന്മാര്‍ക്കിനെതിരെ വിജയ ഗോൾ…\nഎക്‌സ്ട്രാ ടൈമിന്‍റെ ആദ്യ പകുതിയിൽ ക്യാപ്റ്റൻ ഹാരി കെയ്‌നിന്‍റെ ഗോളിലൂടെ യൂറോ കപ്പ് ഫൈനലിലേക്ക് പറന്നുകയറി ഇംഗ്ലണ്ട്. സെമിഫൈനലിൽ ഡെൻമാർക്കിനെ 2–1നു തോൽപിച്ചാണ് ഇംഗ്ലീഷ് പട ഫൈനലിൽ എത്തിയിരിക്കുന്നത്. ഇതാദ്യമായാണ് ഇംഗ്ലണ്ട് യൂറോ കപ്പിന്‍റെ ഫൈനലില് പ്രവേശിക്കുന്നത്.\n25 വര്‍ഷത്തെ ഇടവേളക്ക് ശേഷം യൂറോ കപ്പിന്‍റെ സെമിയില് കടക്കുന്നു എന്ന പ്രത്യേകതയുമായാണ് ഇംഗ്ലണ്ട് കളിക്കാനിറങ്ങിയത്. അതും സ്വന്തം കാണികളുടെ മുമ്പില്. തുടക്കം മുതലേ ഇരുടീമുകളും മികച്ച പ്രകടനമാണ് പുറത്തെടുത്തത്.\nആദ്യ പകുതിയിൽ ഒപ്പത്തിനൊപ്പം 30–ാം മിനിറ്റിന്‍റെ തുടക്കത്തിൽ മിക്കൽ ഡാംസ് ഗാർഡിന്‍റെ ഫ്രീകിക്ക് ഗോളിലൂടെ ഡെൻമാർക്കാണ് ആദ്യം മുന്നിലെത്തിയത്. ഈ യൂറോയിൽ ഇംഗ്ലണ്ട് വഴങ്ങിയ ആദ്യഗോളായിരുന്നു അത്. തൊട്ടുപിന്നാലെ 39-ാം മിനിട്ടിൽ ഡാനിഷ് ക്യാപ്റ്റൻ സിമോൺ കെയറിന്‍റെ സെൽഫ് ഗോളിൽ ഇംഗ്ലണ്ട് ഒപ്പമെത്തി.ബോക്‌സിനുള്ളില് സ്റ്റെര്‍ലിങിന് ലഭിക്കേണ്ട പന്ത് ക്ലിയര് ചെയ്യുന്നതിനിടെ കെയറിന്‍റെ കാലില് തട്ടി പന്ത് വലയില് കയറുകയായിരുന്നു.\nഇതോടെ ആദ്യ പകുതിയില് ഇരു ടീമുകളും ഓരോ ഗോള് വീതം നേടി സമനിലയില് പിരിഞ്ഞു.രണ്ടാം പകുതിയില് ഇരു ടീമുകളും ഒപ്പത്തിനൊപ്പം നിൽക്കുന്ന പ്രകടനമാണ് കാഴ്‌ച വെച്ചത്. ഇടക്ക് ഇരു ടീമുകളും നിരവധി തവണ ഗോൾ പോസ്റ്റിലേക്ക് നിറയൊഴിച്ചെങ്കിലും ഒന്നും ലക്ഷ്യ സ്ഥാനത്ത് എത്തിക്കാൻ ആയില്ല. അവസാന നിമിഷങ്ങളില് വിജയ ഗോളിനായി ഇംഗ്ലണ്ട് കിണഞ്ഞു പരിശ്രമിച്ചെങ്കിലും ഡെന്മാര്‍ക്ക് പ്രതിരോധം മറികടക്കാന് അവര്‍ക്ക് കഴിഞ്ഞില്ല.\nഎക്‌സ്ട്രാ ടൈമിലെ വിജയ ഗോൾനിശ്ചിത സമയത്ത് ഇരു ടീമുകളും സമനില പാലിച്ചതോടെയാണ് മത്സരം എക്‌സ്ട്രാ ടൈമിലേക്ക് നീങ്ങിയത്.എക്‌സ്ട്രാ ടൈമിന്‍റെ ആദ്യ പകുതിയില് തുടക്കത്തിലേ ആക്രമിച്ച് കളിച്ച ഇംഗ്ലണ്ട് 104-ാം മിനിട്ടില് തങ്ങള്‍ക്കനുകൂലമായി ലഭിച്ച പെനാല്‍റ്റിയിലൂടെ ഫൈനലിലേക്ക് കടക്കുകയായിരുന്നു.\nസ്റ്റെര്‍ലിംഗിനെ ബോക്‌സിനുള്ളില് ഫൗള് ഫൗള് ചെയ്തതിനായിരുന്നു പെനാല്‍റ്റി ലഭിച്ചത്. ഹാരികെയ്ന് എടുത്ത പെനാല്‍റ്റി കിക്ക് ഷ്‌മൈക്കേല് തടഞ്ഞിട്ടെങ്കിലും രണ്ടാം ശ്രമത്തില് ഇംഗ്ലണ്ട് നായകന് പന്ത് വലയിലെത്തിച്ചു. പിന്നീട് ഡെന്മാര്‍ക്ക് തിരിച്ചടിക്കാന് ശ്രമിച്ചെങ്ങിലും സമനില ഗോൾ നേടാനായില്ല.\nഞായറാഴ്‌ച രാത്രി വെംബ്ലിയില് വെച്ച് തന്നെ നടക്കുന്ന ഫൈനലില് ഇറ്റലിയാണ് ഇംഗ്ലണ്ടിന്‍റെ എതിരാളികള്. 1966ൽ വെംബ്ലി സ്റ്റേഡിയത്തിൽ നടന്ന ലോകകപ്പ് ഫൈനലിൽ കിരീടം നേടിയതിനു ശേഷം ആദ്യമായാണ് ഇംഗ്ലണ്ട് ഒരു മേജർ ചാംപ്യൻഷിപ്പിന്‍റെ ഫൈനൽ കളിക്കുന്നത്.\nകോപ്പ അമേരിക്ക : ആരാധകരുടെ സ്വപ്ന ഫൈനൽ, പെനാല്‍റ്റി ഷൂട്ടൗട്ടില് കൊളംബിയയെ മറികടന്ന് അര്‍ജന്റീന\nകോപ്പ അമേരിക്ക ടൂര്‍ണമെന്റില് ആരാധകര് ആഗ്രഹിച്ചതുപോലെ ബ്രസീല്-അര്‍ജന്റീന ക്ലാസിക് ഫൈനല്. ഇന്നു നടന്ന സെമി ഫൈനലില് കൊളംബിയയെ പെനാല്‍റ്റി ഷൂട്ടൗട്ടില് മറികടന്നാണ് അര്‍ജന്റീന കോപ്പ അമേരിക്കയുടെ ഫൈനലില് കടന്നത്.\nനിശ്ചിത സമയത്ത് ഇരു ടീമും ഒരോ ഗോള് വീതം നേടി സമനില പാലിച്ചതോടെയാണ് മത്സരം ഷൂട്ടൗട്ടിലേക്ക് നീണ്ടത്. അര്‍ജന്റീനയ്ക്കായി മെസ്സി, ലിയാണ്‍ഡ്രോ പരെഡെസ്, ലൗറ്റാരോ മാര്‍ട്ടിനെസ് എന്നിവര് സ്‌കോര് ചെയ്തപ്പോള് റോഡ്രിഡോ ഡി പോള് പന്ത് പുറത്തേക്കടിച്ച് കളഞ്ഞു.\nആ സെമിയ്ക്ക് ശേഷം ബ്രസീല് സൂപ്പര് താരം നെയ്മര് അര്‍ജന്റീനയെ തങ്ങള്‍ക്ക് ഫൈനലില് വേണമെന്ന് പറഞ്ഞിരുന്നു. അര്‍ജന്റീനയില് തനിക്ക് നിരവധി സുഹൃത്തുക്കളുണ്ട് എന്നാണ് ഇതിന് കാരണമായി നെയ്മര് പറഞ്ഞത്. എന്നാല് ഫൈനലില് അര്‍ജന്റീന തോല്‍ക്കുമെന്നും നെയ്മര് പറഞ്ഞിരുന്നു. ഇതിന് അര്‍ജന്റീന ജയത്തിലൂടെ മറുപടി നല്‍കുമോ എന്നാണ് ആരാധകര് കാത്തിരിക്കുന്നത്. ഞായറാഴ്ചയാണ് ഫൈനല്.\nനിർണായക പോരാട്ടങ്ങളിൽ ജയംപിടിച്ച് ഇംഗ്ലണ്ടും ക്രൊയേഷ്യയും പ്രീക്വാർട്ടറിൽ; സ്വപ്നങ്ങൾ വീണുടഞ്ഞ് സ്കോട്ലൻഡ്\nനോക്കൗട്ട് സാധ്യതകൾക്കരികെ കിക്കോഫ് മുഴങ്ങിയ നിർണായക പോരാട്ടങ്ങളിൽ ജയംപിടിച്ച് കരുത്തരായ ഇംഗ്ലണ്ടും ലോകകപ്പ് ഫൈനലിസ്റ്റുകളായ ക്രൊയേഷ്യയും പ്രീ ക്വാർട്ടറിൽ. ചെക് റിപ്പബ്ലിക് ഉയർത്തിയ വെല്ലുവിളി റഹീം സ്റ്റെർലിങ് നേടിയ ഗോളിലൂടെ മറികടന്ന ഇംഗ്ലണ്ട് ഗ്രൂപ് ഡി ചാമ്പ്യൻമാരായതോടെ നോക്കൗട്ടിൽ മരണഗ്രൂപിൽനിന്ന് ഫ്രാൻസ്, ജർമനി, പോർച്ചുഗൽ, ഹംഗറി എന്നിവയിൽ ഒരാളെയാകും നേരിടുക. സ്വന്തം കളിമുറ്റമായ വെംബ്ലിയിൽ കാണികളുടെ ആർപുവിളികൾക്കു നടുവിലായതിനാൽ അടുത്ത ഘട്ടത്തിലേക്ക് കടക്കൽ എളുപ്പമാകുമെന്ന പ്രതീക്ഷയിലാണ് പരിശീലകൻ സൗത്ഗേറ്റ്. ഗ്രൂപ് എഫിലെ അവസാന പോരാട്ടങ്ങളിൽ ജർമനി ഹംഗറിക്കെതിരെയും പോർച്ചുഗൽ ഫ്രാൻസിനെതിരെയും ഇന്ന് കളിക്കുന്നതിനാൽ ഇംഗ്ലണ്ടിെൻറ എതിരാളികളെയും അതുകഴിഞ്ഞ് അറിയാം.\nതുടക്കം മുതലേ ആധിപത്യം നിലനിർത്തിയ ഇംഗ്ലീഷ് പടക്ക് 12ാം മിനിറ്റിലാണ് സ്റ്റെർലിങ് ലീഡും ജയവും സമ്മാനിച്ചത്. ക്രൊയേഷ്യക്കെതിരെ വിജയ ഗോൾ കുറിച്ച സ്റ്റെർലിങ്ങിന് ടൂർണമെൻറിലെ രണ്ടാം ഗോൾ. \nയൂറോകപ്പ് ഇത്തവണ 24 ടീമാക്കിയതോടെ രണ്ട് പതിറ്റാണ്ടിനു ശേഷം സാധ്യതകളുടെ വഴി തുറന്നതായിരുന്നു സ്കോട്ലൻഡിന്. ജയിച്ചാൽ പ്രീ ക്വാർട്ടർ എന്ന വലിയ നേട്ടം പക്ഷേ, മോഡ്രിച്ച് നയിച്ച ക്രോട്ടുകൾക്ക് മുന്നിൽ ഒന്നിനെതിരെ മൂന്നു ഗോളുകൾക്ക് ടീം വീണുടഞ്ഞു. ആദ്യം ചെക്കുകൾക്കെതിരെയും അതുകഴിഞ്ഞ് നാട്ടുകാരായ ഇംഗ്ലീഷ് പട്ടാളത്തിനെതിരെയും കിടിലൻ പ്രകടനവുമായി മൈതാനം നിറഞ്ഞ് കൈയടി നേടിയ സ്കോട്ടുകൾക്ക് പക്ഷേ, ഇത്തവണ അവസരങ്ങൾ കുറഞ്ഞു. കളി പൂർണമായി നിയന്ത്രിച്ച് ക്രൊയേഷ്യ പിടിച്ചത് ആധികാരിക ജയം.\n17ാം മിനിറ്റിൽ നികൊള വ്ലാസിച്ചിലൂടെ ക്രൊയേഷ്യ തന്നെയാണ് ഗോൾ വേട്ട തുടങ്ങിയത്. ആദ്യ പകുതിയുടെ 42ാം മിനിറ്റിൽ മക്ഗ്രിഗർ സമനില പിടിച്ചെങ്കിലും രണ്ടാം പകുതിയിൽ ലൂക േമാഡ്രിചും ഇവാൻ പെരിസിച്ചും ചേർന്ന് ക്രൊയേഷ്യൻ വിജയം അനായാസമാക്കി.\nപാരഗ്വായെ കീഴടക്കി അർജന്‍റീന; കോപ്പ അമേരിക്ക ക്വാർട്ടറിൽ\nപാരഗ്വായെ പരാജയപ്പെടുത്തി അര്‍ജന്‍റീന കോപ്പ അമേരിക്ക ക്വാർട്ടർ ഫൈനൽ ഉറപ്പിച്ചു. ഗ്രൂപ്പ് എയില് നടന്ന മത്സരത്തില് എതിരില്ലാത്ത ഒരു ഗോളിനായിരുന്നു മെസിയുടെയും സംഘത്തിന്‍റെയും ജയം. ഒമ്പതാം മിനിറ്റില് അലക്‌സാണ്‍ഡ്രോ ഗോമസാണ് മത്സരത്തിലെ ഏക ഗോള് നേടിയത്.\nമെസി തുടങ്ങിവെച്ച ഒരു മുന്നേറ്റമാണ് ഗോളില് കലാശിച്ചത്. മെസിയില് നിന്ന് പന്ത് ലഭിച്ച ഏയ്ഞ്ചല് ഡി മരിയയുടെ അളന്നുമുറിച്ച പാസ് ഗോമസ് കൃത്യമായി ഫിനിഷ് ചെയ്തു. മത്സരത്തിൽ പാരഗ്വായ്ക്ക് നിരവധി അവസരങ്ങള് സൃഷ്ടിക്കാനായെങ്കിലും ഫിനിഷിംഗിലെ പിഴവ് അവര്‍ക്ക് തിരിച്ചടിയായി.\nജയത്തോടെ ഏഴു പോയന്‍റുമായി അര്‍ജന്‍റീന ഗ്രൂപ്പില് ഒന്നാം സ്ഥാനത്തേക്കുയര്‍ന്നു. പാരഗ്വായ് മൂന്നാം സ്ഥാനത്താണുള്ളത്.\nകോപ്പ അമേരിക്കയിൽ ആദ്യ ജയം സ്വന്തമാക്കി അർജന്റീന. ഇന്ന് നടന്ന മത്സരത്തിൽ ഉറുഗ്വയെ ഏകപക്ഷീയമായ ഒരു ഗോളിന് പരാജയപ്പെടുത്തിയാണ് അർജന്റീന ഈ വർഷത്തെ കോപ്പ അമേരിക്കയിലെ തങ്ങളുടെ ആദ്യ ജയം സ്വന്തമാക്കിയത്. മത്സരത്തിന്റെ ആദ്യ പകുതിയിൽ ലയണൽ മെസ്സിയുടെ പാസിൽ നിന്ന് ഗുയ്‌ഡോ റോഡ്രിഗസ് ആണ് അർജന്റീനയുടെ വിജയ ഗോൾ നേടിയത്.\nതുടർന്ന് രണ്ടാം പകുതിയിൽ മത്സരത്തിലേക്ക് തിരിച്ച് വരൻ ഉറുഗ്വ ശ്രമം നടത്തിയെങ്കിലും മികച്ച പ്രതിരോധം തീർത്ത് എഡിസൺ കവാനിയുടെയും ലൂയിസ് സുവാരസിന്റെയും ആക്രമണങ്ങളെ അർജന്റീന തടയുകയായിരുന്നു. കഴിഞ്ഞ ദിവസം ചിലിക്കെതിരായ കോപ്പ അമേരിക്കയിലെ ആദ്യ മത്സരത്തിൽ അർജന്റീന 1-1ന് സമനിലയിൽ കുടുങ്ങിയിരുന്നു. അർജന്റീനയുടെ എതിരാളികൾ പരാഗ്വയാണ്. അതെ സമയം അടുത്ത മത്സരത്തിൽ ഉറുഗ്വ ചിലിയെ നേരിടും


2447 കോടി രൂപ വിവിധ പദ്ധതികള്‍ക്ക് നീക്കിവച്ചതായി മുഖ്യമന്ത്രി\nതിരുവനന്തപുരം : കുട്ടനാട് പാക്കേജിന്റെ രണ്ടാം ഘട്ടത്തില് വിവിധ പദ്ധതികള്‍ക്കായി 2447 കോടി രൂപ നീക്കി വച്ചതായി മുഖ്യമന്ത്രി പിണറായി വിജയന് പറഞ്ഞു. ഈ സര്‍ക്കാര് അധികാരത്തില് വന്ന ശേഷം കുട്ടനാടിനായി കാര്യക്ഷമമായ ഇടപെടലാണ് നടത്തിയത്. ആദ്യ ഘട്ടത്തില് 2019 മാര്‍ച്ച് വരെ 1013.35 കോടി രൂപ കുട്ടനാട്ടിലെ വിവിധ പദ്ധതികള്‍ക്കായി വിനിയോഗിച്ചതായും മുഖ്യമന്ത്രി പറഞ്ഞു. കുട്ടനാട് പാക്കേജ് രണ്ടാം ഘട്ടത്തിന്റെ പ്രഖ്യാപനം വീഡിയോ കോണ്‍ഫറന്‍സിലൂടെ നിര്‍വഹിച്ച് സംസാരിക്കുകയായിരുന്നു അദ്ദേഹം. സംസ്ഥാന ആസൂത്രണ ബോര്‍ഡും കിഫ്ബിയും ബന്ധപ്പെട്ട വകുപ്പുകളും റീബില്‍ഡ് കേരള ഇന്‍ഷ്യേറ്റീവും ഏകോപിച്ചാണ് രണ്ടാം കുട്ടനാട് പാക്കേജ് നടപ്പാക്കുന്നത്.\nചില പദ്ധതികള്‍ക്ക് നൂറ് ദിനത്തിനുള്ളില് ഫലം കണ്ടുതുടങ്ങും. പുതിയ പദ്ധതികള്‍ക്ക് തുടക്കവുമാവും. കുട്ടനാട് ബ്രാന്റ് അരി ഉത്പാദിപ്പിക്കാന് ആലപ്പുഴയില് സംയോജിത റൈസ് പാര്‍ക്ക് ഒരു വര്‍ഷത്തിനകം ആരംഭിക്കും. ഇതിനുള്ള റിപ്പോര്‍ട്ട് തയ്യാറാക്കി സമര്‍പ്പിക്കാന് വ്യവസായ വകുപ്പിനോട് ആവശ്യപ്പെട്ടിട്ടുണ്ട്. ഒരു നെല് ഒരു മീന് പദ്ധതി വരുന്ന സീസണ് മുതല് നടപ്പാക്കും. മത്സ്യബന്ധന തൊഴിലാളി കുടുംബങ്ങളിലെ സ്ത്രീകള്‍ക്കിടയില് സ്വയംസഹായസംഘങ്ങള് മെച്ചപ്പെടുത്തുന്നതിന്റെ ഭാഗമായി 89 സംഘങ്ങള്‍ക്ക് 1.79 കോടി രൂപ വായ്പയായി നല്‍കും.\n13 പഞ്ചായത്തുകളിലെ കുടിവെള്ള പ്രശ്നം പരിഹരിക്കാന് 291 കോടി രൂപ ചെലവഴിച്ച് വാട്ടര് ട്രീറ്റ്മെന്റ് പ്ലാന്റ് സ്ഥാപിക്കാന് സത്വര നടപടി സ്വീകരിക്കും. കിഫ്ബി സഹായത്തോടെയാണ് പദ്ധതി നടപ്പാക്കുക. ഇതിനായി 1.65 ഏക്കര് സ്ഥലം ഏറ്റെടുക്കാന് ഉത്തരവായിട്ടുണ്ട്. കുട്ടനാട്ടില് തടസരഹിത വൈദ്യുതി ഉറപ്പാക്കുന്നതിന് റീബില്‍ഡ് കേരളയില് ഉള്‍പ്പെടുത്തി മൂന്ന് കെ. എസ്. ഇ. ബി സബ് സ്റ്റേഷനുകള് നിര്‍മിക്കും. 110 കെ. വി സബ് സറ്റേഷന്റെ നിര്‍മാണം പതിനെട്ട് മാസത്തിനുള്ളില് കാവാലത്ത് പൂര്‍ത്തിയാകും. 33 കെ. വി സബ്സ്റ്റേഷന് കിടങ്ങറയില് ഒരു വര്‍ഷത്തില് പൂര്‍ത്തിയാകും. രണ്ട് സബ്സ്റ്റേഷനുകള്‍ക്കുമുള്ള ഭൂമി ലഭ്യമാണ്. 66 കെ. വി സബ്സ്റ്റേഷന് 110 കെ. വിയായി ഉയര്‍ത്തുന്നതിനുള്ള പ്രാരംഭ നടപടികള് ആരംഭിച്ചിട്ടുണ്ട്. ഇതും ഒരു വര്‍ഷത്തില് പൂര്‍ത്തിയാകും. തോട്ടപ്പള്ളി സ്പില്‍വേയുടെ പ്രവര്‍ത്തനം കാര്യക്ഷമമാക്കുകയും അടിഞ്ഞു കൂടിയ മൂന്നു ലക്ഷം ക്യുബിക് മീറ്റര് മണല് നീക്കുകയും ചെയ്യും.\nകുട്ടനാട്ടിലെ ഐമനത്തെ ഉത്തരവാദിത്ത ടൂറിസം മാതൃകാവില്ലേജായി പ്രഖ്യാപിക്കും. പ്രളയത്തില് നിന്ന് മൃഗങ്ങളെ സംരക്ഷിക്കാന് എലിവേറ്റഡ് ക്യാറ്റില് ഷെഡ് സ്ഥാപിക്കും. താറാവ് കൃഷി പ്രോത്സാഹിപ്പിക്കുന്നതിന് വെറ്ററിനറി സര്‍വകലാശാലയുടെ നേതൃത്വത്തില് ഗവേഷണ കേന്ദ്രം സ്ഥാപിക്കും. കുട്ടനാടിനെ പ്രത്യേക കാര്‍ഷിക മേഖലയാക്കുന്നതിനും നടപടി സ്വീകരിക്കുമെന്ന് മുഖ്യമന്ത്രി പറഞ്ഞു. 1.50 കോടി ചെലവില് നെടുമുടി റോഡും മൂന്നു കോടി ചെലവില് മങ്കൊമ്പ് എ. സി റോഡും, 3.30 കോടി രൂപ ചെലവില് മുട്ടൂര് സെന്‍ട്രല് റോഡും പുനരുദ്ധരിക്കും. കുട്ടനാട് വികസനത്തിന് സര്‍ക്കാര് വലിയ ശ്രദ്ധ നല്‍കുന്നുണ്ടെന്ന് അദ്ദേഹം പറഞ്ഞു.\n2018ലെ പ്രളയവുമായി ബന്ധപ്പെട്ട് കുട്ടനാട് പ്രദേശങ്ങളില് മാത്രം ദുരിതാശ്വാസത്തിനായി ആകെ 484.38 കോടി രൂപയാണ് ചെലവഴിച്ചത്. പ്രളയദുരിതത്തില് അകപ്പെട്ട 53,736 കുടുംബങ്ങള്‍ക്ക് 10,000 രൂപ വീതം ധനസഹായം നല്‍കി. വീടുകള്‍ക്ക് പൂര്‍ണ്ണമായും നാശനഷ്ടം സംഭവിച്ച മുഴുവന്‍പേര്‍ക്കും ഒന്നാം ഗഡു ധനസഹായം നല്‍കി. 1306 പേര്‍ക്ക് രണ്ടാം ഗഡു സഹായവും 1009 പേര്‍ക്ക് മൂന്നാം ഗഡു ധനസഹായവും ലഭ്യമാക്കിയിട്ടുണ്ട്.\n2019ലെ പ്രളയത്തില് അടിയന്തര ധനസഹായമായി പതിനായിരം രൂപ വീതം നല്‍കുന്നതിന് 39.08 കോടി രൂപ ചെലവഴിച്ചു. വീടിന് കേടുപാട് സംഭവിച്ച 130 കുടുംബങ്ങള്‍ക്ക് മൂന്നു ഗഡു സഹായം നല്‍കി. റീബില്‍ഡ് കേരളയില് ഉള്‍പ്പെടുത്തി 1009 വീടുകള് വച്ചുനല്‍കി. ദുരന്തപ്രതികരണ നിധിയില് നിന്ന് 1.25 കോടി രൂപ അനുവദിച്ചതായും മുഖ്യമന്ത്രി അറിയിച്ചു.


ശക്തമായ മഴ : ജാഗ്രത പാലിക്കണമെന്ന് ജില്ലാകളക്ടര്\nKozh ശക്തമായ മഴ : ജാഗ്രത പാലിക്കണമെന്ന് ജില്ലാകളക്ടര്\nകോഴിക്കോട്: ഈ മാസം 13 വരെ കേരളത്തില് അതിശക്തമായ മഴയ്ക്ക് സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് മുന്നറിയിപ്പ് നല്‍കിയ സാഹചര്യത്തില് ജാഗ്രത പാലിക്കണമെന്ന് ജില്ലാ കളക്ടര് യു.വി ജോസ് അറിയിച്ചു. തുടര്‍ച്ചയായ മഴ പെട്ടെന്നുളള വെളളപ്പൊക്കം, ഉരുള്‍പൊട്ടല്, മണ്ണിടിച്ചില് എന്നിവയ്ക്ക് കാരണമാകാം. ആലപ്പുഴ ജില്ലയ്ക്ക് വടക്കുളള ജില്ലകളിലും, മലയോര മേഖലയിലും അതിതീവ്രമായ മഴ ആയിരിക്കുവാന് സാധ്യതയുണ്ടെന്നാണ് മുന്നറിയിപ്പ്. ജില്ലയിലെ മലയോര മേഖലയില് ഉരുള്‍പൊട്ടല് സാധ്യതയുളളതിനാല് ജനങ്ങള് പ്രത്യേകം ശ്രദ്ധിക്കണം.\nജില്ലയിലെ താലൂക്ക് കണ്‍ട്രോള് റൂമുകള് 24 മണിക്കൂറും 13 വരെ പ്രവര്‍ത്തിപ്പിക്കുമെന്ന് കളക്ടര് അറിയിച്ചു. മഴ ശക്തമായിട്ടുളളതും വെളളപ്പൊക്ക സാധ്യതയുളളതുമായ താലൂക്കുകളില് ദുരിതാശ്വാസ ക്യാമ്പുകള് പ്രവര്‍ത്തിപ്പിക്കുവാന് ഉദ്ദേശിക്കുന്ന കെട്ടിടങ്ങളുടെ ഒരു താക്കോല് വില്ലേജ് ഓഫീസര്‍മാര്/തഹസില്‍ദാര്‍മാര് കയ്യില് കരുതും. ആവശ്യമെങ്കില് ദുരിതാശ്വാസ ക്യാമ്പുകള് പ്രവര്‍ത്തിപ്പിക്കുവാന് മറ്റ് നടപടികള് സ്വീകരിക്കുമെന്ന് ഉറപ്പു വരുത്തിയിട്ടുണ്ട്. ഉരുള്‍പൊട്ടല് സാധ്യത ഉളളതിനാല് രാത്രി സമയത്ത് മലയോരമേഖലയിലേക്കുളള യാത്ര പരിമിതപ്പെടുത്തണം. ബീച്ചുകളില് വിനോദ സഞ്ചാരികള് കടലില് ഇറങ്ങാതിരിക്കുവാന് ശ്രദ്ധിക്കണം. പുഴകളിലും തോടുകളിലും ജല നിരപ്പ് ഉയരുവാന് സാധ്യതയുണ്ട്. പുഴകളിലും, ചാലുകളിലും, വെളളകെട്ടിലും മഴയത്ത് ഇറങ്ങാതിരിക്കണമെന്ന് കലക്ടര് അറിയിച്ചു.\nമലയോര മേഖലയിലെ റോഡുകള്‍ക്ക് കുറുകെ ഉളള ചെറിയ ചാലുകളിലൂടെ മലവെളള പാച്ചിലും ഉരുള്‍പൊട്ടലും ഉണ്ടാകുവാന് സാധ്യയുണ്ട് ഇതിനാല് ഇത്തരം ചാലുകളുടെ അരികില് വാഹനങ്ങള് നിര്‍ത്തരുത്. മരങ്ങള്‍ക്ക് താഴെ വാഹനം, പാര്‍ക്ക് ചെയ്യാതിരിക്കുവാന് ശ്രദ്ധിക്കണം. മഴക്കാല തയ്യാറെടുപ്പ് പരിപത്രം പ്രകാരം ആവശ്യമായ നടപടികള് വിവിധ വകുപ്പുകള് സ്വീകരിച്ചു എന്ന് ഉറപ്പുവരുത്തുമെന്നും കളക്ടര് അറിയിച്ചു. മഴ തുടരുന്നതിനാല് ഖനന പ്രവര്‍ത്തനങ്ങള്‍ക്കുളള നിരോധനം തുടരും. കണ്‍ട്രോള് റൂം നമ്പര്: താമരശ്ശേരി താലൂക്ക് - 0495 2223088, കോഴിക്കോട് താലൂക്ക് -0495 2372966, കൊയിലാണ്ടി താലൂക്ക് - 0496 2620235, വടകര താലൂക്ക് - 0496 2522361.


Sat Jan 25 2020 19:12:00 GMT+0530 (IST)\nഅതേസമയം, ഒരിടത്തു കൂടി തിരച്ചില് നടത്തണമെന്ന് ദൂരന്തത്തില് പെട്ട ഹംസയുടെ മകന് പറഞ്ഞു. ഇതനുസരിച്ച് തിങ്കളാഴ്ച പുത്തുമല പച്ചക്കാട് ഭാഗത്ത് തിരച്ചില് തുടരും.\nSHN23 Aug 2019 2:26 PM GMT\nകല്‍പ്പറ്റ: പുത്തുമലയില് മണ്ണിടിച്ചിലിൽ കാണാതായവര്‍ക്ക് വേണ്ടിയുള്ള തിരച്ചില് ഇനിയും തുടരേണ്ടതില്ലെന്ന് കാണാതായവരില് നാലുപേരുടെ ബന്ധുക്കള്. സ്ഥിതിഗതികള് ചര്‍ച്ച ചെയ്യാനായി മേപ്പാടി പഞ്ചായത്ത് ഹാളില് ചേര്‍ന്ന യോഗത്തിലാണ് ചിലരുടെ ബന്ധുക്കള് അഭിപ്രായം പങ്കുവെച്ചത്. അതേസമയം, ഒരിടത്തു കൂടി തിരച്ചില് നടത്തണമെന്ന് ദൂരന്തത്തില് പെട്ട ഹംസയുടെ മകന് പറഞ്ഞു. ഇതനുസരിച്ച് തിങ്കളാഴ്ച പുത്തുമല പച്ചക്കാട് ഭാഗത്ത് തിരച്ചില് തുടരും. പുത്തുമല ദുരന്തത്തില് കാണാതായവര്‍ക്ക് വേണ്ടി ജില്ലാ ഭരണകൂടത്തിന്റെ നേതൃത്വത്തില് നടത്തിവന്ന തിരച്ചില് പ്രവര്‍ത്തനങ്ങളില് എല്ലാവരും തൃപ്തി പ്രകടിപ്പിക്കുകയും ചെയ്തു.\nഅഞ്ചു പേരെയാണ് പുത്തുമലയിൽ ഇനിയും കണ്ടെത്താനുള്ളത്. കഴിഞ്ഞ ദിവസങ്ങളില് നടത്തിയ തിരച്ചില് ശ്രമങ്ങള് ഫലം ചെയ്തിരുന്നില്ല. ഇതിന്റെ അടിസ്ഥാനത്തിലാണ് മേപ്പാടി പഞ്ചായത്ത് ഹാളിൽ യോഗം ചേർന്ന് സ്ഥിതിഗതികൾ ചർച്ച ചെയ്യാൻ തീരുമാനിച്ചത്.\nസാധ്യമായ എല്ലാ സംവിധാനങ്ങളും പുത്തുമലയില് ഉപയോഗപ്പെടുത്തിയതായി യോഗം വിലയിരുത്തി. അതേസമയം, എൻഡിആർഎഫ് തിരച്ചിൽ നടപടികൾ പൂർണമായും നിർത്തിവച്ചു. ഇനി നാട്ടുകാരുടെയും ഫയര്‍ഫോഴ്സിന്റെയും സന്നദ്ധസംഘടനകളുടെയും നേതൃത്വത്തിൽ മാത്രമായിരിക്കും തിരച്ചിൽ തുടരുക. അതേസമയം, കഴിഞ്ഞ ദിവസങ്ങളില് ലഭിച്ച രണ്ട് മൃതദേഹങ്ങള് ആരുടേതെന്ന് തിരിച്ചറിയാനുള്ള ഡിഎന്‍എ ഫലം ലഭ്യമായിട്ടില്ല. സി കെ ശശീന്ദ്രന് എംഎല്‍എ, സബ് കലക്ടര് എന്‍എസ്കെ. ഉമേഷ്, മേപ്പാടി പഞ്ചായത്ത് പ്രസിഡന്റ് കെ കെ സഹദ് തുടങ്ങിയവര് യോഗത്തില് സംബന്ധിച്ചു.


Malayalam Newspaper from Australia » ദേശീയം » മോദിക്ക് അടിപതറുന്നോ? എഎപി വീണ്ടും അത്ഭുതം സൃഷ്ടിക്കുന്നുവോ?\nന്യൂഡല്‍ഹി: സര്‍വം മോദിമയം എന്ന മന്ത്രം സംഖപരിവാര് ഉപേക്ഷിക്കാന് സമയമായോ? ഡല്‍ഹി നിയമസഭാ തെരഞ്ഞെടുപ്പ് സംബന്ധിച്ച അഭിപ്രായ സര്‍വേകള് ഇത്തരമൊരു ചോദ്യത്തിന് ആക്കംകൂട്ടുകയാണ്. രാജ്യത്തെ ബിജെപി തരംഗത്തെ മറികടന്ന് ഡല്‍ഹി തെരഞ്ഞെടുപ്പില് ആം ആദ്മി പാര്‍ട്ടി വീണ്ടും കറുത്ത കുതിരകളാകുമെന്ന സൂചന നല്‍കി ദേശീയ മാധ്യമങ്ങളുടെ തെരഞ്ഞെടുപ്പ് സര്‍വെ പുറത്തുവന്നു. ഇക്കണോമിക് ടൈംസ്, എബിപി ന്യൂസ് എന്നീ മാധ്യമങ്ങള് നടത്തിയ സര്‍വെയിലാണ് എഎപി 35 സീറ്റുകളെങ്കിലും നേടി ഡല്‍ഹി പിടിക്കുമെന്ന് കണ്ടെത്തിയിരിക്കുന്നത്. എക്കണോമിക് ടൈംസ് ടിഎന്‍എസുമായും എബിപി ന്യൂസ് നീല്‍സണുമായും സഹകരിച്ചാണ് സര്‍വെ നടത്തിയത്.\nഎക്കണോമിക് ടൈംസ് നടത്തിയ സര്‍വെ ഫലം ഇങ്ങനെ എഎപി 36 മുതല് 40 സീറ്റുകള് വരെ നേടുമ്പോള് ബിജെപി 28 മുതല് 35 സീറ്റുകള് കൊണ്ട് തൃപ്തിപ്പെടേണ്ടി വരും. കോണ്‍ഗ്രസിന് രണ്ട് മുതല് നാല് സീറ്റുകള് വരെ ലഭിക്കു. വോട്ട് ഷെയറില് 49 ശതമാനവും എഎപിക്ക് ലഭിക്കുമെന്നും സര്‍വെയെ ഉദ്ധരിച്ച് എക്കണോമിക് ടൈംസ് റിപ്പോര്‍ട്ട് ചെയ്യുന്നു. ജനുവരി മാസം അവസാനത്തെ ആഴ്ച്ചയാണ് എക്കണോമിക് ടൈംസ് സര്‍വെ നടത്തിയത്. കഴിഞ്ഞ വര്‍ഷം നവംബര് ഡിസംബര് മാസത്തില് എക്കണോമിക് ടൈംസ്ടിഎന്‍എസ് നടത്തിയ സര്‍വേയില് ബിജെപി ജയിക്കുമെന്നായിരുന്നു കണ്ടെത്തിയിരുന്നത്. എന്നാല് അതിന് ശേഷം ഡല്‍ഹിയിലെ രാഷ്ട്രീയ സ്ഥിതിഗതികള് മാറി മറിഞ്ഞെന്നും എഎപിക്കുള്ള ജനപിന്തുണയില് വര്‍ദ്ധനവുണ്ടാകുകയും ചെയ്തു.\nആര്‍എസ്എസിന്റെ നേതൃത്വത്തില് ഘര് വാപസി നടത്തിയതും, യൂബര് ടാക്‌സി ബലാത്സംഗവും, ഒബാമയുടെ ഇന്ത്യാ സന്ദര്‍ശനവും ഈ രണ്ട് അഭിപ്രായ സര്‍വെകള്‍ക്ക് ഇടയിലായിരുന്നു സംഭവിച്ചത്. അരവിന്ദ് കെജ്‌രിവാളിന് എതിരായി ബിജെപി, അദ്ദേഹത്തിന്റെ മുന് പാളയത്തിലുണ്ടായിരുന്ന കിരണ് ബേദിയെ ഉയര്‍ത്തി കാട്ടിയപ്പോള് അത് ബിജെപിക്ക് ക്ഷീണമുണ്ടാക്കി. ഡല്‍ഹിയില് മുഖ്യമന്ത്രി സ്ഥാനാര്‍ത്ഥിയാക്കാന് ബിജെപിക്ക് വിശ്വാസ്യതയുള്ള ഒരു മുഖംപോലുമില്ലെന്ന ചിന്ത ജനങ്ങള്‍ക്കിടയിലുണ്ടാക്കി. ഈ സംഭവങ്ങള്‍ക്ക് ശേഷം നടന്ന അഭിപ്രായ സര്‍വെയില് ഡല്‍ഹിക്കാര് മുഖ്യമന്ത്രി ആകണമെന്ന് ആഗ്രഹിക്കുന്നത് അരവിന്ദ് കെജ്‌രിവാളിനെയാണ്.\nസര്‍വെയില് പങ്കെടുത്ത 54 ശതമാനം ആളുകളും ആഗ്രഹിക്കുന്നത് കെജ്‌രിവാള് ഡല്‍ഹിയുടെ സാരഥ്യം ഏറ്റെടുക്കണമെന്നാണ്. 38 ശതമാനം പേര് കിരണ് ബേദി മുഖ്യമന്ത്രിയാകണമെന്നും ആറ് ശതമാനം പേര് അജയ് മാക്കന് മുഖ്യമന്ത്രിയാകണമെന്നും താല്‍പര്യപ്പെടുന്നു. 2014ല് നടന്ന പൊതു തെരഞ്ഞെടുപ്പില് ഡല്‍ഹി തൂത്തുവാരിയ ബിജെപിക്ക് ഒമ്പത് മാസങ്ങള്‍ക്കിപ്പുറം അടിപതറി തുടങ്ങുകയാണെന്നാണ് സര്‍വെ ഫലം സൂചിപ്പിക്കുന്നത്.